ബ്ലോത്രം: ഓര്‍മ്മയിലെ നക്ഷത്രങ്ങള്\nഅറബി എന്നോ ഒഴിഞ്ഞു പോയ പഴയ വില്ല. അതിനുള്ളിലൊരു ഇടുങ്ങിയ മുറി. വാതിലൊഴിച്ചുള്ള മൂന്നു മൂലയില് മൂന്നു കട്ടിലുകള്. വിന്‍ഡോ എസിയുടെ അലറുന്ന ശബ്ദം. മറ്റു രണ്ടു റൂം മേറ്റ്കളുടെ വാതുറന്ന കൂര്‍ക്കം വലി. ഞാന് സീന കുര്യന് ഈ ശബ്ദ കോലാഹലങ്ങള്‍ക്കിടയില് ഉറക്കം വരാതെ ...ഓര്‍മകളിലെക്കാദ്യമെത്തുക നക്ഷത്രങ്ങളാണ്..ഭൂമിയിലും ആകാശത്തും നക്ഷത്രങ്ങള് കത്തി നില്‍ക്കുന്ന ക്രിസ്തുമസ് രാത്രി... നക്ഷത്രങ്ങള് മിന്നുന്ന ജോസിന്റെ കണ്ണുകള്..."സീന നീയെന്റെ മഴയാണ് ..സ്നേഹത്തിന്റെ പെരുമഴ.."മഞ്ഞു പെയ്ത രാത്രിയില് അവന്റെ കണ്ണുകളില് നിന്നും പെയ്തിറങ്ങിയ വാക്കുകള്. അപ്പോഴാണവള് കരയുക. പിന്നെ ജോസിന്റെ ആലിംഗനത്തില് നിന്നും തെന്നി മാറി ആകാശത്തിലേക്ക് നോട്ടമെറിയും.\nതൊടുപുഴ മീറ്റ് കൌണ്ട് ഡൌണ്:\n60 ദിവസങ്ങള് മാത്രം ബാക്കി .......\nപദ്ധതിപ്രദേശത്തെ പ്രധാന പര‌മ്പരാഗത പറമ്പു പണിക്കരെ തപ്പിയെടുത്തു. മി. സുധീര്‍കുമാ‌ര്. പണി ചെയ്യുക എന്നത് ഇദ്ദേഹത്തിന് ഒരു രണ്ടാമ‌ത് മാത്രം വരുന്ന ഒരു പ്രയോറിറ്റി ആകുന്നു. തൊണ്ട‌യിലുള്ള കരകരായെന്നുള്ള ഒച്ചയാണ് സുധീര്‍കുമാറിന്റെ ആയുധം. തൂമ്പയും വെട്ടുകത്തിയും രണ്ടാമ‌തേ വരൂ എന്ന് സാരം. ഒരു തൂമ്പാപ്പണിക്കാര‌ന‌ല്ലായിരുന്നെങ്കില് ഒരു പ്രോജക്റ്റ് മാനേജ‌രോ അല്ലെങ്കില് ഒരു സൂപ്പ‌ര്‍വൈസ‌ര് എങ്കിലുമോ ആയിത്തിരാനായിരുന്നേനെ അദ്ദേഹത്തിന്റെ യോഗം. അദ്ദേഹം ഒരു വെട്ട് വെട്ടുന്നു.\nഅതിമോഹം - മൂന്ന്\nശക്തൻ തമ്പുരാൻ സ്റ്റാന്റിൽ ഓട്ടോ വന്ന് നിന്നപ്പോൾ എനിക്കാ സ്ഥലം ഒട്ടും അപരിചിതമായി തോന്നിയില്ല! ;)\nഎങ്ങിനെ തോന്നാൻ! അവിടെ ബസ് സ്റ്റാന്റ് വരും മുൻപേ.... അവിടം പാടം ആയിരുന്ന കാലത്ത് മാർപ്പാപ്പക്ക് വരാൻ മണ്ണിട്ട് നികത്തിയ സമയം തൊട്ടേ എനിക്കവിടം പരിചിതമാണ്. എത്രയെത്ര തവണ ഞാനതുവഴി പറപ്പൂർക്ക് പോയിരിക്കുന്നു. എത്രയോ തവണ സ്റ്റാന്റിന്റെ പടിഞ്ഞാറേ ഭാഗത്തുള്ള കൂൾ ഡ്രിങ്ക്സ് കിട്ടുന്ന കടയിൽ നിന്ന് സോഡാ സർവ്വത്തിലെ സ്ടോ എടുത്തുകളഞ്ഞ് കുടിച്ചിരിക്കുന്നു? എത്രയോ ദിവസങ്ങളിൽ അവിടത്തെ ബൂത്തിൽ നിന്ന് എന്റെ ആദ്യപ്രേമത്തിന് ഫോൺ ചെയ്തിരിക്കുന്നു?\nആയതിനാൽ കല്ല്യാണം കഴിക്കാൻ തീരുമാനിക്കുന്നവരുടെ മനസ്സിൽ എല്ലായിപ്പോഴും ഉയരുന്നത്, ഒടിയൻ എന്നറിയപ്പെടുന്ന മനോജിന്റെ രൂപമായിരിക്കും. അവനോട് എതിർത്ത് നിൽക്കാൻ ശേഷിയില്ലാത്ത നാട്ടുകാർ അവന്റെ ആവശ്യങ്ങൾ കുപ്പികളിൽ നിറച്ച് കൊടുത്ത് അവനെ സോപ്പിടാറാണ് പതിവ്.\n-സുശീല് കുമാര് പി പി\nസ്വകാര്യ ഇന്‍ഷുറന്‍സ് മേഖല കെണിയോ ?\nകഴിഞ്ഞ ആഴ്ച മനോരമയില് വന്ന ഒരു ലേഖനവും - "എന്നാലും എന്റെ ഇന്‍ഷുറന്‍സ് സുന്ദരീ...". (ലേഖനം എന്നു പറയാമോ അതോ കഥ എന്ന് പറയണോ എന്നറിയില്ല ) അതിലെ കമന്റുകളും വായിച്ചപ്പോള് ഇന്‍ഷുറന്‍സ് ഏജന്റുമാര് ആണ് കേരളത്തിലുള്ളതില് വച്ചേറ്റവും നികൃഷ്ടരെന്നു തോന്നി. ഒരാള് ഒരു കഥ എഴുതിയതായാണ് എനിക്ക് തോന്നിയത്. പക്ഷേ ഗള്‍ഫില് ജീവിക്കുന്ന ചിലര് അതിനെഴുതിയ കമന്റ് വായിച്ചപ്പോഴാണ് ജിവിക്കാന് വേണ്ടി തങ്ങളുടെ ജോലി ചെയ്യുന്ന ഏജന്റുമാരെ അടച്ചാക്ഷേപിച്ചിരിക്കുന്നത് കണ്ടത്.\nഎന്നാല് ആശയാതിഷ്ഠിതമായാണ് ഈ സിനിമയില് അടൂര് ഗോപാലകൃഷ്ണന് പ്രമേയസ്വംശീകരണം നടത്തിയിരിക്കുന്നത്. ചരിത്രത്തെ പോലെ സമകാലികതയും ഒരു കല്‍പ്പിത അവസ്ഥയാണ് - വസ്തു/ആശയ പ്രതിരൂപങ്ങളുടെ വിന്യാസത്തിലൂടെ നിര്‍മ്മിച്ചെടുക്കുന്ന വിഘടിതവും obscure - ഉം ആയ അത് ഏറെക്കൂറെ വൈയക്തികം കൂടിയാണ്.\nകാര്യവട്ടം കാമ്പസ് ഓര്‍മ്മകള്- പോട്ടംസ് റീലോഡഡ്\nകഴിഞ്ഞതവണ നാട്ടില്‍പോയപ്പോ... എന്നെ വഷളനാക്കിയ കാര്യവട്ടം കാമ്പസിലേക്ക് വീണ്ടുമൊന്നുപോയി, അഞ്ചു വര്‍ഷങ്ങള്‍ക്കുശേഷം.....\nമെന്‍സ് ഹോസ്റ്റല് ആല്‍ബം എന്ന ഓര്‍ക്കൂട്ട് അക്കൗണ്ടില് ചേര്‍ക്കാന് കുറച്ച് ചിത്രങ്ങള്‍ക്കു വേണ്ടിയാണ് ശരിക്കും അന്നവിടെപ്പോയത്. അല്ലാതെ, അന്ന് അവിടെ പഠിച്ചിരുന്നന എന്‍റെ ഭാവി വധുവിനെ (ഇപ്പോ എന്‍റെ ഭാര്യ) കാണാനോ സംസാരിക്കാനോ ഒന്നുമല്ലായിരുന്നു...സത്യം!!\nകെട്ടാന് പോണ പെണ്ണിനെക്കാണാന് വേണ്ടിമാത്രമാണ് ഇതുവരെയില്ലാത്ത കാമ്പസ് സ്നേഹം കാണിച്ചതെന്ന് ആരെങ്കിലും പറഞ്ഞാ, ചീത്തവിളിച്ച് അവന്‍റ് കണ്ണുപൊട്ടിക്കും... വാസൂനെ ശരിക്കും അറിഞ്ഞൂടാ ആര്‍ക്കും...\nപൂങ്കാറ്റ് തലോടും നേരം\nപൂങ്കുരുവികള് തേന് നുകരുമ്പോള്,\nപരല്‍മീനുകള് നിന്തി രസിച്ചു.\nകുറുകേയുള്ള സ്ലാബിലിരുന്നു അമ്പലത്തിലേയ്ക്കു പോകുന്ന പവന്മാര്‍ക്ക് തരുണികളേയും ചേച്ചിമാരെയും നോക്കി വെള്ളമിറക്കിക്കൊണ്ടിരിക്കുകയായിരുന്നു അനിയും അരുണും ബിജുവും സുരേഷും അജിയും രാജുവും വിനോദും പിന്നെ സത്ഗുണസമ്പന്നനായ ഞാനുമടങ്ങുന്ന സംഘം. എല്ലാം തന്നെ പതിനാറും പതിനേഴും വയസുള്ള നല്ല പ്രായക്കാര്. നാട്ടിലുള്ള ഏതു കാര്യത്തിനും അതു കല്യാണമായാലും മരിപ്പായാലും ആദ്യാവസാനം മുമ്പില് നില്‍ക്കുന്നതുകൊണ്ട് നാട്ടുകാര്‍ക്ക് പൊതുവേ ഞങ്ങളോട് ഒരിഷ്ടമൊക്കെയുണ്ടായിരുന്നു.ഏലാപ്പുറത്തെ ഏറ്റവും നല്ല കുട്ടികള് എന്ന ഗ്രേഡ് കിട്ടിയിട്ടുള്ള ഞങ്ങളുടെ ടീമില് ബിജുവിനു മാത്രമാണു സ്വന്തമായി ഒരു ലൈന് ഉള്ളത്. ആദ്യം ഞങ്ങള് അത് വിശ്വസിച്ചില്ലെങ്കിലും ചില ചരിത്രപരമായ തെളിവുകള് ബിജു ഹാജരാക്കിയപ്പോള് ഞങ്ങള്‍ക്കും വിശ്വസിക്കേണ്ടി വന്നു.\nഒരെഴുത്തുകാരനെന്ന നിലയിൽ എനിക്കു സംഭവിക്കാനിരിക്കുന്നത് ഇത്രേയുള്ളു. സ്വപ്നസദൃശമായ സ്വന്തം ആന്തരജീവിതത്തെ ചിത്രീകരിക്കാൻ എനിക്കുള്ള വാസന മറ്റെല്ലാ പരിഗണനകളെയും പിന്നിലേക്കു തള്ളിയിരിക്കുന്നു. എന്റെ ജീവിതം ഭയാനകമാം വിധത്തിൽ ചുരുങ്ങിപ്പോയിരിക്കുന്നു, അതിനിയും ചുരുങ്ങിക്കൊണ്ടുമിരിക്കും. മറ്റൊന്നും എന്നെ തൃപ്തിപ്പെടുത്താൻ പോകുന്നില്ല.\nഗ്രന്ഥപ്പുരയിലെ പല തട്ടുകള്‍ക്കിടയിലെ ദൃഷ്ടിതന്\nകോണില്, വശ്യചിന്തതന് കണ്മുനക്കുടുക്കിലായ്\nഒത്തിരിനാളായ് വന്നുപെട്ടോരു സൗന്ദര്യ ജന്മമേ.\nകണ്ടില്ലീ സ്നേഹഭരിതമായ് തേടുമീ കണ്‍കളെ,\nകഷ്ടമായ് നീ തേടും നൂറ് അക്ഷരക്കൂട്ടിലീ\nനഷ്ടമായ് തീരുമീ പല നിമിഷങ്ങളത്രയും.\nഉറക്കം അയാള്‍ക്കെന്നും ഒരു ഹരമായിരുന്നു. കുഞ്ഞുന്നാളില് അതായാളോട് ആദ്യം പറഞ്ഞത് അയാളുടെ അമ്മയായിരുന്നു. മുലകുടിച്ചുകൊണ്ടിരിക്കുമ്പോള്‍പോലും അയാള് ഉറങ്ങുമായിരുന്നത്രെ. നഴ്സറിക്ലാസുകളിലെ ടീച്ചര്‍മാര് പലവട്ടം അയാളുടെ സ്കൂള് ഡയറിയില് അതേ കാര്യം ആവര്‍ത്തിച്ചു. സ്കൂള് പി.ടി.എ മീറ്റിങ്ങുകളില് അയാളുടെ ഉറക്കം പലപ്പോഴും ചര്‍ച്ചാവിഷയമായി.\nഷാജി ആളല്പം വികൃതിയാണന്നാണ് എല്ലാരും പറയുന്നത്. അച്ഛനും അങ്ങനെതന്നെയാണ് പറയുന്നത്. ഷാജിയുമായിട്ടുള്ള കൂട്ടുകെട്ട് നല്ലതല്ലെന്ന് അച്ഛൻ കൂടെക്കൂടെ അപ്പുക്കുട്ടനോട് പറയാറുണ്ട്. നല്ല കൂട്ടുകാരുണ്ടായാലേ നല്ല സ്വഭാവമുണ്ടാവുകയുള്ളത്രേ! പക്ഷേ അച്ഛൻ പറയുന്നതിനോട് അപ്പുക്കുട്ടന് അത്ര യോജിപ്പൊന്നുമില്ല. എങ്കിലും അതൊന്നും ഒരിക്കലും പുറത്തുപറഞ്ഞിട്ടില്ല. പുറത്ത് പറയാനും പാടില്ല. അബദ്ധത്തിലെങ്ങാനും മനസ്സിലിരിപ്പ് പുറത്തുവന്നാൽ ഉത്തരത്തിലിരിക്കുന്ന ചൂരലിൽ തുടയിലെ തൊലിപിടിക്കുമെന്ന് അപ്പുക്കുട്ടനറിയാം. അതിന്റെ രുചി പലവട്ടം അറിഞ്ഞിട്ടുള്ളതുമാണ്. എന്തിനാണ് അറിഞ്ഞുകൊണ്ട് വെറുതേ ഗുലുമാലുകൾ!\nമൃഗശാലയിലെ തളച്ചിട്ട കാഴ്ചകളിലൂടെ അലക്ഷ്യമായി കണ്ണോടിച്ചുനടക്കുകയായിരുന്നു. വേലിക്കകത്തു മണലിൽ പിൻ കാലുകളൂന്നി വിസ്സർജ്ജിക്കുന്നൊരു മാൻ. കണ്ണുകളടച്ചു പിടിച്ചിരുന്നു.\nസ്വപ്നത്തിൽ പോലും അപ്രാപ്യമായൊരു സ്വകാര്യതയുടെ ഇല്ലാമറ സ്വയം തീർക്കുകയാവാം അത്.\nആ കാഴ്ച കാണാനായി കൗതുകത്തോടു കൂടി വേലിക്കരികിലേക്കു പാഞ്ഞു വന്ന കൊച്ചു കുട്ടികളെ മുതിർന്നവർ പിടിച്ചു മാറ്റി ദൂരേയ്ക്കു മാറ്റി നിർത്തി ശാസ്സിക്കുന്നതു കണ്ടു. ചുണ്ടിൽ വിരൽ ചേർത്ത് അയ്യേ എന്നു പറയിപ്പിക്കുന്നതും കണ്ടു.\nഐ.എ.എസുകാര് നിയമത്തിന് അതീതരോ?\nഇത് ഇന്നലത്തെ പത്രവാര്‍ത്ത.\nസ്ഥലം തലസ്ഥാനത്തെ ജനറല് ആശുപത്രി. പേവിഷ പ്രതിരോധ കുത്തിവയ്പ്പ് രണ്ടാം ഡോസു മുതല് ഉച്ചയ്ക്ക് മുമ്പ് എടുക്കണെമന്നു നിര്‍ദ്ദേശമുണ്ട്. അതു തെറ്റിച്ച് ഉച്ചയ്ക്ക് മേല് മകള്‍ക്ക് മൂന്നാം കുത്തിവയ്പ്പ് എടുക്കാന് വന്ന വനിതയോട് ഡോക്ടര് പറഞ്ഞു 'ഇന്നത്തേക്ക് മരുന്നു തരാം. ഇനി ഉച്ചയ്ക്ക് മുമ്പ് എത്തണം .' ഡോ പറഞ്ഞതിലെന്താ തെറ്റ്? ഒരു തെറ്റുമില്ലെന്നു മാത്രമല്ല, ശരിയുണ്ടു താനും.\nഅമ്മയെ തല്ലുകയും അതിന് ന്യായം പറയുകയും ചെയ്യാമെന്നത് ഒരടവുനയമാണ്. വോട്ടു വിറ്റതിനും വില്‍ക്കാന് പോകുന്നതിനും ന്യായം കണ്ടെത്തലും അടവുനയംതന്നെ. ശത്രുവിനെ തെരഞ്ഞെടുപ്പില് പരാജയപ്പെടുത്താന്‍തന്നെ വോട്ട് വില്‍ക്കണമെന്നില്ല. ജയിക്കുന്നത് ശത്രുവായാലും മിത്രമായാലും വേണ്ടില്ല-കിട്ടുന്നത് പണമായാലും നെല്ലായാലും വേണ്ടില്ല-കച്ചവടം നടന്നാല്‍മതി.\nകോലീബി സഖ്യം എന്ന് മാര്‍ക്സിസ്റ്റുകാര് പറഞ്ഞപ്പോള് പരിഹസിച്ചു ചിരിച്ചവരുണ്ട്. കോണ്‍ഗ്രസും ബിജെപിയും ലീഗും ഒന്നിച്ചു നില്‍ക്കുകയോ? അസംബന്ധം എന്നാണ് അന്നു പറഞ്ഞത്. പക്ഷേ, 1991ല് വടകരയില് അഡ്വ. രത്നസിങ്ങിന്റെയും ബേപ്പൂരില് ഡോക്ടര് മാധവന്‍കുട്ടിയുടെയും രൂപത്തില് കോലീബി അവതരിച്ചു.\nമുപ്പത്തഞ്ചിൽ ഒരു ചന്ദ്രിക\nപുത്തനാമൊരു മൊബൈൽ ഫോൺ\nഎന്നൊരു റിങ്ങ് ടോൺ)


ലോങ്‌ഷോട്ട്‌സ്: വിഭജനത്തിന്റെ ശേഷിപ്പ്\n1947-ലെ ഇന്ത്യാവിഭജനം ഒട്ടേറെ ഇന്ത്യന് സിനിമകള്‍ക്കു വിഷയമായിട്ടുണ്ട്. ഋത്വിക്‌ഘട്ടക്കും എം.എസ്. സത്യുവും ശ്യാം ബെനഗലും ഗോവിന്ദ് നിഹലാനിയും വിഭജനത്തിന്‍െറ വേദന പകര്‍ത്താന് ശ്രമിച്ച സംവിധായകരില് പ്രമുഖരാണ്. പാകിസ്‌താനിലും സമാനഹൃദയരായ സംവിധായകരുണ്ടെന്ന് നമ്മളെ ബോധ്യപ്പെടുത്തുകയാണ് `ഖാമോഷ് പാനി' (ശാന്തജലം) എന്ന പാക് സിനിമ.\nകറാച്ചി സ്വദേശിയായ സബിഹ സുമര് എന്ന വനിതയുടെ ആദ്യഫീച്ചര് ഫിലിമാണ് 2003-ല് പുറത്തിറങ്ങിയ ഖാമോഷ്‌പാനി. അക്കൊല്ലത്തെ ലൊക്കാര്‍ണോ ഫിലിം ഫെസ്റ്റിവലില് മികച്ച ചിത്രം, നടി എന്നിവ ഉള്‍പ്പെടെ നാല് അവാര്‍ഡുകളാണ് ഈ പഞ്ചാബി സിനിമ നേടിയത്. വേറെയും ഒട്ടേറെ അന്താരാഷ്ട്ര അവാര്‍ഡുകള്‍ക്ക് `ഖാമോഷി പാനി' അര്‍ഹമായിട്ടുണ്ട്.\nസ്വന്തം രാജ്യത്തെ വനിതകളുടെ ജീവിതാവസ്ഥകളെക്കുറിച്ചുള്ള അന്വേഷണത്തിനിടയിലാണ് തീവ്രമായൊരു കഥാബീജം മനസ്സിനെ മഥിച്ചതെന്ന് സബിഹ സുമര് പറയുന്നു. വിഭജനകാലത്ത് ഇന്ത്യയുടെയും പാകിസ്ഥാന്‍െറയും അതിര്‍ത്തിപ്രദേശങ്ങളില് ആയിരക്കണക്കിന് സ്‌ത്രീകളാണ് ഉപേക്ഷിക്കപ്പെട്ടത്. മതാന്ധത ബാധിച്ച എതിര്‍വിഭാഗങ്ങളില്‍നിന്നുള്ള ആക്രമണം ഭയന്ന് പല ഗൃഹനാഥന്മാരും തങ്ങളുടെ കുടുംബത്തിലെ വനിതകളെ കൊന്നൊടുക്കുകയോ ആത്മഹത്യയ്‌ക്കു പ്രേരിപ്പിക്കുകയോ ചെയ്‌തിരുന്നു, അക്കാലത്ത്. കുടുംബത്തിന്‍െറ `ദുരഭിമാനം' സംരക്ഷിക്കാന് തയ്യാറാവാത്ത വനിതകളെ വിധിക്കു വിട്ടുകൊടുത്ത് മറ്റു കുടുംബാംഗങ്ങള് ഇന്ത്യയിലേക്കോ പാകിസ്‌താനിലേക്കോ രക്ഷപ്പെട്ടു. ഇങ്ങനെ ഉപേക്ഷിക്കപ്പെട്ട വനിതകളെ കണ്ടെത്തി പഴയ കുടുംബങ്ങളോടു ചേര്‍ക്കാന് പില്‍ക്കാലത്ത് സര്‍ക്കാര് വഴി ശ്രമം നടന്നു.\nഇതിലൊരു കര്‍ശനവ്യവസ്ഥയുണ്ടായിരുന്നു. പുതിയ ബന്ധങ്ങളെ അംഗീകരിക്കില്ല എന്നതായിരുന്നു ആ വ്യവസ്ഥ. കുടുംബങ്ങളാല് ഉപേക്ഷിക്കപ്പെട്ടവരില് പലരും വീണ്ടും വിവാഹിതരായിരുന്നു. അതില് കുട്ടികളുമുണ്ടായിരുന്നു. പുതുബന്ധം ഉപേക്ഷിച്ച് കുടുംബത്തിലേക്കു തിരിച്ചുപോകാന് അവര് തയ്യാറായിരുന്നില്ല. അന്യമതസ്ഥരുടെ കൂടെക്കഴിഞ്ഞു എന്ന `കുറ്റം' ചുമത്തി അവരെ തിരിച്ചെടുക്കാന് കുടുംബങ്ങളും മടിച്ചു. ഈ സാമൂഹിക പശ്ചാത്തലത്തില്‍നിന്നാണ് `ഖാമോഷ് പാനി' രൂപം കൊള്ളുന്നത്.\nമൂല്യങ്ങളെ തൂക്കിനോക്കി വിധി കല്‌പിക്കുകയല്ല താനീ സിനിമയില് ചെയ്‌തതെന്ന് സബിഹ സുമര് വ്യക്തമാക്കുന്നു. ചരിത്രത്തില് നമ്മള് മറന്നിട്ടിട്ടുപോയതോ ഓര്‍ക്കാന് മടിക്കുന്നതോ ആയ ചില നഗ്‌നനയാഥാര്‍ഥ്യങ്ങള് രേഖപ്പെടുത്തുക മാത്രമായിരുന്നു തന്‍െറ ഉദ്ദേശ്യം എന്നവര് പറയുന്നു. മതമൗലികതയില്‍നിന്നുയരുന്ന തീവ്രവാദം അപകടകാരിയാണെന്ന് അവര്‍ക്കു ബോധ്യമുണ്ട്. അക്കാര്യം ശക്തമായി ആവിഷ്‌കരിക്കാന് അവര്‍ക്കു കഴിഞ്ഞിട്ടുമുണ്ട്.\nപാക് പഞ്ചാബിലെ ചര്‍ഖി എന്ന മലയോര ഗ്രാമമാണ് കഥാപശ്ചാത്തലം. കഥ തുടങ്ങുന്നത് 1979ല്. സൈനിക അട്ടിമറിയിലൂടെ ജനറല് സിയാ ഉല്‍ഹഖ് ഭരണം പിടിച്ചിട്ടേയുള്ളൂ. മുന് പ്രധാനമന്ത്രി സുള്‍ഫിക്കര് അലി ഭൂട്ടോയെ സിയാഭരണകൂടം തൂക്കിക്കൊല്ലുന്നു (ഒരു രാഷ്ട്രീയ പ്രതിയോഗിയുടെ വധത്തിനു കൂട്ടുനിന്നു എന്ന കുറ്റമാണ് ഭൂട്ടോക്കെതിരെ ചുമത്തിയിരുന്നത്). സൈനിക ഭരണത്തിന്‍െറ മറപറ്റി പാകിസ്‌താനില് തീവ്രവാദം തലയുയര്‍ത്തിത്തുടങ്ങിയിരുന്നു. വിഭജനകാലത്ത് ഇന്ത്യയിലെ പഞ്ചാബിലേക്ക് പോകാനാവാതെ ചര്‍ഖിയില് ജീവിക്കാന് വിധിക്കപ്പെട്ട അയിഷ എന്ന അമ്പതുകാരിയെയും മകന് പതിനെട്ടുകാരനായ സലീമിനെയുമാണ് നമ്മള് ആദ്യം പരിചയപ്പെടുന്നത്. പഴയ കാലത്തിന്‍െറ വേദനിപ്പിക്കുന്ന ഓര്‍മകള് മുഴുവന് അയിഷയുടെ മുഖത്തുണ്ട്. എന്നിട്ടും അവര് പ്രസന്നവതിയായിരിക്കാന് ശ്രമിക്കുന്നു. മരിച്ചുപോയ ഭര്‍ത്താവിന്‍െറ പെന്‍ഷനും പെണ്‍കുട്ടികള്‍ക്ക് ഖുര് ആന് പാഠങ്ങള് പറഞ്ഞുകൊടുക്കുന്നതില്‍നിന്നു കിട്ടുന്ന വരുമാനവുമാണ് അവര്‍ക്കാകെയുള്ളത്. മകന് സലീം സ്വപ്‌നജീവിയാണ്. ഏറെ നാളത്തെ പ്രാര്‍ഥനകള്‍ക്കു ശേഷമാണ് അവന്‍െറ ജനനം. അതുകൊണ്ടുതന്നെ അവനെ ഏറെ ലാളിക്കുന്നുണ്ടവര്. ഓടക്കുഴലുമെടുത്ത് മലകയറി കാമുകിയെ തിരയലാണ് സലീമിന്‍െറ പ്രധാന ജോലി. ജീവിതത്തെ ഗൗരവത്തോടെ സമീപിക്കാന് ശ്രമിക്കാത്ത സലീം എളുപ്പത്തില് തീവ്രവാദികളുടെ വലയില് അകപ്പെടുന്നു. ലാഹോറില് നിന്നെത്തിയ രണ്ട് ചെറുപ്പക്കാരാണ് ആ ഗ്രാമത്തില് തീവ്രവാദത്തിന്‍െറ വിഷവിത്തെറിയുന്നത്.\nഇന്ത്യയും പാകിസ്‌താനും തമ്മിലുണ്ടാക്കിയ കരാറനുസരിച്ച് ഇന്ത്യയിലെ സിഖുകാര്‍ക്ക് പാകിസ്‌താനിലെ ഗുരുദ്വാരകള് സന്ദര്‍ശിക്കാന് അനുമതി കിട്ടുന്നു. നൂറുകണക്കിന് സിഖുകാര് പാകിസ്‌താനിലെത്തുന്നു. കൂട്ടത്തില് ജസ്വന്തുമുണ്ടായിരുന്നു. വിഭജനകാലത്ത് ചര്‍ഖി ഗ്രാമത്തില് നഷ്‌ടപ്പെട്ടുപോയ വീരോ എന്ന സഹോദരിയെ കണ്ടെത്തുകയായിരുന്നു അയാളുടെ പ്രധാന ആഗമനോദ്ദേശ്യം. തീവ്രവാദികളുടെ എതിര്‍പ്പുകള്‍ക്കിടയിലും അയാള് പെങ്ങളെ കണ്ടെത്തുന്നു. അയിഷയായിരുന്നു അത്. (സിനിമയില് ഇടക്കിടെ പ്രത്യക്ഷപ്പെടുന്ന ചില പഴയകാല ദൃശ്യങ്ങളുടെ സാംഗത്യം പ്രേക്ഷകന് ബോധ്യപ്പെടുന്നത് ഇവിടെ വെച്ചാണ്.) പിതാവ് മരണശയ്യയിലാണ്. അദ്ദേഹത്തിന് മകളെ അവസാനമായി ഒന്നു കാണണം. ജസ്വന്തിന്‍െറ ഈ അഭ്യര്‍ഥന അയിഷ നിരസിക്കുന്നു. തിരിച്ചുപോകുമ്പോള് ജസ്വന്ത് ഏല്‌പിച്ച മാലയിലെ ലോക്കറ്റില് വീരോയുടെ പഴയ ചിത്രമുണ്ടായിരുന്നു. തന്‍െറ അമ്മ സിഖുകാരിയായിരുന്നു എന്നു സലീം മനസ്സിലാക്കുന്നു. ഈ വിവരമറിഞ്ഞ തീവ്രവാദികള് സലീമില് നിന്നകലുന്നു. സുബൈദയുമായുള്ള സലീമിന്‍െറ പ്രണയബന്ധവും തകര്‍ച്ചയിലെത്തുന്നു.\n1947ല് മരണത്തെ തോല്‌പിച്ചാണ് വീരോ എന്ന അയിഷ സ്വന്തം ഗ്രാമത്തില് രണ്ടാമതൊരു ജീവിതം കെട്ടിപ്പടുക്കാന് ശ്രമിച്ചത്. അന്യ സമുദായക്കാരനായ യുവാവ് അവള്‍ക്ക് അന്ന് അഭയം കൊടുത്തു. ആ സേ്‌നഹത്തിനു മുന്നില് കീഴടങ്ങി അവള് മതം മാറി. ഒരിക്കല്, കുടുംബത്തിന്‍െറ `അഭിമാനം' കാക്കാന് തന്നെ ആത്മഹത്യയ്‌ക്കു പ്രേരിപ്പിച്ചയാളാണ് പിതാവ്. അദ്ദേഹത്തെ വീണ്ടും കാണാന് അവളുടെ മനസ്സ് പാകപ്പെട്ടിട്ടില്ല.\nപുതിയ വെളിപ്പെടുത്തലോടെ മകനില്‍നിന്നും സമുദായത്തില്‍നിന്നും താന് ഒറ്റപ്പെടുകയാണെന്ന് അയിഷയ്‌ക്കു ബോധ്യമായി. രാത്രി. സഹോദരന് തിരിച്ചുനല്‍കിയ പഴയ മാലയണിഞ്ഞ് അയിഷ ഗ്രാമത്തിലെ കിണറിനടുത്തെത്തുന്നു. താനൊരിക്കല് ഭയപ്പെട്ടിരുന്ന ആ കിണറിന്‍െറ ആഴങ്ങളില് അവര് തന്‍െറ വേദനകള് അവസാനിപ്പിക്കുന്നു.\nവിഭജന കാലത്ത് ഉപേക്ഷിക്കപ്പെട്ട വനിതകളുടെ പ്രതിനിധിയാണ് വീരോ എന്ന അയിഷ. ഈയൊരു കഥാപാത്രത്തെ മാത്രം മുന്നില്‍നിര്‍ത്തി ആയിരങ്ങളുടെ തീക്ഷ്‌ണമായ അനുഭവങ്ങളിലേക്ക് പ്രേക്ഷകനെ എത്തിക്കാന് സംവിധായികയ്‌ക്ക് കഴിയുന്നുണ്ട്. സഹോദരന്‍െറ വരവുവരെ അയിഷയുടെ ഭൂതകാലം പൂര്‍ണമായും വെളിപ്പെടുത്തുന്നില്ല സംവിധായിക. ്‌ള്‌ളാഷ്‌ബേക്കുകളില് ചില സൂചനകള് മാത്രമേ നല്‍കുന്നുള്ളൂ. ഓടിക്കളിക്കുന്ന പെണ്‍കുട്ടികളും വാ പിളര്‍ന്ന് കിടക്കുന്ന കിണറിന്‍െറ ദൃശ്യങ്ങളും അസ്വസ്ഥതയുളവാക്കുന്ന ഓര്‍മകളുടെ ബിംബങ്ങളാണ്. അയിഷയുടെ ഉള്ളില് പുകയുന്ന അഗ്‌നനിപര്‍വതത്തിന്‍െറ ചൂട് പുറത്തേക്ക് വരുന്നത് സഹോദരന് തേടിയെത്തുമ്പോഴാണ്. 32 വര്‍ഷമായി അയിഷ പുകയുകയായിരുന്നു. ആണ്‍മക്കളുമൊത്ത് ഇന്ത്യയിലേക്ക് രക്ഷപ്പെടുമ്പോള് പിതാവിന്‍െറ മുന്നിലുണ്ടായിരുന്നത് കുടുംബത്തിന്‍െറ അന്തസ്സ് മാത്രമായിരുന്നു. അമ്മയും സഹോദരിയും പിതാവിന്‍െറ നിര്‍ബന്ധത്തിനു വഴങ്ങി കിണറ്റില്‍ച്ചാടി മരിച്ചത് വീരോയുടെ കണ്‍മുന്നില് വെച്ചായിരുന്നു. അവള്‍ക്ക് പിതാവിനെ അനുസരിക്കാന് മനസ്സുവന്നില്ല. അവള്‍ക്ക് ജീവിക്കാന് കൊതിയായിരുന്നു. അതുകൊണ്ടാണവള് പിതാവിനെ ധിക്കരിച്ച് ഓടിപ്പോയത്. കുടുംബത്തിന് അഭിമാനക്ഷതം വരുത്തിയ മകളെ വീണ്ടും കണ്ടാല് പിതാവിനു സിഖുകാരുടെ സ്വര്‍ഗം നഷ്‌ടപ്പെടുമെന്ന് വീരോ പരിഹസിക്കുന്നു. പിതാവുമായുള്ള ബന്ധം ഗ്രാമത്തിലെ കിണറിനെ സാക്ഷിയാക്കി താന് അവസാനിപ്പിച്ചതാണ്. ഇനിയത് പുനരുജ്ജീവിപ്പിക്കാനാവില്ല. കുടുംബത്തിന്‍െറ ദുരഭിമാനം നിലനിര്‍ത്തേണ്ട ബാധ്യത സ്‌ത്രീകള്‍ക്കുമാത്രമോ എന്ന വലിയ ചോദ്യമാണ് വീരോ എന്ന അയിഷ ഉന്നയിക്കുന്നത്. പുരുഷ മേധാവിത്വമുള്ള സമൂഹത്തിനു നേര്‍ക്കാണീ ചോദ്യം ഉയരുന്നത്.\nഅന്യമതങ്ങളോടുള്ള അസഹിഷ്‌ണുതയും തീവ്രവാദവും സമൂഹത്തില് എങ്ങനെ വേരുപിടിക്കുന്നു എന്ന് പരിശോധിക്കുക കൂടി ചെയ്യുന്നുണ്ടീ ചിത്രം. അലസരായ യുവതലമുറയെ വഴിപിഴപ്പിക്കാന് എളുപ്പമാണെന്ന് ചിത്രം നമ്മളെ ബോധ്യപ്പെടുത്തുന്നു.\nവിഭജനത്തിന്‍െറ ഉള്ളറകളിലേക്കോ അതേക്കുറിച്ചുള്ള ചര്‍ച്ചകളിലേക്കോ ന്യായവിധികളിലേക്കോ കടക്കാന് സംവിധായിക ശ്രമിക്കുന്നേയില്ല. വിഭജനം അവശേഷിപ്പിച്ചുപോയ സാമൂഹിക ദുരന്തത്തിലാണ് അവര് വേദനയോടെ സ്‌പര്‍ശിക്കുന്നത്.\nപാകിസ്‌താനിലും ഇന്ത്യയിലും ഒരുപോലെ ചര്‍ച്ച ചെയ്യപ്പെടും എന്നതിനാലാവണം പ്രഗല്‌ഭയായ ഒരിന്ത്യന് നടിയെയാണ് നായികാ സ്ഥാനത്തേക്ക് കണ്ടെത്തിയത്. നടന് അനുപം ഖേറിന്‍െറ ഭാര്യ കിരണ് ഖേറാണ് അയിഷയെ അവതരിപ്പിക്കുന്നത്. നടുക്കുന്ന ഒരു കാലഘട്ടത്തിന്‍െറ സാക്ഷിയായി മാറുന്നുണ്ടവര്. ഓരോ ചലനത്തിലും ഭാവത്തിലും സംഭാഷണത്തിലും സ്വാഭാവികത നിലനിര്‍ത്താനവര്‍ക്കു കഴിയുന്നുണ്ട്. പാകിസ്‌താനില് ചിത്രീകരിച്ച ഒരു പാക് സിനിമയില് അഭിനയിച്ച ആദ്യത്തെ ഇന്ത്യന് നടി എന്ന ഖ്യാതിയും `ഖാമോഷ് പാനി'യിലൂടെ കിരണ് ഖേര് നേടിയിട്ടുണ്ട്.\nPosted by T Suresh Babu at 11:38 AM\n1947-ലെ ഇന്ത്യാവിഭജനം ഒട്ടേറെ ഇന്ത്യന് സിനിമകള്‍ക്കു വിഷയമായിട്ടുണ്ട്. ഋത്വിക്‌ഘട്ടക്കും എം.എസ്. സത്യുവും ശ്യാം ബെനഗലും ഗോവിന്ദ് നിഹലാനിയും വിഭജനത്തിന്‍െറ വേദന പകര്‍ത്താന് ശ്രമിച്ച സംവിധായകരില് പ്രമുഖരാണ്. പാകിസ്‌താനിലും സമാനഹൃദയരായ സംവിധായകരുണ്ടെന്ന് നമ്മളെ ബോധ്യപ്പെടുത്തുകയാണ് `ഖാമോഷ് പാനി' (ശാന്തജലം) എന്ന പാക് സിനിമ\nതീര്‍ച്ചയായും അതു തന്നെയാണ് യാഥാര്‍ത്ഥ്യം, വിഭജനങ്ങള്‍ക്കുള്ളിലെ രാഷ്ട്രീയം ചര്‍ച്ച ചെയ്യുന്നതിനിടയില് ചിന്തിക്കാതെ പോകുന്ന ചിലതില് ചിലതാണ് ബന്ധങ്ങളുടെ ചങ്കറുത്തൊഴുകിയ പഴയ ചോരപ്പാടുകളുടെ പുനര് വായന. വായനക്കാരന്‍റെ അല്ലെങ്കില് പ്രേക്ഷകന്‍റെ മനസ്സിനെ ഉലക്കുന്നത് അതിന്‍റെ ആയിരത്തിലൊരംശം മാത്രമാണ്. യാഥാര്‍ത്ഥ്യം എത്ര ഭയാനകമാണെന്നറിയാന് ജീവിതത്തെ നെടുകെ പിളര്‍ത്തിയ ചോരകൊണ്ടെഴുതിയറിയിച്ചാലും മനസ്സിലാക്കാനുള്ല ബുദ്ധിവളര്‍ച്ചക്ക് ഇനിയും ദുരമേറെ...\nഫിലിം കണ്ടിട്ടില്ല, കാണാനാകുമോ എന്നറിയില്ല, കാണണം എന്നയാഗ്രഹം മനസ്സിലേക്ക് കോരിയിട്ടെഴുതിയ താങ്കളുടെ ലേഘനം നല്ല നിലവാരം പുലര്‍ത്തുന്നു, ഇത്തരത്തിലുള്ള എഴുത്തുകള് ഇവിടെ മലയാളത്തിലെ ബ്ലോഗുകളില് വിരളമാണ്


വാതുവെപ്പ് വിവാദം: ഐ.പി.എല് ചെയര്‍മാനും രാജിവെച്ചു\nSaturday 1st June 2013 8:24pm\nന്യൂദല്‍ഹി: ഐ.പി.എല് ചെയര്‍മാന് രാജീവ് ശുക്ല രാജിവെച്ചു. ഐപിഎല് വാതുവെപ്പ് വിവാദവുമായി ബന്ധപ്പെട്ടാണ് അദ്ദേഹം ചെയര്‍മാന് സ്ഥാനത്ത് നിന്ന് രാജിവെച്ചത്.\nഎന്നാല് ബി.സി.സി.ഐ ചെയര്‍മാന് എന്. ശ്രീനിവാസന് തല്‍സ്ഥാനത്ത് നിന്ന് രാജിവെച്ചിട്ടില്ല.\nഐ.പി.എല്ലിലെ പല മത്സരങ്ങളും വിവാദമായതും, ടീമുകളിലെ കളിക്കാര് ഒത്തുകളിയില് പങ്കാളികളായത് തെളിഞ്ഞ സ്ഥിതിക്ക് ചെയര്‍മാന് സ്ഥാനത്ത് തുടരുന്നത് ശരിയല്ലെന്ന് തോന്നിയത് കൊണ്ടാണ് രാജിയെന്ന് കേന്ദ്രമന്ത്രി കൂടിയായ ശുക്ല വ്യക്തമാക്കി.\nനേരത്തെ വാതുവെപ്പുമായി ബന്ധപ്പെട്ട് ബി.സി.സി.ഐ സെക്രട്ടറി സഞ്ജയ് ജഗ്ദലെയും ട്രഷറര് അജയ് ഷിര്‍ക്കെയും രാജി വെച്ചിരുന്നു. ഇവരുടെ രാജി ഐ.പി.എല് ചെയര്‍മാന് സ്ഥാനത്ത് നിന്ന് രാജിവെക്കാന് തന്നെ സ്വാധീനിച്ചതായി രാജീവ് ശുക്ല അറിയിച്ചു.\nബി.സി.സി.ഐ ചെയര്‍മാന് എന് ശ്രീനിവാസന് ബി.സി.സി.ഐ.യുടെ അധ്യക്ഷസ്ഥാനം രാജിവെക്കാത്തതില് പ്രതിഷേധിച്ചാണ് ബി.സി.സി.ഐ സെക്രട്ടറിയും, ട്രഷററും നേരത്തെ രാജിവെച്ചത്. വാതുവെപ്പിനെ തുടര്‍ന്ന് നിരവധി പേര് അറസ്റ്റിലാവുകയും, ഉന്നത ഉദ്യോഗസ്ഥര് രാജിവെക്കുകയും ചെയ്ത സാഹചര്യത്തില് ബി.സി.സി.ഐ അധ്യക്ഷന് എന്. ശ്രീനിവാസന് രാജിവെക്കാതെ നിര്‍വ്വാഹമില്ലാത്ത അവസ്ഥയിലെത്തിയിരിക്കുകയാണ്.\nജൂണ് എട്ടിന് ബി,സി.സി.ഐ നിര്‍വ്വാഹക സിമിതി യോഗം ചേരാനിരിക്കുന്നതിന് മുമ്പാണ് ഐ.പി.എല് ചെയര്‍മാന് രാജിവെച്ചതെന്ന പ്രത്യകതയും ഇക്കാര്യത്തിലുണ്ട്.\nആ യോഗത്തില് ശ്രീനിവാസന് രാജിവെക്കുമെന്നാണ് മാധ്യമ റിപ്പോര്‍ട്ടുകളില് നിന്ന് വ്യക്തമാകുന്നത്.\nബി.സി.സി.ഐ അധ്യക്ഷന് എന്. ശ്രീനിവാസന്റെ മരുമകന് ഗുരുനാഥ് മെയ്യപ്പനെ അറസ്റ്റ് ചെയ്തതിനെ തുടര്‍ന്നാണ് അധ്യക്ഷ സ്ഥാനത്ത് നിന്ന് രാജിവെക്കാന് ശ്രീനിവാസന് മേല് സമ്മര്‍ദ്ദമേറിയത്.\nവാതുവെപ്പ് വിവാദത്തെ തുടര്‍ന്ന് രാജസ്ഥാന് റോയല്‍സ് അംഗങ്ങളില് ആരംഭിച്ച അന്വേഷണം ഇപ്പോള് ബി.സി.സി.ഐ തലപ്പത്തേക്ക് എത്തിനില്‍ക്കുകയാണ്.\nവാതുവെപ്പ് കേസില് അറസ്റ്റിലായ വിന്ദു ധാരാസിംഗ് ബി.സി.സി.ഐയുടെ മുതിര്‍ന്ന അംഗവുമായി സംസാരിച്ചതിന്റെ ശബ്ദരേഖ മുംബൈ ക്രൈം ബ്രാഞ്ചിന് കഴിഞ്ഞ ദിവസം ലഭിച്ചിരന്നു.\nകഴിഞ്ഞ ലോകകപ്പിലും വാതുവെപ്പില് വിന്ദു ഇടപെട്ടതായിട്ടാണ് വിവരം ലഭിച്ചത്. ഐ.പി.എല് വാതുവെപ്പിനെക്കുറിച്ച് ഐ.സി.സി മുന്നറിയിപ്പ് തന്നിരുന്നതായി ഗുരുനാഥ് മെയ്യപ്പന് ചോദ്യം ചെയ്യലില് പോലീസിനോട് പറഞ്ഞിരുന്നു. ഐ.പി.എല് ആറാം സീസണ് ആരംഭിക്കുന്നതിന് മുന്‍പായി വാതുവെപ്പ് ഇടനിലക്കാരില് നിന്നും അകന്നു നില്‍ക്കണമെന്നാണ് ഐ.സി.സി മെയ്യപ്പന് മുന്നറിയിപ്പ് നല്‍കിയിരുന്നത്.\nവിന്ദു ധാരാ സിംഗിനെ പോലെയുള്ളവരുമായി അകലം സൂക്ഷിക്കാന് ആന്റി കറപ്ഷന് ആന്‍ഡ് സെക്യൂരിറ്റി യൂണിറ്റിലെ ഒരു ഉന്നത ഉദ്യോഗസ്ഥന് മെയ്യപ്പനെ ഉപദേശിച്ചിരുന്നുവെന്ന് പോലീസ് വൃത്തങ്ങള് പറയുന്നു. തനിക്ക് മുന്നറിയിപ്പ് ലഭിച്ചുവെന്ന കാര്യം മെയ്യപ്പന് വിന്ദു ധാരാ സിംഗിനെ അറിയിച്ചിരുന്നു.\nബി.സി.സി.ഐ സെക്രട്ടറിയും, ട്രഷററും ഇപ്പോള് ഐ.പി.എല് ചെയര്‍മാനുമുള്‍പ്പടെയുള്ള ഉന്നത ഉദ്യാഗസ്ഥര് രാജി വെച്ച സ്ഥിതിക്ക് ബി.സി.സി.ഐ അധ്യക്ഷ സ്ഥാനത്ത് നിന്ന് രാജിവെക്കാതെ ശ്രീനിവാസന് ഇനി മറ്റ് മാര്‍ഗ്ഗങ്ങളുണ്ടാവില്ല.


കേരളത്തോട് വിവേചനം | Articles | Deshabhimani | Wednesday Dec 4, 2019\nപ്രൊഫ. കെ എൻ ഗംഗാധരൻUpdated: Wednesday Dec 4, 2019\nവരുമാനമാർഗങ്ങൾ തടയുന്ന കേന്ദ്രസർക്കാർ, സംസ്ഥാനങ്ങളുടെ ധനപരമായ അധികാരം കൈയേറുകയാണ്. ജിഎസ്‌ടി നഷ്‌ടപരിഹാര ഇനത്തിൽ കേരളത്തിന് തരാനുള്ള കുടിശ്ശിക കേന്ദ്രം ഇതുവരെ തന്നിട്ടിട്ടില്ല. ചരക്കു സേവന നികുതി നടപ്പാക്കുമ്പോൾ സംസ്ഥാനങ്ങൾക്ക് നഷ്‌ടമുണ്ടാകുമെന്ന് നേരത്തെ കണ്ടറിഞ്ഞിരുന്നു. അതുകൊണ്ടാണ് ജിഎസ്‌ടി കൗൺസിലിൽ നഷ്‌ടപരിഹാരത്തിനുവേണ്ടി വിവിധ സംസ്ഥാനങ്ങളിലെ ധനമന്ത്രിമാർ ശക്തമായി വാദിച്ചത്. വാദം ഫലം കണ്ടു. 2017ൽ ചരക്കു -സേവന നികുതി (നഷ്‌ടപരിഹാര) നിയമം ഇന്ത്യൻ പാർലമെന്റ് അംഗീകരിച്ചു. അങ്ങനെ അത് കേന്ദ്രത്തിന്റെ ഭരണഘടനാ ബാധ്യതയായി മാറി. അതായത്, നഷ്‌ടപരിഹാരം കേന്ദ്രം നൽകുന്നത് സൗജന്യമല്ലെന്നർഥം.\nസംസ്ഥാനങ്ങളുടെ നികുതിവരുമാനം വർഷത്തിൽ 14 ശതമാനം നിരക്കിൽ വർധിക്കുമെന്നാണ് ജിഎസ്‌ടി കൗൺസിൽ അനുമാനിച്ചത്. 14 ശതമാനത്തിൽ കുറവുണ്ടായാൽ, നഷ്‌ടം കേന്ദ്രം നികത്തും. അതിനുവേണ്ടി പ്രത്യേകമായ നഷ്‌ടപരിഹാരനിധി ഉണ്ടാക്കും. പുകയിലയും പുകയില ഉൽപ്പന്നങ്ങളും കൽക്കരി, വാതകമിശ്രിത പാനിയം, യാത്രാവാഹനങ്ങൾ എന്നിവയുടെമേലുള്ള സെസ് വരുമാനം ഉപയോഗിച്ചാണ് നിധി ഉണ്ടാക്കുക. 2015–-16 അടിസ്ഥാന വർഷമായി കണക്കാക്കി, തുടർന്നുള്ള അഞ്ചുവർഷം, രണ്ടുമാസം കൂടുമ്പോൾ നഷ്‌ടപരിഹാരം നൽകണം.\nനഷ്‌ടപരിഹാരം കൈമാറുന്നതിലെ അക്ഷന്തവ്യമായ കാലതാമസമാണ് ഇപ്പോഴത്തെ പ്രതിസന്ധിക്ക് കാരണം. തന്മൂലം സംസ്ഥാനങ്ങളുടെ ദൈനംദിന പണമിടപാടുകൾ അവതാളത്തിലായി. ഏറ്റവും ഒടുവിലായി നഷ്‌ടപരിഹാരം നൽകിയത് 2019 ജൂലൈയിലാണ്. 1284 കോടിരൂപ. ആഗ സ്‌ത്, സെപ്‌തംബർ മാസത്തെ നഷ്‌ടപരിഹാരം 1600 കോടിരൂപയാണ്. അത് നൽകുന്നില്ല. നവംബറിലുള്ള ഗഡുവും നൽകുന്ന മട്ടില്ല. കേന്ദ്രം മനഃപൂർവം വീഴ്‌ചവരുത്തുകയാണ്. സംസ്ഥാനങ്ങളെ കേന്ദ്രത്തിന്റെ ആശ്രിതസ്ഥാപനങ്ങളാക്കി മാറ്റുന്ന നിഗൂഢതന്ത്രമാണ് പരീക്ഷിക്കുന്നത്. ഇത് കേവലം കേന്ദ്ര–-സംസ്ഥാന സാമ്പത്തിക ബന്ധങ്ങളുടെമാത്രം പ്രശ്‌നമല്ല. രാഷ്‌ട്രീയപക്ഷപാതിത്വത്തിന്റെയും നിയമലംഘനത്തിന്റെയുംകൂടി പ്രശ്‌നമാണ്. രാഷ്‌ട്രീയാധികാരവും പണത്തിനുമേലുള്ള അധീശത്വവും ഒരേസമയം കൈപ്പിടിയിലൊതുക്കുന്ന നിഗൂഢതന്ത്രമാണ്. കേരളത്തോടുമാത്രമല്ല വിവേചനം. അതുകൊണ്ടുതന്നെ ഇതൊരു വിശാലതന്ത്രത്തിന്റെ ഭാഗമാണെന്ന് കരുതാം. പഞ്ചാബിന് 4100 കോടിരൂപയും ഡൽഹിക്ക് 2355 കോടിയും ബംഗാളിന് 1500 കോടിയും നൽകാനുണ്ട്.\nചരക്കു സേവന നികുതിയുടെ പൊതുചിത്രം ശോഭയുള്ളതല്ല. സംസ്ഥാനങ്ങൾക്ക് വലിയ പ്രതീക്ഷ നൽകിയാണ് ചരക്കു സേവന നികുതി സമ്പ്രദായം ധൃതിവച്ച് അടിച്ചേൽപ്പിച്ചത്. ഉൽപ്പാദനം നടത്തിയ സംസ്ഥാനത്തിനല്ല, വിൽപ്പന നടത്തപ്പെടുന്ന സംസ്ഥാനത്തിനാണ് നികുതി ചുമത്താൻ അധികാരം എന്നതാണ് പുതിയ സമ്പ്രദായത്തിന്റെ സവിശേഷത. അന്യസംസ്ഥാന ഉൽപ്പന്നങ്ങളുടെയും സേവനങ്ങളുടെയും പ്രധാന വിൽപ്പനകേന്ദ്രമാണ് കേരളം. അതുകൊണ്ട് ചരക്കു സേവന നികുതിയിൽ കേരളം വൻ പ്രതീക്ഷ പുലർത്തി. കേരളം പിന്തുണച്ചില്ലെങ്കിലും ചരക്കു സേവന നികുതി സമ്പ്രദായം കേന്ദ്രം കൊണ്ടുവരുമായിരുന്നു.\nഎന്തായാലും പ്രതീക്ഷിച്ചതോതിൽ നികുതിവരുമാനം ഉയർന്നില്ല. വേണ്ടത്ര മുന്നൊരുക്കങ്ങളില്ലാതെ ധൃതിവച്ച് നടപ്പാക്കിയതുതന്നെ പ്രധാന കാരണം. നികുതിനിരക്ക് സംബന്ധിച്ച വിവാദങ്ങൾ ഇപ്പോഴും തുടരുകയാണ്. നികുതിപരിധിയിൽ ഉൾപ്പെടുന്ന ഉൽപ്പന്നങ്ങളെ സംബന്ധിച്ച ചർച്ചകളും അന്തമില്ലാതെ തുടരുകയാണ്. 2017 ജൂലൈ ഒന്നിനാണ് ചരക്കു സേവന നികുതി നിയമം നിലവിൽ വന്നത്. ജൂലൈയിലെ നികുതി സമാഹരണം 94063 കോടിരൂപയായിരുന്നു. രണ്ടേകാൽ കൊല്ലം കഴിഞ്ഞ്, 2019 ഒക്‌ടോബറിൽ പിരിഞ്ഞത് കേവലം 95,380 കോടിരൂപയാണ്. അതായത് 1.4 ശതമാനം വർധനമാത്രം. 2017–-18 സാമ്പത്തിക വർഷത്തിലെ ശരാശരി പ്രതിമാസ ജിഎസ്‌ടി വരുമാനം 89865 കോടിരൂപയായിരുന്നു.\nവരുംവർഷങ്ങളിൽ നികുതിവരുമാനത്തിൽ കാര്യമായ വർധനയ്‌ക്കുള്ള സാധ്യത കുറവാണ്. വ്യക്തികളുടെയും കുടുംബങ്ങളുടെയും കോർപറേറ്റുകളുടെയും വരുമാനത്തിന്റെയും ലാഭത്തിന്മേലുമുള്ള നികുതികൾ, സാധനങ്ങളുടെയും സേവനങ്ങളുടെയും കൈമാറ്റങ്ങളിന്മേലുള്ള നികുതി, കയറ്റുമതി–- ഇറക്കുമതിയിന്മേലുള്ള നികുതി എന്നിവയാണ് പ്രധാന നികുതി അടിസ്ഥാനങ്ങൾ. കടുത്ത വരുമാന തകർച്ചയാണ് രാജ്യം നേരിടുന്നത്. ദേശീയവരുമാനം ബജറ്റ് അവകാശപ്പെട്ടതുപോലെ, ഏഴുശതമാനം വളർച്ചാനിരക്ക് നേടുകയില്ല, മറിച്ച് നാല് ശതമാനംപോലും നേടുകയില്ലെന്നാണ് പഠനങ്ങൾ സൂചിപ്പിക്കുന്നത്.\nദേശീയവരുമാനം ഇടിയുന്നു എന്നാൽ സാധനങ്ങളുടെയും സേവനങ്ങളുടെയും ഉൽപ്പാദനവും വിപണനവും കുറയുന്നു എന്നാണ് അർഥം. അതുമൊത്തം നികുതി വരുമാനത്തെ പിറകോട്ടടിക്കും. രാജ്യത്തിന്റെ കയറ്റുമതി സാധ്യതകൾ ചുരുങ്ങിവരികയാണ്. ആഗോളതലത്തിലുള്ള വരുമാനതകർച്ച കയറ്റുമതിയെ ബാധിക്കും.\nഉൽപ്പാദനമാന്ദ്യം സംസ്ഥാനങ്ങളുടെ നികുതി സമാഹരണശേഷിയെയും ബാധിക്കും. കേരളത്തെ സംബന്ധിച്ചിടത്തോളം രണ്ട് വെള്ളപ്പൊക്കക്കെടുതി ഉൽപ്പാദനത്തെ ഗുരുതരമായി ബാധിച്ചിട്ടുണ്ട്. റോഡുകളുടെയും വീടുകളുടെയും പുനർനിർമിതി എളുപ്പമാണ്; ആവശ്യമായ വിഭവങ്ങളുണ്ടെങ്കിൽ. എന്നാൽ, തകർന്ന കാർഷിക–- വ്യവസായ ഉൽപ്പാദന മേഖലകളെ സുസ്ഥിരവളർച്ചയുടെ പാതയിലെത്തിക്കുക എന്നത് എളുപ്പമല്ല.\nകേന്ദ്രത്തെ അപേക്ഷിച്ച് സാമ്പത്തികമായും ധനപരമായും ദുർബലമാണ് സംസ്ഥാനങ്ങൾ. ആദായനികുതിയും കോർപറേറ്റ് നികുതിയും കസ്‌റ്റംസ് നികുതിയും കേന്ദ്രത്തിന്റെ വരുതിയിലാണ്. റിസർവ് ബാങ്കിന്റെ സ്വർണശേഖരവും ലാഭവിഹിതവും കൈയെത്തും ദൂരത്താണ്. പൊതുമേഖലാസ്ഥാപനങ്ങളുടെ ഓഹരിവിൽപ്പനയിൽ നിന്നുള്ള വരുമാനം കേന്ദ്രത്തിനാണ്. ആവശ്യമെങ്കിൽ റിസർവ് ബാങ്കിൽനിന്ന് കടമെടുക്കാനുള്ള അവകാശവും കേന്ദ്രത്തിനാണ്. അത്തരം മാർഗങ്ങളൊന്നും സംസ്ഥാനങ്ങൾക്കില്ല. തനതു നികുതി–-നികുതിയിതര വരുമാനവും കേന്ദ്രനികുതി വിഹിതവും ഗ്രാന്റുകളും വായ്‌പകളുമാണ് സംസ്ഥാനങ്ങളുടെ വരുമാന സ്രോതസ്സുകൾ. സംസ്ഥാനങ്ങളെ സഹായിക്കാൻ ചുമതലയും കഴിവുമുള്ള കേന്ദ്രസർക്കാർ നിയമപരമായി അർഹതപ്പെട്ട അവകാശംക്കൂടി തടഞ്ഞുവയ്‌ക്കുന്നത് നീതിനിഷേധം മാത്രമല്ല, രാഷ്‌ട്രീയ പകപോക്കലുമാണ്.\nയുവാവിന്റെ ആശ്രിതർക്ക് 35 ലക്ഷം നഷ്ടപരിഹാരം


There will be no load shedding and power cuts in the state f\nസംസ്ഥാനത്ത് ലോഡ് ഷെഡിങ്ങും പവര്‍കട്ടും തത്ക്കാലം ഉണ്ടാകില്ല: വൈദ്യുതി മന്ത്രി\nതിരുവനന്തപുരം: സംസ്ഥാനത്ത് ലോഡ് ഷെഡിങ്ങും പവര്‍കട്ടും തത്ക്കാലം ഉണ്ടാകില്ലെന്ന് വൈദ്യുതി മന്ത്രി കെ കൃഷ്ണന്‍കുട്ടി. വൈദ്യുതി നിയന്ത്രണം ഏര്‍പ്പെടുത്തണമോ എന്ന് ഈ മാസം 19ന് ശേഷം തീരുമാനിക്കുമെന്ന് മന്ത്രി പറഞ്ഞു.\nപ്രതിദിനം രണ്ട് കോടിയോളം അധികം ചെലവിട്ട് പവര് എക്സ്ചേഞ്ചില് നിന്ന് വൈദ്യുതി വാങ്ങി ക്ഷാമം പരിഹരിക്കും. കേന്ദ്രവിഹിതം കുറഞ്ഞാല് സംസ്ഥാനത്ത് നിയന്ത്രണമേര്‍പ്പെടുത്തിയേക്കും. അടുത്ത ചൊവ്വാഴ്ച സ്ഥിതി വിലയിരുത്തി തുടര് നടപടി തീരുമാനിക്കുമെന്ന് വൈദ്യുതി മന്ത്രി കെ കൃഷ്ണന്‍കുട്ടി അറിയിച്ചു.\nഅതേസമയം, കല്‍ക്കരി ക്ഷാമത്തെ തുടര്‍ന്നുള്ള വൈദ്യുതി പ്രതിസന്ധി ചര്‍ച്ച ചെയ്യാന് കേന്ദ്ര ആഭ്യന്തരമന്ത്രി അമിത് ഷായുടെ അധ്യക്ഷതയില് ഡല്‍ഹിയില് ഉന്നതതല യോഗം ചേര്‍ന്നു. കല്‍ക്കരി മന്ത്രി പ്രള്‍ഹാദ് ജോഷിയും ഊര്‍ജ്ജ മന്ത്രി ആര് കെ സിങ്ങും ഇരു മന്ത്രാലയത്തിലേയും ഉന്നത ഉദ്യോഗസ്ഥരും യോഗത്തില് പങ്കെടുത്തു.


ആരവങ്ങളേ സ്വാഗതം; കൂകിപ്പായാൻ തയ്യാർ | Ernakulam | Kerala | Deshabhimani | Wednesday Aug 5, 2020\nസന്തോഷ് ബാബുUpdated: Wednesday Aug 5, 2020\nകോവിഡിനെ തുടർന്ന് സർവീസ് നിർത്തിവച്ച മെട്രോ ട്രെയിനിൽ അണുനശീകരണം നടത്തുന്നു\nനഗരത്തിന്റെ ഹൃദയത്തുടിപ്പായിരുന്ന മെട്രോ ട്രെയിൻ നിലച്ചിട്ട് നാല് മാസം. തൊഴിലിടങ്ങളിലേക്കും ആശുപത്രികളിലേക്കും തിരക്കിട്ട് ഒഴുകിയിരുന്നവരുടെയും വിനോദത്തിനായി കറങ്ങാൻ എത്തിയിരുന്നവരുടെയും ആരവം അകന്നെങ്കിലും കാര്യങ്ങളെല്ലാം ഇവിടെ പഴയതുപോലെ സജീവം.\nആളില്ലെങ്കിലും മെട്രോയുടെ പാളത്തിലൂടെ ഇപ്പോ‌ഴും ട്രെയിനുകൾ പായുന്നുണ്ട്. പാളത്തിന്റെയും ട്രെയിനുകളുടെയും കാര്യക്ഷമത ഉറപ്പാക്കാനുള്ള ട്രയൽ റണ്ണുകളായി ദിവസം ഒന്നോ രണ്ടോ വണ്ടികൾ ഓടുന്നു. സർവീസ് നടത്തിയിരുന്ന 24 ട്രെയിനുകളും ഇങ്ങനെ മാറിമാറി ഓട്ടത്തിലാണ്. പാളങ്ങളുടെ അറ്റകുറ്റപ്പണികളും സിഗ്നലുകളുടെയും മറ്റ് സാങ്കേതിക സംവിധാനങ്ങളുടെയും പരിപാലനവും മുറതെറ്റാതെ നടക്കുന്നു.\nഎല്ലാ സ്റ്റേഷനുകളും ശുചിയാക്കി അണുനശീകരണം നടത്തുന്നതിലെ കാര്യക്ഷമതയും കിറുകൃത്യം. മൂന്നാംഘട്ട ലോക്ക്ഡൗൺ അവസാനിക്കുമ്പോൾ സർവീസ് ആരംഭിക്കാനാകുമെന്ന പ്രതീക്ഷയിൽ സുരക്ഷാ മുൻകരുതലുകൾ എടുത്തിരുന്നെന്നും കെഎംആർഎൽ അധികൃതർ പറഞ്ഞു.\nഒന്നിടവിട്ടുള്ള സീറ്റുകളിൽ യാത്രക്കാരെ ഇരുത്താനുള്ള ക്രമീകരണങ്ങൾ നടത്തി. തിരക്കുള്ള സ്റ്റേഷനുകളിൽ ഡിജിറ്റൽ തെർമൽ സ്കാനിങ്ങും മറ്റു സ്റ്റേഷനുകളിൽ താപനില പരിശോധിക്കാൻ സൗകര്യവുമൊരുക്കി. ലിഫ്റ്റിൽ അടക്കം സാനിറ്റൈസർ ഒരുക്കുകയും അത് ഉപയോഗിക്കാൻ യാത്രക്കാരെ പ്രേരിപ്പിക്കുന്നതിന് പ്രത്യേക ജീവനക്കാരെയും നിയോഗിക്കുകയും ചെയ്‌തു. പക്ഷേ, യാത്ര തുടങ്ങാൻ അനുമതി മാത്രം കിട്ടിയില്ല.\nഈ സംവിധാനങ്ങളെല്ലാം കൃത്യമായി പരിപാലിച്ച്, ഏതുദിവസവും സർവീസ് ആരംഭിക്കാനുള്ള തയ്യാറെടുപ്പുമായാണ് മുന്നോട്ടുപോകുന്നത്. 1,200 ഓളം ജീവനക്കാരിൽ പകുതിയിലധികവും എന്നും ജോലിക്കെത്തുന്നു. ബാക്കിയുള്ളവർ വിവിധ ഷിഫ്റ്റുകളിലായി മാറിമാറി ജോലി ചെയ്യുന്നു.\nസർവീസ് തുടങ്ങുമ്പോൾ, കൈ തൊടാതെ ടിക്കറ്റ് ലഭ്യമാക്കുന്നതിനുള്ള സംവിധാനം ഇനി എല്ലാ സ്റ്റേഷനുകളിലും ഒരുക്കിയിട്ടുണ്ട്. പിഒഎസ് മെഷീനുകൾ പോലെ, ചതുരാകൃതിയിലുള്ള ഉപകരണങ്ങൾ അതിനായി റെഡി. ടിക്കറ്റിന്റെ തുക നിക്ഷേപിക്കാൻ അടുത്ത് പ്രത്യേക പെട്ടിയുണ്ടാകും. ബാക്കി തുക കൗണ്ടറിൽനിന്ന് ലഭിക്കും. കൗണ്ടറിൽ യാത്രക്കാരിൽനിന്ന് നേരിട്ട് പണം സ്വീകരിക്കില്ല.\nകൗണ്ടറിൽനിന്ന് കിട്ടുന്നത് അണുമുക്തമാക്കിയ നോട്ടുകളായിരിക്കും. കെഎംആർഎൽ നേരിട്ടായിരിക്കും ഇവ അണുമുക്തമാക്കുക. തിരക്ക് വർധിച്ചാൽ സ്റ്റേഷനുകളിൽത്തന്നെ സൗകര്യമൊരുക്കും. സർവീസ് നടത്താൻ കേന്ദ്രത്തിന്റെ അനുമതി കിട്ടിയാൽ പിറ്റേന്നുതന്നെ യാത്രക്കാരെയും കയറ്റി ട്രെയിൻ കൂകിപ്പായും.\nഅഞ്ചു മിനിറ്റ് ഇടവിട്ട് ദിവസവും ഇരുനൂറോളം സർവീസുകളായിരുന്നു കൊച്ചി മെട്രോയ്‌ക്ക്. ശനി, ഞായർ ദിവസങ്ങളിൽ ശരാശരി 65,000, മറ്റു ദിവസങ്ങളിൽ 60,000 എന്നിങ്ങനെയായിരുന്നു യാത്രക്കാരുടെ എണ്ണം. അവരെല്ലാം വീണ്ടും എത്തുന്നതിനായി, സർവസന്നാഹങ്ങളും ഒരുക്കി കാത്തിരിക്കുകയാണ് സ്റ്റേഷനുകൾ.


Pinarayi fake signature): ഒന്നല്ല 39 ഫയല് ഒപ്പിട്ടു; ഐ പാഡ് തുറന്നുകാട്ടി ബിജെപിക്ക് മുഖ്യമന്ത്രിയുടെ മറുപടി| signature allegation Pinarayi Vijayan reply to BJP\nഒന്നല്ല 39 ഫയല് ഒപ്പിട്ടു; ഐ പാഡ് തുറന്നുകാട്ടി ബിജെപിക്ക് മുഖ്യമന്ത്രിയുടെ മറുപടി\nBy വെബ്ഡെസ്ക് • 03/09/2020 at 6:50PM\nനിങ്ങളുടെ അടുത്ത് മാത്രമല്ല എന്റെ പക്കലും ഐ പാഡ് ഉണ്ടെന്ന വിശദീകരണത്തോടെ അത് തുറന്നുകാട്ടിയായിരുന്നു മുഖ്യമന്ത്രിയുടെ മറുപടി.\nമുഖ്യമന്ത്രി അമേരിക്കയില് ചികിത്സയക്ക് പോയപ്പോള് ഫയലില് വ്യാജ ഒപ്പിട്ടു എന്ന ആരോപണത്തിന് മുഖ്യമന്ത്രിയുടെ മറുപടി. ബിജെപി ആരോപണം ഉന്നയിച്ച സെപ്തംബര് ആറിന് ഒന്നല്ല 39 ഫയലുകളില് താന് ഒപ്പിട്ടുവെന്ന് മുഖ്യമന്ത്രി വാര്‍ത്താ സമ്മേളനത്തില് ചോദ്യത്തിന് ഉത്തരമായി പറഞ്ഞു. നിങ്ങളുടെ അടുത്ത് മാത്രമല്ല എന്റെ പക്കലും ഐ പാഡ് ഉണ്ടെന്ന വിശദീകരണത്തോടെ അത് തുറന്നുകാട്ടിയായിരുന്നു മുഖ്യമന്ത്രിയുടെ മറുപടി. അത് വ്യാജ ഒപ്പല്ല, തന്റെ തന്നെ ഒപ്പാണെന്ന് മുഖ്യമന്ത്രി സ്ഥിരീകരിച്ചു.\nമുഖ്യമന്ത്രി ചികിത്സയ്ക്ക് പോയപ്പോള് ഫയലുകള് കെട്ടിക്കിടക്കുന്നു എന്ന കെസി ജോസഫ് എംഎല്‍എയുടെ ആരോപണത്തിന് അന്ന് നല്‍കിയ വിശദീകരണം ഒന്നുകൂടി വായിച്ചായിരുന്നു മുഖ്യമന്ത്രിയുടെ മറുപടി. ഫയലുകള് മുഖ്യമന്ത്രിക്ക് സ്‌കാന് ചെയ്ത് അയച്ചുകൊടുത്ത് ആവശ്യമായതില് ഒപ്പിട്ട് തിരിച്ചയക്കുന്നു എന്നായിരുന്നു അന്ന് നല്‍കിയ മറുപടി. ഫയലുകള് നീങ്ങുന്നത് എങ്ങനെയെന്ന് ബിജെപിക്കാര്‍ക്ക് അറിയാത്തതുകൊണ്ടായിരിക്കാം ഇതെന്നും മുഖ്യമന്ത്രി പറഞ്ഞു. ബിജെപിയുടെ ആരോപണം ഏറ്റെടുത്ത് മുസ്ലിം ലീഗ് നേതാവ് കുഞ്ഞാലിക്കുട്ടി ഗൗരവമുള്ളത് എന്ന് പറഞ്ഞതിനെ മുഖ്യമന്ത്രി പരിഹസിച്ചു. ബിജെപിയുടെ വാക്കുകള് യുഡിഎഫും മുസ്ലീം ലീഗും ഏറ്റെടുക്കുതാണല്ലോ ഇപ്പോഴത്തെ രീതി എന്ന് മുഖ്യമന്ത്രി പറഞ്ഞു.\nവ്യാജമാണെന്ന് തെളിഞ്ഞാല് അതിനേക്കാള് ഗൗരവമായ ഒന്നില്ലെന്ന് മുസ്ലിം ലീഗ് നേതാവ് പികെ കുഞ്ഞാലിക്കുട്ടി പറഞ്ഞു. ഇക്കാര്യത്തില് മുഖ്യമന്ത്രി വിശദീകരണം നല്‍കണം. ഇത് വളരെ ഗൗരവമായ പ്രശ്‌നാണ്. ഒരാളുടെ ഒപ്പ് മറ്റൊരാള് ഇടുക എന്നത് ഗൗരവമായ കാര്യമാണെന്നും കുഞ്ഞാലിക്കുട്ടി പറഞ്ഞിരുന്നു.


പെനൽറ്റി നഷ്ടമാക്കിയപ്പോഴെ കാത്തിരിക്കുന്ന വിധിയെക്കുറിച്ച് ബോധ്യമുണ്ടായിരുന്നു; ബുക്കായോ സാക്ക | England Teenager Bukayo Saka pens strong note after racial abuse\nമത്സരശേഷമുള്ള എന്റെ പ്രതികരണത്തിലുണ്ടായിരുന്നു അപ്പോഴത്തെ എന്റെ മാനസികാവസ്ഥ മുഴുവൻ. ഞാൻ കാരണം രാജ്യവും എന്റെ കുടുംബവും തലകുനിക്കേണ്ടി വന്നിരിക്കുന്നു. എന്നാൽ അതിനുശേഷം ലഭിച്ച മോശം പ്രതികരണങ്ങൾ കേട്ട് ഞാൻ തകർന്നില്ല.\nLondon, First Published Jul 15, 2021, 11:09 PM IST\nലണ്ടൻ: യൂറോ കപ്പ് ഫൈനലിൽ ഇറ്റലിക്കെതിരായ നിർണായക പെനൽറ്റി കിക്ക് നഷ്ടമാക്കിയപ്പോൾ തന്നെ സമൂഹമാധ്യമങ്ങളിലൂടെ നേരിടാൻ പോകുന്ന വിദ്വേഷ പ്രചാരണത്തെക്കുറിച്ച് തനിക്ക് നല്ല ബോധ്യമുണ്ടായിരുന്നുവെന്ന് ഇംഗ്ലണ്ട് സ്ട്രൈക്കർ ബുക്കായോ സാക്ക. ഇറ്റലിക്കെതിരായ തോൽവിക്കുശേഷം താനും മാർക്കസ് റാഷ്ഫോർഡും ജേഡൻ സാഞ്ചോസും നേരിട്ടതുപോലെയുള്ള വിദ്വേഷ പ്രചരണങ്ങൾ ഒരു കുട്ടിയും നേരിടരുതെന്നും സാക്ക ട്വിറ്ററിൽ കുറിച്ചു.\nകഴിഞ്ഞ ഏതാനും ദിസവമായി സമൂഹമാധ്യമങ്ങൾ ഞാൻ നോക്കാറില്ല. കുടുംബത്തിനൊപ്പമാണ് കൂടുതൽ സമയവും ചെലവഴിച്ചത്. എങ്കിലും സമൂഹമാധ്യമങ്ങിളൂടെയും നേരിട്ടും കഴി‍ഞ്ഞ ദിവസങ്ങളിൽ എനിക്ക് ലഭിച്ച പിന്തുണയ്ക്കും സ്നേഹത്തിനും നന്ദി പറയാൻ വാക്കുകളില്ല. ഇംഗ്ലണ്ട് ടീമിന്റെ ഭാഗമായിരിക്കുക എന്നത് തന്നെ വലിയ അഭിമാനമാണ്. ഈ ടീമിലെ എല്ലാവരും സഹോദരങ്ങളെപ്പോലായാണ്. എല്ലാവരിൽ നിന്നും എനിക്ക് ഒരുപാട് പഠിക്കാനായി.\n55 വർഷത്തിനുശേഷം ഇംഗ്ലണ്ടിനെ ഒരു പ്രധാന ടൂർണമെന്റിൽ ഫൈനലിൽ എത്തിക്കാനായതും അതിൽ കളിക്കാൻ അവസരം ലഭിച്ചതും മറക്കാനാവില്ല. ആ മത്സരം കാണാൻ എന്റെ മാതാപിതാക്കളും ഗ്യാലറിയിലുണ്ടായിരുന്നു. ഞാൻ ഈ നിലയിലെത്താൻ അവർ ഒരുപാട് ത്യാഗം സഹിച്ചിട്ടുണ്ട്. അവരെ അവിടെ കാണുക എന്നതായിരുന്നു എനിക്ക് എല്ലാം.\nഫൈനലിലെ നിർണായക പെനൽറ്റി കിക്ക് നഷ്ടമാക്കിയതിൽ എനിക്ക് വലിയ നിരാശയുണ്ട്. നമ്മൾ ജയിക്കുമെന്ന് ഞാൻ ഉറച്ചു വിശ്വസിച്ചിരുന്നു. എന്നാൽ കിരീടം കൊണ്ടുവരാനാകാത്തതിൽ എല്ലാവരും എന്നോട് ക്ഷമിക്കണം. എന്നാൽ വിജയത്തിന്റെ വില ശരിക്കും അറിയാവുന്ന ഈ തലമുറ വരും വർഷങ്ങളിൽ നിങ്ങളെ നിരാശരാക്കില്ലെന്ന് ഞാൻ ഉറപ്പു തരാം. മത്സരശേഷമുള്ള എന്റെ പ്രതികരണത്തിലുണ്ടായിരുന്നു അപ്പോഴത്തെ എന്റെ മാനസികാവസ്ഥ മുഴുവൻ. ഞാൻ കാരണം രാജ്യവും എന്റെ കുടുംബവും തലകുനിക്കേണ്ടി വന്നിരിക്കുന്നു. എന്നാൽ അതിനുശേഷം ലഭിച്ച മോശം പ്രതികരണങ്ങൾ കേട്ട് ഞാൻ തകർന്നില്ല.\nപ്രതിസന്ധിഘട്ടത്തിൽ എന്നെ പിന്തുണക്കുകയും സ്നേഹിക്കുകയും ചെയ്ത എല്ലാവർക്കും നന്ദി. കാരണം ഫുട്ബോൾ എന്നാൽ അങ്ങനെയാണ്. എല്ലാ മതക്കാരും വംശക്കാരും വ്യത്യസ്ത പശ്ചാത്തലമുള്ളവരുമെല്ലാം പല വികാരങ്ങളുമായി ഒരുമിക്കുന്ന ഇടം. അവരെയെല്ലാം ഒരുമിപ്പിക്കുന്ന ഒരേയൊരു ഘടകമാകട്ടെ ഫുട്ബോളാണ്.\nകഴിഞ്ഞ ദിവസങ്ങളിൽ ഫേസ്ബുക്കിലും ഇൻസ്റ്റഗ്രാമിലും ട്വിറ്ററിലുമെല്ലാം ഞങ്ങൾ നേരിട്ട വംശീയ അധിക്ഷേപത്തിലൂടെ ഇനിയൊരു കുട്ടിയും കടന്നുപോകാൻ ഇടവരരുത്. അവസാന പെനൽറ്റി നഷ്ടമാക്കിയപ്പോഴെ വരാൻ പോകുന്നത് എന്താണെന്ന് എനിക്കറിയാമായിരുന്നു. ഏറ്റവും ശക്തമായ സമൂഹമാധ്യമങ്ങൾപോലും ഞങ്ങൾക്കെതിരായ അധിക്ഷേപങ്ങൾക്കെതിരെ ശക്തമായ നിലപാട് എടുത്തോ എന്ന് സംശയമാണ്.\nഫുട്ബോളിൽ വംശീയ വിദ്വേഷത്തിന് സ്ഥാനമില്ലെന്ന് പറഞ്ഞ് രംഗത്തുവരികയും ഞങ്ങളെ പിന്തുണക്കുകയും സമൂഹമാധ്യമങ്ങളിലെ അധിക്ഷേപങ്ങൾ റിപ്പോർട്ട് ചെയ്യുകയും പോലീസിന്റെ ശ്രദ്ധയിൽപ്പെടുത്തുകയുമെല്ലാം ചെയ്ത എല്ലാവർക്കും നന്ദി. അടുത്ത കിരീടം നമ്മൾ ഉറപ്പായും നേടും-സാക്ക കുറിച്ചു.\nഇറ്റലിക്കെതിരായ ഫൈനലിൽ നിശ്ചിത സമയത്തും അധിക സമയത്തും സമനിലയായ മത്സരത്തിൽ പെനൽറ്റി ഷൂട്ടൗട്ടിലാണ് ഇറ്റലി ഇംഗ്ലണ്ടിനെ കീഴടക്കി യൂറോ ചാമ്പ്യൻമാരായത്. ഷൂട്ടൗട്ടിൽ റാഷ്ഫോർഡിന്റെ കിക്ക് പുറത്ത് പോയപ്പോൾ സാഞ്ചോയുയുടെയും സാക്കയുടെയും കിക്കുകൾ ഇറ്റാലിയൻ ഗോൾ കീപ്പർ ഡൊന്നരുമ്മ തടുത്തിടുകയായിരുന്നു.\nLast Updated Jul 15, 2021, 11:09 PM IST\nകൊവിഡ് മരണം; സര്‍ക്കാര് കണക്ക് മറച്ചുവെക്കുന്നു, നിയമനടപടി ആലോചിക്കുന്നുവെന്ന് വി ഡി സതീശന്


‘പശുവും പുലിയും’; കവി സച്ചിദാനന്ദന് കുട്ടികള്‍ക്കായെഴുതിയ ആദ്യ കൃതി\n“ആരെഴുതി നിന്റെ പട്ടുകുപ്പായത്തില്\nമൂന്നു വരിയിലീ കാവ്യം?\nആകാശമോ, ‘ഹൈക്കു’വിന്നു പേര് കേട്ടൊരാ\nബാഷോ മഹാകവി താനോ ?\nചൊല്ലുക നക്ഷത്രമോ നിന് കുസൃതിയാം\nകണ്‍കളില്, വൈഡൂര്യമാണോ ?\nസൂര്യനില്‍ചെമ്പായ നിന് കാതു കേള്‍ക്കുമോ\nവെള്ളിയിലോ നിന്റെ കൊച്ചരിപ്പല്ലുകള്\nദന്തത്തിലോ ശില്‍പ്പി തീര്‍ത്തൂ?\nനിന് ചോരിവായിലിരിക്കുമാ മാമ്പഴം\nസ്വര്‍ഗമോ, ഭൂമിയോ, ചൊല്ലൂ.\nനിന്റെ വാല് വെഞ്ചാമരംപോലെ വീശുവാന്\nഇന്നെന്തു പൂരം, വസന്തം\nഎന്തേ ചിലച്ചു പറയുന്നു ലോകത്തോ\n‘ടല്ലെ’ന്നോ നീ, ‘അതേ’യെന്നോ…?”\nഇവനെക്കൂടി, മലയാളം, എഴുത്തച്ഛനെഴുതുമ്പോള് തുടങ്ങി നിരവധി കവിതകള് കൈരളിക്കു നല്‍കിയ കവി കെ. സച്ചിദാനന്ദന് കുട്ടികള്‍ക്കായെഴുതിയ ആദ്യപുസ്തകമാണ് പശുവും പുലിയും. കുട്ടികള്‍ക്ക് ഭാവനയുടെയും അനുഭവങ്ങളുടെയും വലിയ ലോകം സമ്മാനിക്കുന്ന കവിതകളാണ് ഈ സമാഹാരത്തിലുള്ളത്. സൈക്കിള്, കാര്, തീവണ്ടി, കപ്പല്, വിമാനം, അണ്ണാര്‍ക്കണ്ണന്, ആമ, തവള, പൂമ്പാറ്റ, പച്ചക്കുതിര, ഒരു താരാട്ട്, ഉള്ളി, പകലും രാത്രിയും, പ്രാര്‍ത്ഥന, ഹാ മലയാളമേ, പശുവും പുലിയും തുടങ്ങി 16 കവിതകളാണ് ഈ കൃതിയില് സമാഹരിച്ചിരിക്കുന്നത്. കാവ്യാസ്വാദനശീലം വളര്‍ത്താനും യുവജനോത്സവങ്ങളില് അവതരിപ്പിക്കാനും കുട്ടികള്‍ക്ക് ഏറെ സഹായകരമാണ് ഇതിലെ ഓരോ രചനകളും.\nസച്ചിദാനന്ദന് കവിതാസമാഹാരത്തിനെഴുതിയ ആമുഖത്തില് നിന്നും\nഎന്റെ കുട്ടിക്കവിതകളിലൂടെ ആദ്യ സമാഹാരമാണിത്. കുട്ടിക്കവിത, എന്ന സംജ്ഞ സങ്കോചത്തോടെയാണ് ഞാനുപയോഗിക്കുന്നത്. കാരണം നമ്മില് എല്ലാം കുട്ടികളുണ്ട്. കുട്ടികള്‍ക്കായെഴുതിയ കവിതകള് വലിയവരും ആസ്വദിച്ചു കണ്ടിട്ടുണ്ട്. തിരിച്ചു മുതിര്‍ന്നവര്‍ക്കായി ഉദ്ദേശിക്കപ്പെട്ട കവിതകള് സ്‌കൂള് പാഠപുസ്തകങ്ങളില് ഉള്‍പ്പെടുത്തിയും കണ്ടിട്ടുണ്ട്. ഈ സമാഹാരത്തിലെ ശീര്‍ഷകരചനയായ പശുവും പുലിയും തന്നെ മുതിര്‍ന്നവര്‍ക്കുള്ള ഒരു സമാഹാരത്തില് പെടുത്തിയിരുന്നതാണ്. ഈയിടെ വീണ്ടും വായിച്ചപ്പോഴാണ് അതു കുട്ടികളും ആസ്വദിക്കുമല്ലോ എന്നു തോന്നിയത്. മറ്റു പല കവികളുടെയും കവിതകളും ഇന്നത്തെ ഭാവുകത്വവും പാരായണ നിലവാരവും വെച്ചുനോക്കിയാല് കുട്ടികള്‍ക്കു വേണ്ടിക്കൂടി എഴുതിയതാണെന്നു തോന്നും.\nവായിക്കാനറിയാവുന്നവരും അറിയാത്തവരുമായ കുട്ടികളായ കുട്ടികള്‍ക്കും, മുതിര്‍ന്നവരില് എന്നും ജീവിക്കുന്ന കുട്ടികള്‍ക്കുമായി സച്ചിദാനന്ദന് ഈ ലളിത രചനകള് സമര്‍പ്പിച്ചിരിക്കുന്നു. ഡി.സി മാമ്പഴം ഇംപ്രിന്റില് പുറത്തിറക്കിയിരിക്കുന്ന പശുവും പുലിയും എന്ന കവിതാസമാഹാരം ഇപ്പോള് പുസ്തകശാലകളില് ലഭ്യമാണ്.


പെട്ടിക്കടകളുടെയും ആട് വിതരണത്തിൻ്റെയും ഉദ്ഘാടനം നിർവ്വഹിച്ചു - Newswayanad.in\nപെട്ടിക്കടകളുടെയും ആട് വിതരണത്തിൻ്റെയും ഉദ്ഘാടനം നിർവ്വഹിച്ചു\nകൽപ്പറ്റ: പട്ടികവർഗ്ഗ സുസ്ഥിര വികസന പദ്ധതിയുടെ ഭാഗമായി ജില്ലയിലെ ഊരുകൾ കേന്ദ്രീകരിച്ച് നടപ്പാക്കുന്ന പ്രത്യേക ഉപജീവന പാക്കേജിൽ ഉൾപ്പെടുത്തി ആരംഭിച്ച പെട്ടിക്കടകളുടെയും ആട് വിതരണത്തിൻ്റെയും ജില്ലാതല ഉദ്ഘാടനം ഒ.ആർ. കേളു എം.എൽ.എ നിർവ്വഹിച്ചു. ഗോത്ര മേഖലയിലെ ഉപജീവന പ്രവർത്തനം പ്രോത്സാഹിപ്പിക്കുക, വരുമാന പ്രവർത്തനം ഉറപ്പാക്കുക എന്നീ ലക്ഷ്യത്തോടെയാണ് കുടുംബശ്രീയുടെ നേതൃത്വത്തിൽ പദ്ധതി നടപ്പിലാക്കുന്നത്.\nജില്ലയിലെ തിരഞ്ഞെടുക്കപ്പെട്ട 30 ഊരുകളിലാണ് പെട്ടിക്കടകൾ തുടങ്ങുന്നത്. നിലവിൽ 10 കടകൾ പ്രവർത്തനമാരംഭിച്ചു. വരും ദിവസങ്ങളിൽ കൂടുതൽ കടകൾ ആരംഭിക്കും. ജില്ലയിലെ 269 ഗുണഭോക്താക്കൾക്കാണ് മൂന്ന് വീതം ആടുകളെ വിതരണം ചെയ്തത്. ദുർബല വിഭാഗങ്ങളായ പണിയ, അടിയ, കാട്ടുനായ്ക്ക എന്നീ വിഭാഗക്കാർക്കാണ് പദ്ധതിയിലൂടെ ആടിനെ ലഭിച്ചത്.\nമാനന്തവാടി എടപ്പിടി കോളനിയിൽ നടന്ന ചടങ്ങിൽ നഗരസഭ ക്ഷേമകാര്യ സ്റ്റാൻ്റിംഗ് കമ്മിറ്റി ചെയർമാൻ ബിബിൻ വേണുഗോപാൽ അധ്യക്ഷത വഹിച്ചു. കുടുംബശ്രീ ജില്ലാ മിഷൻ കോർഡിനേറ്റർ പി. സാജിത മുഖ്യ പ്രഭാഷണം നടത്തി. ഡിവിഷൻ കൗൺസിലർ അബ്ദുൾ ആസിഫ്, എ.ഡി.എം.സിമാരായ കെ.ടി. മുരളി, വാസുപ്രദീപ്, മുൻ നഗരസഭാ ചെയർമാൻ വി.ആർ. പ്രവീജ്, സി.ഡി.എസ് ചെയർപേഴ്സൺ വത്സ മാർട്ടിൻ തുടങ്ങിയവർ പങ്കെടുത്തു.\nടോക്കിയോ പാരാലിംപിക്‌സ് : ഭവിന പട്ടേലിലൂടെ ഇന്ത്യക്ക് വെള്ളിത്തിളക്കം\nപുതിയ പദവി രാഹുൽ ഗാന്ധി നൽകിയ അംഗീകാരമെന്ന് എൻ.ഡി. അപ്പച്ചൻ


ഈ പ്രപഞ്ചം ഒരു മഹാ അത്ഭുതം ആണ്. - മലയാളം ന്യൂസ് പോർട്ടൽ\nഈ പ്രപഞ്ചം ഒരു മഹാ അത്ഭുതം ആണ്.\nOctober 30, 2018, 11:20 AM\nഈ പ്രപഞ്ചം ഒരു മഹാ അത്ഭുതം ആണ്. പണ്ട് കാലം മുതലേ മനുഷ്യർ അവനു ചുറ്റും ഉള്ള വസ്തുക്കളെ മനസിലാക്കാൻ ശ്രമിച്ചിരുന്നു. Universe simple ആക്കാൻ അരിസ്റോട്ടിലെ മുതൽ ഉള്ള ഗ്രീക്ക് ശാസ്ത്രജ്ഞന്മാർ ശ്രമിച്ചിരുന്നു. നമ്മൾ ഈ കാണുന്ന ലോകം എല്ലാം (നാം ഉൾപ്പടെ ) നാലു വസ്തുക്കൾ കൊണ്ട് ആണ് ഉണ്ടാക്കിയിരിക്കുന്നത് എന്ന് അവർ പറഞ്ഞു.\nഇവ earth (ഭൂമി ), air (വായു ), water (വെള്ളം ), fire(തീ ) എന്നിവയാണ്. നമ്മുടെ ഭാരതത്തിൽ നിലനിന്നിരുന്ന പഞ്ചഭൂത concept നോട് സാമ്യം ഇതിനുണ്ട്. പിന്നീട് ഡെമോക്രിറ്റസ് എല്ലാം ആറ്റം എന്ന ഏറ്റവും ചെറുതും മുറിക്കാൻ പറ്റാത്തതും ആയവയെ കൊണ്ട് ഉണ്ടാക്കിയതാണ് എന്ന് പറഞ്ഞു. നൂറ്റാണ്ടുകൾക്കു ശേഷം ഡാൽട്ടൻ പോലുള്ള scientist കൽ അറ്റോമിക് തിയറി വളർത്തി വലുതാക്കി ഇന്ന് quantum mechanics വരെ എത്തി നിൽക്കുന്നു. ആറ്റംത്തിന്റെ ഉള്ളിൽ electron, proton, neutron എന്നിവ ഉണ്ട് എന്ന് പറഞ്ഞു. അങ്ങനെ matter is made up of atom എന്ന concept നമ്മൾ സ്വീകരിച്ചു.\nഎന്നാൽ ഇന്ന് നാം കാണുന്ന എല്ലാം വസ്തുക്കളും universe ന്റെ 5% മാത്രമേ ഉള്ളു എന്ന് സയന്റിസ്റ്സ് പറയുന്നു. ബാക്കി 95% എന്താണ്.?\nഅവയാണ് ഡാർക്ക് matter ആൻഡ് ഡാർക്ക് energy. ഇന്ന് നാം കാണുന്ന ഗാലക്സിയിൽ ഉള്ള സ്റ്റാർസ് നെ എല്ലാം കൂടി നിർത്താനുള്ള മാറ്റർ നമ്മുടെ യൂണിവേഴ്സിൽ ഇല്ല എന്നാണ് വിശ്വസിക്കുന്നത്. അപ്പോൾ ഇവയെല്ലാം അകന്നു പോകാതെ പിടിച്ചു നിർത്താൻ വേറെ matternte ആവശ്യം വരും. അതാണ് ഡാർക്ക് മാറ്റർ. സാദാരണ atoms കൊണ്ടല്ല ഇവ ഉണ്ടാക്കിയിരിക്കുന്നത്. അത് കൊണ്ട് തന്നെ നമുക്ക് ഇവയെ കാണാൻ സാധിക്കില്ല. ഇത് കൊണ്ടാണ് ഇവയെ dark matter ന്നു വിളിക്കുന്നത്. ബിഗ് bang മൂലം ആണ് പ്രപഞ്ചം ഉണ്ടായതു എന്ന് ഇന്ന് നാം വിചാരിക്കുന്നു. ഇന്നും universe expand ചെയ്തു കൊണ്ടിരിക്കുകയാണ്.\nപക്ഷെ universe accelerate ചെയ്യുന്നു എന്ന് scientists കണ്ടുപിടിച്ചു. ഈ ആക്സിലറേഷന് വേണ്ട energy കൊടുക്കുന്നത് dark energy ആണ്. യൂണിവേഴ്‌സ് ന്റെ 67% dark energy ആണെന്നും 28% dark matter ആണെന്നും പറയുന്നു. ലോകം മുഴുവൻ കീഴടക്കി എന്ന് വിശ്വസിക്കുന്ന നമ്മൾ എത്ര ചെറുതാണെന്ന് തോന്നുന്നുണ്ടോ??……\nഇന്ന് നമുക്കറിയാവുന്നോളം ഇത്രയൊക്കെ യൂണിവേഴ്സനെ പറ്റി ആലോചിക്കാനും പഠിക്കാനും സാധിച്ച ജീവനുള്ള ഏക വസ്തു നമ്മൾ മാത്രം ആണ്. ഈ വലിയ ലോകത്തെ പറ്റി പടിക്കൻ ശ്രമിക്കുന്ന ചെറിയ മനുഷ്യർ. ഇതിൽ നമുക്ക് അഭിമാനിക്കാം.\nപോവാം നമുക്ക് നക്ഷത്രങ്ങൾ പൂക്കുന്ന മഞ്ഞുറഞ്ഞ താഴ് വരയിലേക്ക്\nകൊച്ചിയിൽ നിന്ന് കുടജാദ്രിക്ക് ഒരു സിംഗിൾ ഡെ ട്രിപ്പ്..


Mouni Roy യുടെ പുത്തൻ ഹോട്ട് ചിത്രങ്ങൾ സോഷ്യൽ മീഡിയയിൽ തരംഗം സൃഷ്ടിക്കുന്നു... | News in Malayalam\nനടി മൗനി റോയിയുടെ (Mouni Roy) ഫോട്ടോകൾ സോഷ്യൽ മീഡിയയിൽ വളരെയധികം വൈറലാകാറുണ്ട്. എല്ലാ ദിവസവും നടി തന്റെ ഹോട്ട് ഫോട്ടോകൾ ഇൻസ്റ്റാഗ്രാമിൽ പങ്കിടാറുണ്ട്. അടുത്തിടെ മൗനി റോയ് പങ്കുവെച്ച ചുവന്ന വസ്ത്രം ധരിച്ചുള്ള ചിത്രം സോഷ്യൽ മീഡിയയിൽ തരംഗം സൃഷ്ടിക്കുകയാണ്.\nMar 25, 2021, 23:40 PM IST\nമൗനി (Mouni Roy) പലപ്പോഴും തന്റെ ചിത്രങ്ങൾ സോഷ്യൽ മീഡിയയിൽ പങ്കിടാറുണ്ട്. അടുത്തിടെ ചുവന്ന വസ്ത്രത്തിൽ ചില ചിത്രങ്ങൾ താരം പങ്കുവച്ചിരുന്നു. (Photo Credit: Mouni Roy Instagram)\nഈ ചിത്രങ്ങളിൽ മൗനി റോയ് വളരെ മനോഹരിയായി കാണപ്പെട്ടു. (Photo Credit: Mouni Roy Instagram)\nഗ്ലാമറസ് സ്റ്റൈലിൽ കട്ടിലിൽ ഇരിക്കുന്ന മൗനി റോയ് തന്റെ നിരവധി പോസുകൾ പങ്കുവച്ചിട്ടുണ്ട്. (Photo Credit: Mouni Roy Instagram)\nമൗനി റോയുടെ വസ്ത്രത്തിലെ പഫ്ഡ് സ്ലീവ്സും കൂടുതൽ മനോഹരമാക്കുന്നു. (Photo Credit: Mouni Roy Instagram)\nമൗനി റോയ് (Mouni Roy Makeup) ചെറുതയെ മേക്കപ്പ് ചെയ്തിരുന്നുള്ളൂ. ഒപ്പം മുടിക്ക് വേവ് ലുക്ക് നൽകിയിട്ടുണ്ട്. നൽകുന്നു.(Photo Credit: Mouni Roy Instagram)\n'Kyonki Saas Bhi Kabhi Bahu Thi' എന്ന സീരിയലിലൂടെയായിരുന്നു മൗനി റോയുടെ അരങ്ങേറ്റം.\nമൗനി റോയുടെ സിനിമ ജീവിതം ബോളിവുഡിൽ അരങ്ങേറ്റം കുറിച്ചത് 'ഗോൾഡ്' എന്ന ചിത്രത്തിലൂടെയാണ്. അതിനുശേഷം രാജ്കുമാർ റാവുവിനൊപ്പം 'മെയ്ഡ് ഇൻ ചൈന'യിലും അഭിനയിച്ചു. നടി അയൻ മുഖർജിയുടെ' ബ്രഹ്മസ്ത്രയിൽ '(Brahmastra) ഇനി കാണാൻ കഴിയും.\nMouni Roy Nagin Actress Mouni Roy Mouni Roy Viral Pics Mouni Roy New Pics Mouni Roy New Viral Photos


ഭാലുക് പോങ് - Bomdila | ഭാലുക് പോങ് Photos, Sightseeing -NativePlanet Malayalam\nഹോം » സ്ഥലങ്ങൾ » ബോംദില » ആകര്‍ഷണങ്ങള് » ഭാലുക് പോങ്\nഭാലുക് പോങ്, ബോംദില\nബോംദിലയില് നിന്നും 100 കിലോമീറ്റര് അകലെ സ്ഥിതി ചെയ്യുന്ന പട്ടണമാണ് ഭാലുക്‌പോങ്. സമുദ്ര നിരപ്പില് നിന്നും 213 മീറ്റര് ഉയരത്തിലുള്ള ഈ പട്ടത്തില് നിന്നും പ്രകൃതിയുടെ മനോഹര ഭാവം സന്ദര്‍ശകര്‍ക്ക് ആസ്വദിക്കാന് കഴിയും. തെസ്‌പൂരില് നിന്നും 52 കിലോമീറ്റര് ദൂരമെ ഇവിടേയ്‌ക്കുള്ളു. അക എന്നറിയപ്പെട്ടിരുന്ന പ്രാദേശിക ഗോത്ര ഭരണാധികാരിയായിരുന്നു ഭലൂക് പോങ് ഭരിച്ചിരുന്നതെന്നാണ് ചരിത്രം പറയുന്നത്.\nഭൂട്ടാനില് നിന്നും ആസ്സാമില് നിന്നുമുള്ള രാഷ്‌ട്രീയ മേല്‍കോയ്‌മയ്‌ക്ക് ഈ സ്ഥലം സാക്ഷ്യം വഹിച്ചിട്ടുണ്ട്. 1873 ല് ബ്രിട്ടീഷ് ഭരണകാലത്ത് അരുണാചല് പ്രദേശിന്റെ ഈ മേഖലയെ നിരോധിത മേഖലയായി പ്രഖ്യാപിച്ചു. ഭലൂക്‌പോങിലെ പ്രദേശ വാസികളിലേറെയും അക ഗോത്രത്തില് പെടുന്നവരാണ്. ജനുവരയില് നെയ്‌തി ഡൗ എന്ന വാര്‍ഷികോത്സവം ഇവര് ആഘോഷിക്കാറുണ്ട്.\nപ്രകൃതി സൗന്ദര്യം ആസ്വദിക്കുന്നതിന് പുറമെ നിരവധി സാഹസിക വിനോദങ്ങളില് ഏര്‍പ്പെടാനുള്ള അവസരവും ഭലൂക് പോങില് ഉണ്ട്. ചൂണ്ടയിട്ടുള്ള മീന്‍പിടുത്തം, കമേങ് നദിയിലെ തുഴച്ചില് എന്നിവയാണ് ഇതില് പ്രധാനം . പഖൂരി ഗെയിം സാന്‍ക്‌ചറി,തിപി ഓര്‍ക്കിഡേറിയം എന്നിവയാണ് ഭലൂക്‌പോങിലെ മറ്റ് പ്രധാന ആകര്‍ഷണങ്ങള്. എണ്‍പതിലേറെ ഇനത്തില് പെടുന്ന 2600 ലേറെ ഓര്‍ക്കിഡുകള് തിപി ഓര്‍ക്കിഡേറിയത്തിലുണ്ട്.\nഈഗിള്‍നെസ്റ്റ് വന്യജീവി സങ്കേതം 10


11:16, 1 ഡിസംബർ 2020-നു നിലവിലുണ്ടായിരുന്ന രൂപം\n7 ബൈറ്റുകൾ കൂട്ടിച്ചേർത്തിരിക്കുന്നു ,9മാസം മുമ്പ്\n10:18, 11 നവംബർ 2019-നു നിലവിലുണ്ടായിരുന്ന രൂപം (തിരുത്തുക)\n("Kpac_lalitha.jpg" നീക്കം ചെയ്യുന്നു, JuTa എന്ന കാര്യനിർവ്വാഹകൻ അത് കോമൺസിൽ നിന്നും നീക്കം ചെയ്തിരിക്കുന്നു. കാരണം: No license since 2019-10-27. For more information read the introduction of c:COM:L, about [[:c:Commons:Essentia)\n11:16, 1 ഡിസംബർ 2020-നു നിലവിലുണ്ടായിരുന്ന രൂപം (തിരുത്തുക) (മാറ്റം തിരസ്ക്കരിക്കുക)\n[[മലയാളചലച്ചിത്രം|മലയാള ചലച്ചിത്ര]] നടി. യഥാർത്ഥ പേര്-മഹേശ്വരി അമ്മ. [[കെ.പി.എ.സി.|കെ.പി.എ.സി.-യുടെ]] [[നാടകം|നാടകങ്ങളിലൂടെ]] കലാരംഗത്ത് സജീവമായ ലളിത [[തോപ്പിൽ ഭാസി|തോപ്പിൽ ഭാസിയുടെ]] കൂട്ടുകുടുംബത്തിലൂടെയാണ് ചലച്ചിത്ര രംഗത്ത് എത്തിയത്.\n1978-ൽ ചലച്ചിത്ര സംവിധായകൻ [[ഭരതൻ (സംവിധായകൻ)|ഭരതന്റെ]] ഭാര്യയായി. രണ്ടു തവണ മികച്ച സഹനടിക്കുള്ള ദേശീയ പുരസ്കാരം ഉൾപ്പെടെ നിരവധി അംഗീകാരങ്ങൾ നേടിയിട്ടുണ്ട്. മകൻ [[സിദ്ധാർത്ഥ്സിദ്ധാർഥ് ഭരതൻ]] ചലച്ചിത്ര നടനാണ്.\n== ജീവ ചരിത്രം ==\n"https://ml.wikipedia.org/wiki/പ്രത്യേകം:മൊബൈൽവ്യത്യാസം/3481846" എന്ന താളിൽനിന്ന് ശേഖരിച്ചത്


മലയാളത്തിന്റെ മഹാനടന് ഇന്ന് എഴുപതാം പിറന്നാള് | Life Glint | The Clarity Portal\nHome » തുലാസ്സ് » കൊട്ടക » മലയാളത്തിന്റെ മഹാനടന് ഇന്ന് എഴുപതാം പിറന്നാള്\nമലയാളത്തിന്റെ മഹാനടന് ഇന്ന് എഴുപതാം പിറന്നാള്\nTue, 07-09-2021 11:16:29 AM ;\nമലയാള സിനിമയുടെ സ്വകാര്യ അഹങ്കാരം മെഗാസ്റ്റാര് മമ്മൂട്ടിയ്ക്ക് ഇന്ന്് 70-ാം ജന്മദിനം. മോഹന്‍ലാല് കമല് ഹാസന് പൃഥ്വിരാജ് മഞ്ജു വാര്യര് തുടങ്ങി സിനിമാലോകവും ആരാധകരും മമ്മൂട്ടിയെ ആശംസകള് നേര്‍ന്ന് രംഗത്തെത്തിയിരിക്കുകയാണ്. മലയാളത്തിലെ വിഭിന്നമായ പ്രാദേശികഭാഷാ വഴക്കങ്ങള് മമ്മൂട്ടിയോളം പൂര്‍ണ്ണതയില് സ്‌ക്രീനില് എത്തിച്ച അഭിനേതാക്കളില്ല. അഭിനയവീഥിയില് അരനൂറ്റാണ്ട് പൂര്‍ത്തിയാക്കിയെങ്കിലും ഇന്നും മമ്മൂട്ടി മത്സരിക്കുന്നത് പുതുമുഖങ്ങളോടാണ്. വൈവിധ്യമാര്‍ന്ന കഥാപാത്രങ്ങള്‍ക്കായുള്ള തന്റെ അഭിനിവേശം ഒരിക്കലും അവസാനിക്കുന്നില്ലെന്ന് അദ്ദേഹം തന്നെ പറയുന്നുണ്ട്.\nഅഞ്ച് പതിറ്റാണ്ടുകളിലേറെയായി സജീവ അഭിനയ രംഗത്തുള്ള അദ്ദേഹം മികച്ച നടനുള്ള ദേശീയപുരസ്‌കാരം മൂന്ന് തവണ നേടിയിട്ടുണ്ട്. ഇതിനു പുറമേ അഞ്ചു തവണ മികച്ച നടനുള്ള കേരളസംസ്ഥാന ചലച്ചിത്രപുരസ്‌കാരവും, 12 തവണ ഫിലിംഫെയര് (ദക്ഷിണേന്ത്യന്) പുരസ്‌കാരവും ലഭിച്ചിട്ടുണ്ട്. 1998-ല് ഭാരതസര്‍ക്കാര് പത്മശ്രീ നല്‍കി ആദരിച്ചു. 2010 ജനുവരിയില് കേരള സര്‍വകലാശാലയില് നിന്ന് ഹോണററി ഡോക്ടറേറ്റ് ലഭിച്ച മമ്മൂട്ടിയെ ആ വര്‍ഷം ഡിസംബറില് തന്നെ ഡോകടറേറ്റ് നല്‍കി കാലിക്കറ്റ് സര്‍വകലാശാലയും ആദരിച്ചു.\n1971 ല് കെ.എസ് സേതുമാധവന് സംവിധാനം ചെയ്ത അനുഭവങ്ങള് പാളിച്ചകളായിരുന്നു ആദ്യ ചിത്രം. പിന്നീട് കാലചക്രം, സമബര്‍മതി, ദേവലോകം ഉള്‍പ്പെടെ നിരവധി ചിത്രങ്ങള് ചെയ്തുവെങ്കിലും ശ്രദ്ധിക്കപ്പെടാന് ഒന്‍പത് വര്‍ഷം കത്തിരിക്കേണ്ടി വന്നു ആ അതുല്യപ്രതിഭയ്ക്ക്. 1980 ലെ വില്‍ക്കാനുണ്ട് സ്വപ്നങ്ങള് എന്ന ചിത്രത്തിലൂടെയാണ് മമ്മൂട്ടി എന്ന നടനെ സിനിമാ ലോകം ശ്രദ്ധിച്ചുതുടങ്ങിയത്. ആ വര്‍ഷം തന്നെ പുറത്തിറങ്ങിയ മേള എന്ന ചിത്രത്തിലൂടെ നായക പദവിയിലേക്ക് ഉയര്‍ന്നു. 1987 ല് പുറത്തിറങ്ങിയ ന്യൂ ഡല്‍ഹി എന്ന ചിത്രത്തിലൂടെയാണ് മമ്മൂട്ടി എന്ന നടന്റെ താരോദയം സംഭവിക്കുന്നത്. അക്കാലത്തെ ഏറ്റവുമധികം പണം വാരിയ ചിത്രങ്ങളില് ഒന്നായിരുന്നു ന്യൂ ഡല്‍ഹി. 2.5 കോടി രൂപയാണ് സിനിമ അന്ന് വാരിയത്. മമ്മൂട്ടിയെ പോലെ നവാഗതരായ നിരവധി തിരക്കഥാകൃത്തുക്കളേയും സംവിധായകരേയും മലയാള സിനിമയിലേക്ക് കൈപിടിച്ചു കയറ്റിയ മറ്റൊരു സൂപ്പര്‍താരവും ഇല്ല.\nചില കിലോമീറ്ററിന് എന്തൊരു ദൂരമാ


ആരു ജയിച്ചാലും ചരിത്രം | kozhikode loksabha constituency analysis\nMar 7, 2019, 11:46 PM IST\nസ്ഥാനാർഥിപ്രഖ്യാപനം പൂർത്തിയായില്ലെങ്കിലും നിലവിലെ എം.പി.യായ എം.കെ.രാഘവനും കോഴിക്കോട് നോർത്തിലെ എം.എൽ.എ.യായ എ. പ്രദീപ്കുമാറും പോരിനിറങ്ങുമെന്ന് ഉറപ്പായതോെട ഇവിടെ ആരുജയിച്ചാലും ഇത്തവണ അത് ചരിത്രമാവും.\nഹൽവയ്ക്കും വറുത്തകായയ്ക്കും എന്നതുപോലെ കോഴിക്കോട്ടെ രാഷ്ട്രീയത്തിനും സവിശേഷതകൾ ഏറെയുണ്ട്. ഏതെങ്കിലുമൊരു മുന്നണിയുടെയോ നേതാവിന്റെയോ സ്ഥിരംമണ്ഡലമായി മാറാൻ കോഴിക്കോട് ഒരിക്കലും തയ്യാറായിട്ടില്ല. രാഷ്ട്രീയവിഷയങ്ങളെ ഇഴകീറി പരിശോധിച്ച് വിധിയെഴുതുന്ന ഇവിടത്തെ വോട്ടർമാർ ഒരിക്കൽ ജയിപ്പിച്ചവരെ പിന്നീട് തോൽപ്പിച്ചിട്ടുണ്ട്. തോൽപ്പിച്ചവരെ തിരഞ്ഞെടുത്ത് പാർലമെന്റിലേക്ക് അയച്ചിട്ടുമുണ്ട്.\nസ്ഥാനാർഥിപ്രഖ്യാപനം പൂർത്തിയായില്ലെങ്കിലും നിലവിലെ എം.പി.യായ എം.കെ.രാഘവനും കോഴിക്കോട് നോർത്തിലെ എം.എൽ.എ.യായ എ. പ്രദീപ്കുമാറും പോരിനിറങ്ങുമെന്ന് ഉറപ്പായതോെട ഇവിടെ ആരുജയിച്ചാലും ഇത്തവണ അത് ചരിത്രമാവും. കോഴിക്കോട് മണ്ഡലത്തിൽനിന്ന് ഇന്നുവരെ ആർക്കും പാർലമെന്റിലേക്ക് ഹാട്രിക് വിജയം നേടാനായിട്ടില്ല. മൂന്നാംതവണ മത്സരിക്കുന്ന രാഘവൻ ജയിച്ചാൽ ഹാട്രിക് വിജയംനേടി ചരിത്രംകുറിക്കും. ഇനി രാഘവൻ തോറ്റാലും അത് മറ്റൊരു ചരിത്രമായിമാറും. ജനസമ്മതിയുടെ കരുത്തിൽ മൂന്നാമങ്കത്തിനിറങ്ങുന്ന രാഘവനെ, അതേ ജനസമ്മതിയുടെ ബലത്തിൽ പിടിച്ചുകെട്ടിയെന്ന നിലയിലാവും പ്രദീപ്കുമാർ ചരിത്രത്തിൽ ഓർമിക്കപ്പെടുക.\nസ്ഥാനാർഥിയെ പ്രഖ്യാപിച്ചിട്ടില്ലെങ്കിലും യു.ഡി.എഫ്. എം.കെ. രാഘവനുവേണ്ടി പോസ്റ്ററൊട്ടിച്ച് പ്രചാരണം തുടങ്ങി. പേരുകൾ പലതും ആദ്യഘട്ടത്തിൽ ഉയർന്നുവന്നിരുന്നെങ്കിലും ഒടുവിൽ രാഘവനെ തളയ്ക്കാൻ പ്രദീപ്കുമാറിനെത്തന്നെ ഇറക്കാനാണ് സി.പി.എം. ആലോചിക്കുന്നത്. 2009-ൽ 838 വോട്ടിന്റെ ഭൂരിപക്ഷത്തിൽ സി.പി.എമ്മിലെ പി.എ. മുഹമ്മദ്‌റിയാസിനോട് കഷ്ടിച്ച് രക്ഷപ്പെട്ട രാഘവൻ 2014-ൽ ഭൂരിപക്ഷം 16,883 ആയി ഉയർത്തി. എൽ.ഡി.എഫ്. കൺവീനർ എ. വിജയരാഘവനായിരുന്നു അന്ന് എതിരാളി. 2009 വരെ എൽ.ഡി.എഫിന്റെ ഭാഗമായിരുന്ന എം.പി. വീരേന്ദ്രകുമാറിന്റെ നേതൃത്വത്തിലുള്ള അന്നത്തെ സോഷ്യലിസ്റ്റ് ജനതാദൾ മുന്നണിവിട്ടതിന്റെ നേട്ടംകൊയ്യാൻ രണ്ടുതിരഞ്ഞെടുപ്പിലും രാഘവന് സാധിച്ചു. ഇപ്പോൾ ലോക് താന്ത്രിക് ജനതാദൾ (പഴയ സോഷ്യലിസ്റ്റ് ജനത)വീണ്ടും എൽ.ഡി.എഫിൽ തിരിച്ചെത്തിയത് മണ്ഡലത്തിലെ രാഷ്ട്രീയ സാഹചര്യങ്ങളിൽ മാറ്റംവരുത്തിയിട്ടുണ്ട്. ഈ മാറിയ സാഹചര്യമാണ് എൽ.ഡി.എഫിന് പ്രതീക്ഷയേകുന്നത്.\n2014-ലെ ലോക്‌സഭാതിരഞ്ഞെടുപ്പിൽ ബാലുശ്ശേരി, കോഴിക്കോട് നോർത്ത്, കോഴിക്കോട് സൗത്ത്, കൊടുവള്ളി നിയോജകമണ്ഡലങ്ങളിൽ യു.ഡി.എഫിനായിരുന്നു ഭൂരിപക്ഷം. അന്ന് എലത്തൂർ, ബേപ്പൂർ, കുന്ദമംഗലം മണ്ഡലങ്ങളിൽമാത്രമേ എൽ.ഡി.എഫിന് മേൽക്കോയ്മ ഉണ്ടായിരുന്നുള്ളൂ. 2016-ലെ നിയമസഭാതിരഞ്ഞെടുപ്പിൽ കോഴിക്കോട് സൗത്തിൽമാത്രമേ യു.ഡി.എഫിന് ജയിക്കാനായുള്ളൂ. മറ്റ് ആറുമണ്ഡലത്തിലും എൽ.ഡി.എഫ്. ജയിച്ചു. മാത്രമല്ല, ഭൂരിപക്ഷം ഗണ്യമായി വർധിപ്പിക്കാനും കഴിഞ്ഞു.\nനടപ്പാക്കിയ വികസനപദ്ധതികളും പത്തുവർഷംകൊണ്ട് കോഴിക്കോട് സ്ഥാപിച്ചെടുത്ത പൊതുസ്വീകാര്യതയുമാണ് രാഘവന്റെ നേട്ടമായി യു.ഡി.എഫ്. വിലയിരുത്തുന്നത്. കോഴിക്കോട് നോർത്തിൽനിന്ന് തുടർച്ചയായി മൂന്നുതവണ ജനപ്രതിനിധിയെന്ന നിലയിൽ നടപ്പാക്കിയിട്ടുള്ള വികസനപദ്ധതികൾ ലോക്‌സഭാമണ്ഡലത്തിലാകെ എത്തിക്കാൻ പ്രദീപ്കുമാറിന് സാധിക്കുമെന്നതാവും എൽ.ഡി.എഫിന്റെ മുഖ്യപ്രചാരണം.\nബി.ജെ.പി.യുടെ സ്ഥാനാർഥി ആരാവുമെന്നകാര്യത്തിൽ ഇനിയും വ്യക്തതവന്നിട്ടില്ല. സംസ്ഥാനപ്രസിഡന്റ് പി.എസ്. ശ്രീധരൻപിള്ള, ജനറൽസെക്രട്ടറി എം.ടി. രമേശ്, യുവമോർച്ച സംസ്ഥാനപ്രസിഡന്റ് കെ.പി. പ്രകാശ്ബാബു എന്നിവരുടെ പേരുകൾ പരിഗണനയിലുണ്ട്. മലബാറിന്റെ ആസ്ഥാനമായ കോഴിക്കോടിനെ കൂടെനിർത്താൻ ഇത്തവണ മുന്നണികൾക്ക് കഠിനപ്രയത്നംതന്നെ വേണ്ടിവരും.\nഎ. വിജയരാഘവൻ (സി.പി.എം.)380,732\nസി.കെ.പത്മനാഭൻ (ബി.ജെ.പി.) 115,760\n5. കോഴിക്കോട് നോർത്ത്\n6. കോഴിക്കോട് സൗത്ത്\nആകെ വോട്ടർമാർ 12,64,836\nconetnt highlights: kozhikode loksabha constituency analysis\nകോഴിക്കോട് വോട്ടെടുപ്പ് പുരോഗമിക്കുന്നു, വടകരയിലും, കുന്ദമംഗലത്തും ശക്തമായ പോളിങ്\nകോഴിക്കോട്ട് യുവാവിനെ കുത്തിപരിക്കേല്‍പ്പിച്ച് രണ്ടുകോടിയുടെ സ്വര്‍ണം കവര്‍ന്നു


ഗോകുലത്തിന് വീണ്ടും തിരിച്ചടി : സി. കെ. ഉബൈദ് ക്ലബ് വിട്ടു\nഐലീഗ് ചാമ്പ്യന്മാറായ ഗോകുലത്തിന് പുതിയ സീസണില് തിരിച്ചടികള് തുടരുന്നു. കഴിഞ്ഞ തവണ ഗോകുലത്തെ ഐലീഗ് കിരീട നേട്ടത്തിലെത്തിക്കാന് നിര്‍ണായക പങ്കുവഹിച്ച ഗോള് കീപ്പറായ സികെ ഉബൈദ് അടുത്ത സീസണില് മലബാറിയന്‍സ് ജഴ്‌സി അണിയില്ല.\nഉബൈദ് ഐ ലീഗില് തന്നെ മറ്റൊരു ക്ലബിന്റെ ഒന്നാം നമ്പര് ഗോള് കീപ്പറായി മാറും എന്നാണ് റിപ്പോര്‍ട്ട്. ഐ ലീഗ് പുതുതായി എത്തുന്ന ക്ലബായ ശ്രീനിധി എഫ് സിയാകും ഉബൈദ് സി കെയെ സ്വന്തമാക്കുന്നത്. ഉബൈദും ശ്രീനിധയുമായുള്ള കരാര് ചര്‍ച്ചകള് അന്തിമഘട്ടത്തിലാണ്.\nരണ്ടു വര്‍ഷത്തെ കരാര് ആകും ഉബൈദുമായി ശ്രീനിധിയില് ഒപ്പുവെക്കുക. 2019 സീസണ് ആരംഭം മുതല് ഉബൈദ് ഗോകുലം കേരളക്ക് ഒപ്പം ഉണ്ട്. ഗോകുലത്തിന്റെ ഡ്യൂറണ്ട് കപ്പ് നേട്ടത്തിലും ഐ ലീഗ് കിരീട നേട്ടത്തിലും ഉബൈദ് വലിയ പങ്കുവഹിച്ചിരുന്നു. മുമ്പ് ഈസ്റ്റ് ബംഗാളിന്റെ വലയും ഉബൈദ് കാത്തിട്ടുണ്ട്.\nഉബൈദ് മുമ്പ് ഒ എന് ജി സിക്കായും മഹാരാഷ്ട്രയ്ക്കായും കളിച്ചിട്ടുള്ള താരമാണ്. എഫ് സി കേരളയിലും ഗ്ലോവ് അണിഞ്ഞിട്ടുണ്ട്. കണ്ണൂര് കൂത്തുപറമ്പ് സ്വദേശിയാണ് ഉബൈദ്\nകിളിമാനൂർ നിന്ന് പിക്കപ്പ് മോഷ്ടിച്ച കേസിലെ പ്രതിയെ പിടികൂടി\nകുവൈത്തിൽ 25 ലക്ഷത്തിലധികം പേർ കോവിഡ് പ്രതിരോധ കുത്തിവെപ്പെടുത്തു\n”കൈത്താങ്ങ്”; സ്മാർട്ട് ഫോണുകൾ കൈമാറി\n”ലോക്ക്ഡൗൺ ഇളവ്”; കുറ്റ്യാടി ടൗണിൽ വാഹനങ്ങളുടെ തിരക്ക്\nഡെല്‍റ്റ പ്ലസ് വകഭേദം ; തമിഴ്‌നാട്ടില് നഴ്‌സിന് ആദ്യ കേസ് സ്ഥിരീകരിച്ചു


സംസ്ഥാനത്ത് 7020 പേര്‍ക്ക് കൂടി കോവിഡ് – Chandrika Daily\nBy web desk3Thursday October 29, 2020 18:02 pm\nതിരുവനന്തപുരം: സംസ്ഥാനത്ത് 7020 പേര്‍ക്ക് കൂടി കോവിഡ് സ്ഥിരീകരിച്ചു. 24 മണിക്കൂറില് 54339 സാമ്പിളുകള് പരിശോധിച്ചു. 8474 പേര് ഇന്ന് രോഗമുക്തരായി. കോവിഡ് ബാധിച്ച് ഇന്ന് 26 പേരുടെ…\nതിരുവനന്തപുരം: സംസ്ഥാനത്ത് 7020 പേര്‍ക്ക് കൂടി കോവിഡ് സ്ഥിരീകരിച്ചു. 24 മണിക്കൂറില് 54339 സാമ്പിളുകള് പരിശോധിച്ചു. 8474 പേര് ഇന്ന് രോഗമുക്തരായി.\nകോവിഡ് ബാധിച്ച് ഇന്ന് 26 പേരുടെ മരണമാണ് സ്ഥിരീകരിച്ചത്. സംസ്ഥാനത്ത് നിലവില് 91,784 പേരാണ് ചികിത്സയിലുള്ളത്. ഇന്ന് രോഗബാധ സ്ഥിരീകരിച്ചതില് 6037 പേര്‍ക്ക് സമ്പര്‍ക്കം മൂലമാണ് രോഗബാധയുണ്ടായത്. 734 പേരുടെ രോഗ ഉറവിടം വ്യക്തമല്ല. ഇന്ന് രോഗബാധ സ്ഥിരീകരിച്ചവരില് 81 പേര് ആരോഗ്യപ്രവര്‍ത്തകരാണെന്നും മുഖ്യമന്ത്രി പറഞ്ഞു.\nകഴിഞ്ഞ 24 മണിക്കൂറിനിടെ 54,339 സാമ്പിളുകളാണ് പരിശോധിച്ചത്. റുട്ടീന് സാമ്പിള്, എയര്‍പോര്‍ട്ട് സര്‍വയിലന്‍സ്, പൂള്‍ഡ് സെന്റിനല്, സിബി നാറ്റ്, ട്രൂനാറ്റ്, സിഎല്‍ഐഎ, ആന്റിജന് അസ്സെ എന്നിവ ഉള്‍പ്പെടെ ഇതുവരെ ആകെ 45,31,069 സാമ്പിളുകളാണ് പരിശോധനയ്ക്കായി അയച്ചത്. ഇന്ന് 22 പുതിയ ഹോട്ട് സ്പോട്ടുകളാണുള്ളത്. 14 പ്രദേശങ്ങളെ ഹോട്ട് സ്പോട്ടില് നിന്നും ഒഴിവാക്കിയിട്ടുണ്ട്. ഇതോടെ ആകെ 694 ഹോട്ട് സ്പോട്ടുകളാണുള്ളത്.


കണ്ണൂർ സിപിഎമ്മിൽ കൂട്ടനടപടി; രണ്ട് പേർക്ക് സസ്പെൻഷൻ; 15 പേർക്ക് പരസ്യശാസന\nHome / KANNUR\n14 August, 2021 05:19:35 PM\nകണ്ണൂർ: പാർട്ടി ജില്ലാ കമ്മിറ്റി അംഗവും ആന്തൂർ നഗരസഭയുടെ മുൻ ചെയർ പേഴ്സണുമായ പി.കെ. ശ്യാമളയെ സൈബറിടങ്ങളിൽ അപമാനിച്ച സംഭവത്തിൽ കണ്ണൂർ സിപിഎമ്മിൽ കൂട്ടനടപടി. കണ്ണൂർ ജില്ലയിലെ തളി പ്പറമ്പ് ഏരിയാ കമ്മിറ്റി പരിധിയിൽ പെടുന്ന 17 പേർക്കെതിരേ പാർട്ടി അച്ചടക്ക നടപടി സ്വീകരിച്ചു. ഏരിയാ, ലോക്കൽ കമ്മിറ്റി അംഗങ്ങൾ ഉൾപ്പെടെയുള്ളവർക്കാണ് നടപടി.\n15 പേർക്ക് പരസ്യ ശാസനയുണ്ട്. രണ്ട് പേരെ സസ്പെൻഡ് ചെയ്തു. ഒരു വർഷത്തേക്കാണ് സസ്പെൻഷൻ. പ്രവാസി വ്യവസായി സാജൻ ആത്മഹത്യ ചെയ്തതുമായി ബന്ധപ്പെട്ട പ്രതികരണങ്ങളായിരുന്നു അച്ചടക്ക നടപടിക്കാധാരം. കൺവെൻഷൻ സെന്‍ററിന് അനുമതി ലഭിക്കാത്തതിനെ തുടർന്നാണ് സാജൻ ജീവനൊടുക്കിയത്. ഇതിൽ പി. കെ ശ്യാമളയ്ക്ക് വീഴ്ചപറ്റി എന്ന ആരോപണം നിരവധി കോണിൽ നിന്നു ഉയർന്നിരുന്നു.\nഇതിനിടെ ശ്യാമളയ്ക്കെതിരെ സൈബറിടങ്ങളിൽ വ്യാപകമായ പ്രതിഷേധമുണ്ടാകുകയായിരുന്നു. സംഭവത്തിൽ എ.എൻ. ഷംസീർ എംഎൽഎ, ടി.ഐ. മധുസൂദനൻ, എൻ. ചന്ദ്രൻ തുടങ്ങിയ മൂന്ന് നേതാക്കളെ വെച്ച് അന്വേഷണ കമ്മീഷൻ പാർട്ടി രൂപീകരിച്ചിരുന്നു. അന്വേഷണ കമ്മീഷന്‍റെ അന്വേഷണത്തിന് ശേഷമാണ് നടപടി.\nനിയന്ത്രണം നഷ്ടപ്പെട്ട കാർ നിർത്തിയിട്ട ബസിൽ ഇടിച്ചു; കണ്ടക്ടർ മരിച്ചു\nകണ്ണൂർ നഗരത്തിൽ ഓടിക്കൊണ്ടിരുന്ന ബസ് കത്തി നശിച്ചു; ഒഴിവായത് വന്‍ദുരന്തം\nകണ്ണൂർ പാപ്പിനിശ്ശേരിയിൽ ലോറി ഓട്ടോയിലിടിച്ച് രണ്ട് ഓട്ടോ യാത്രക്കാർ മരിച്ചു\nസമ്പർക്കത്തിലൂടെ ഒമിക്രോൺ വ്യാപനം; കണ്ണൂരിൽ രോഗബാധ വിദേശയാത്ര ചെയ്യാത്തയാൾക്ക്\nഎടിഎം കാ‍ർഡിലുടെ പണം തട്ടി; പൊലീസുകാരന്‍റെ തൊപ്പി തെറിച്ചു\nകണ്ണൂർ സർവ്വകലാശാല വിസി നിയമനം: മുഖ്യമന്ത്രിക്ക് യൂത്ത് കോൺഗ്രസിന്‍റെ കരിങ്കൊടി\n'അമ്മയെയും പെങ്ങളെയും തിരിച്ചറിയാനുള്ള സംസ്കാരമെങ്കിലും വേണം' - പിണറായി വിജയന്\nസ്വർണ്ണക്കടത്ത് സംഘങ്ങളുമായി നേതാക്കളുടെ ബന്ധം പാർട്ടിക്ക് കളങ്കമെന്ന് സിപിഎം സമ്മേളനം\nബധിരനും മൂകനുമായ വയോധികൻ ട്രയിൻ തട്ടി മരിച്ചു\nനാദാപുരം എസ്ഐയെ ഭീഷണിപ്പെടുത്തിയ ആള് കണ്ണൂരില് പൊലീസ് പിടിയില്\nകണ്ണൂരിൽ ഓടിക്കൊണ്ടിരുന്ന ലോറിക്ക് തീപിടിച്ചു: ഡ്രൈവർ പുറത്തേക്ക് ചാടി രക്ഷപെട്ടു\nപന്തെന്നു കരുതി കളിക്കാനെടുത്തത് ഐസ്ക്രീം ബോംബ്; വിദ്യാർഥിക്ക് പരിക്ക്\nസീരിയല് താരം ശ്രീകലയുടെ വീട്ടില് പട്ടാപകൽ കവർച്ച; 15 പവന് സ്വര്‍ണം മോഷണം പോയി\nമൈദ വാങ്ങി പണം നൽകാതെ മുങ്ങി: രണ്ടു വര്‍ഷത്തിനു ശേഷം പിടിയില്; ഉള്ളികേസിലും പ്രതി\nകുറുവാസംഘത്തിലെ മലയാളി പിടികിട്ടാപ്പുള്ളി അറസ്റ്റിൽ; ജാഗ്രത പാലിക്കണമെന്ന് പോലീസ്\nറാഗിംഗ്: കണ്ണൂര് നെഹര് കോളജിലെ6സീനിയര് വിദ്യാര്‍ഥികള് കസ്റ്റഡിയില്\nറാഗിംഗ്: കണ്ണൂരിൽ കോളജ് വിദ്യാർഥിക്ക് ക്രൂരമർദനം; സീനിയർ വിദ്യാർഥികൾക്ക് സസ്പെൻഷൻ\nനിയന്ത്രണം വിട്ടു മറിഞ്ഞ ബൈക്കിനു മേല് ബസ് കയറിയിറങ്ങി യുവാവിന് ദാരുണാന്ത്യം\nഷുഹൈബ് വധക്കേസ് പ്രതി ആകാശ് തില്ലങ്കേരിക്കും സുഹൃത്തുക്കൾക്കും വാഹനാപകടത്തിൽ പരിക്ക്\nകണ്ണൂരിൽ കാറും ബൈക്കും കൂട്ടിയിടിച്ച് അങ്കമാലി സ്വദേശികളായ യുവാക്കൾ മരിച്ചു\nകണ്ണൂരിൽ വീടിന്‍റെ മേൽക്കൂര തകർന്ന് വീണ് ഉറങ്ങിക്കിടന്ന വീട്ടമ്മയ്ക്ക് ദാരുണാന്ത്യം\nകളിച്ചുകൊണ്ടിരിക്കെ ഗേറ്റ് തലയിൽ വീണ് മൂന്ന് വയസുകാരൻ മരിച്ചു\nശരീരത്ത് വ്രണങ്ങളുമായി ചീങ്കണ്ണിപ്പുഴയിൽ കണ്ടെത്തിയ കൊമ്പനാന ചെരിഞ്ഞു\n15 വയസുകാരിയെ പീഡിപ്പിക്കാന് ശ്രമിച്ച ബന്ധുവായ യുവാവ് അറസ്റ്റില്\nസുനീഷയുടെ ആത്മഹത്യ; ഭർത്താവ് വിജീഷിന്‍റെ അറസ്റ്റ് രേഖപ്പെടുത്തി\nമൊബൈൽ റേഞ്ചിനായി മരത്തിൽ കയറിയ വിദ്യാർഥിക്ക് വീണ് ഗുരുതര പരിക്ക്\nതെരുവ് നായയെ വെട്ടിക്കൊന്ന അറവുകാരനായ ഇതരസംസ്ഥാന തൊഴിലാളി പിടിയിൽ\nവ്ലോഗർമാരായ ഇ ബുൾ ജെറ്റ് സഹോദരങ്ങൾക്കെതിരെ വീണ്ടും കേസെടുത്ത് പൊലീസ്\nപേരാവൂരിലെ അഗതി മന്ദിരത്തിൽ നൂറിലേറെ അന്തേവാസികൾക്ക് കൊവിഡ്;5പേർ മരിച്ചു\nഐ.എസ് ബന്ധം: കണ്ണൂരില് രണ്ട് യുവതികളെ എന് ഐ എ അറസ്റ്റ് ചെയ്തു\nഇ ബുള്‍ജെറ്റ് വ്‌ലോഗര് സഹോദരന്മാര്‍ക്ക് ജാമ്യം; 3,500 രൂപവീതം കെട്ടിവയ്ക്കണം\nസ്വർണ്ണ വ്യാപാരിയായ ബോബി ചെമ്മണ്ണൂരിന്റെ മകളുടെ വിവാഹം ഒരുതരി പൊന്നില്ലാതെ...\nവയനാട്ടിലേക്ക് കടത്തിയ 12.5 കിലോ കഞ്ചാവുമായി2പേർ തലശേരിയിൽ പിടിയിൽ\nപ്രതിയുടെ സഹോദരിയുടെ എടിഎം കാർഡുമായി പോലീസുകാരൻ പണം തട്ടിയ കേസ് ഒത്തുതീർപ്പായി\nസ്വർണക്കടത്ത് കേസിലെ പ്രതി അർജുൻ ആയങ്കിയുടെ സുഹൃത്ത് റമീസ് വാഹനാപകടത്തിൽ മരിച്ചു\nപോക്സോ കേസ് പ്രതിയായ വ്യാപാരപ്രമുഖന് ആശുപത്രിയിൽ സുഖവാസം\nകൂത്തുപറമ്പിൽ ആറാംക്ലാസ് വിദ്യാർഥി വീടിനുള്ളില് തൂങ്ങി മരിച്ച നിലയില്


പൊലീസ് ആസ്ഥാനത്ത് ഒരു എസ്ഐക്ക് കൂടി രോഗബാധ, ആസ്ഥാനം നാളെയും അടഞ്ഞുകിടക്കും – Media Mangalam\nപൊലീസ് ആസ്ഥാനത്ത് ഒരു എസ്ഐക്ക് കൂടി രോഗബാധ, ആസ്ഥാനം നാളെയും അടഞ്ഞുകിടക്കും\nതിരുവനന്തപുരം: തിരുവനന്തപുരം കഴക്കൂട്ടത്ത് എഫ്സിഐ ഗോഡൗണില് ഏഴുപേര്‍ക്ക് കോവിഡ് സ്ഥിരീകരിച്ചു. അഞ്ച് ലോറി ഡ്രൈവര്‍മാര്‍ക്കും രണ്ട് ചുമട്ടുതൊഴിലാളികള്‍ക്കുമാണ് വൈറസ് ബാധ സ്ഥിരീകരിച്ചത്.ഗോഡൗണില് ഇന്നു നടത്തിയ ആന്റിജന് പരിശോധനയിലാണ് രോഗബാധ കണ്ടെത്തിയത്. 74 പേരെയാണ് പരിശോധനയ്ക്ക് വിധേയനാക്കിയത്.അതേസമയം കൊല്ലം ജില്ലയിലെ കടയ്ക്കലില് ഒരു പൊലീസുകാരന് കൂടി കോവിഡ് സ്ഥിരീകരിച്ചു. കടയ്ക്കല് സ്റ്റേഷനിലെ എഎസ്ഐയ്ക്കാണ് കൊറോണ സ്ഥിരീകരിച്ചത്. മടത്തറ പിക്കറ്റ് പോയിന്റിലാണ് ഇദ്ദേഹം ഡ്യൂട്ടി ചെയ്തിരുന്നത്.\nപൊലീസ് ആസ്ഥാനത്ത് ഒരു എസ്‌ഐക്ക് കൂടി രോഗബാധ സ്ഥിരീകരിച്ചു. ഇതേത്തുടര്‍ന്ന് പൊലീസ് ആസ്ഥാനം നാളെയും തുറക്കില്ല. അവശ്യ സാഹചര്യങ്ങള്‍ക്ക് വേണ്ടിയുള്ള കണ്‍ട്രോള് റൂം മാത്രമായിരിക്കും പ്രവര്‍ത്തിക്കുക.റിസപ്ഷന് ഡ്യൂട്ടിയിലുണ്ടായിരുന്ന എസ്‌ഐക്ക് കോവിഡ് സ്ഥിരീകരിച്ചതോടെയാണ് വഴുതക്കാടുള്ള പൊലീസ് ആസ്ഥാനം ഓഗസ്റ്റ് ഒന്നിന് അടച്ചത്. പത്തനംതിട്ട ജില്ലയിലെ അടൂരില് ഇന്‍സ്‌പെക്ടര് അടക്കം നാല് എക്‌സൈസ് ഉദ്യോഗസ്ഥര്‍ക്ക് കോവിഡ് സ്ഥിരീകരിച്ചു. ഇതേത്തുടര്‍ന്ന് എക്‌സൈസ് ഓഫീസ് അടച്ചു.\nകോവിഡ് ദ്രുത പരിശോധന വര്‍ദ്ധിപ്പിക്കാന് ഇസ്രയേല് സംഘം ഇന്ത്യയില്\nഅയോധ്യരാമക്ഷേത്ര നിര്‍മാണം: കോണ്‍ഗ്രസും മുസ്ലിം ലീഗും ഇടയുന്നു


കാണാതായ സഹോദരിയെ തിരിച്ചുകിട്ടിയ വിസ്മയ കഥ : Deepika.com Special News | deepika today\nഇവിടെ കഥ ആരംഭിക്കുന്നത് ഒരു ബാറിൽ വച്ചാണ്. കണക്റ്റിക്കട്ടിലെ ന്യൂഹവാനിലെ റഷ്യൻ ലേഡി ബാറിൽ ജോലി ചെയ്യുന്നതിനിടയിലാണ് ജൂലിയ ടിനെറ്റിയും (31) കസാന്ദ്ര മാഡിസണും (32) കണ്ടുമുട്ടിയത്. വളരെ പെട്ടെന്നു തന്നെ ഇവർ നല്ല സുഹൃത്തുക്കളായി. വൈകാതെ ഈ സൗഹൃദം ശക്തിപ്പെടുകയും ഇരുവരും സഹോദങ്ങളുടേതിനു തുല്യമായ അടുപ്പം പുലർത്തുകയും ചെയ്തു. എന്നാൽ, കൂട്ടുകാരി തന്‍റെ യഥാർഥ കൂടെപ്പിറപ്പ് തന്നെയാണ് ഇരുവരും തിരിച്ചറിഞ്ഞതേയില്ല. എട്ടുവർഷങ്ങൾക്കു ശേഷം ആ സത്യം തിരിച്ചറിഞ്ഞതിന്‍റെ അന്പരപ്പിലും ആഹ്ലാദത്തിലുമാണ് ഇരുവരും.\nഡൊമിനിക്കൻ പതാകയാണ് ഇരുവരും കൂടെപ്പിറപ്പാണെന്ന സൂചന ആദ്യം ഇവർക്കു നൽകിയത്.\nകസാന്ദ്രയുടെ കൈയിൽ പതിച്ചിരുന്ന ഡൊമിനിക്കൻ പതാകയാണ് അവർ സഹോദരിമാരാണെന്നു കണ്ടെത്തുന്നതിലേക്കു വഴി തുറന്നത്. അതിനെക്കുറിച്ചു കൂടുതൽ സംസാരിച്ചപ്പോൾ രണ്ടു പേരും ഡൊമിനിക്കൻ റിപ്പബ്ലിക്കിൽനിന്നു ദത്തെടുക്കപ്പെട്ടരാണെന്നു തിരിച്ചറിഞ്ഞു. ഇതോടെ ഇരുവരുടെയും രേഖകൾ ഒരുവട്ടം കൂടി പരിശോധിച്ചു. എന്നാൽ, മാതാപിതാക്കളുടെ പേരും നഗരവുമൊക്കെ വ്യത്യസ്തമായിട്ടായിരുന്നു രേഖപ്പെടുത്തിയിരുന്നത്. തങ്ങൾ ഇരുവരും തമ്മിൽ എന്തെങ്കിലും ബന്ധമുണ്ടോയെന്നുള്ള അന്വേഷണം അതോടെ അവസാനിപ്പിക്കാമെന്ന് ഇരുവർക്കും തോന്നി. എന്നാൽ, ഇരുവരും തമ്മിലുള്ള ആത്മബന്ധവും ഇഷ്ടങ്ങളിലെ പൊരുത്തവും ചില രീതികളുമൊക്കെ എന്തോ ഒരു ബന്ധം സൂചിപ്പിക്കുന്നതുപോലെയുണ്ടെന്നു സുഹൃത്തുക്കൾ പലപ്പോഴും പറഞ്ഞതോടെ ആ സംശയം തീർക്കാൻ കൂടുതൽ അന്വേഷണം നടത്താൻ ഇരുവരും തീരുമാനിച്ചു.\nഎന്തായാലും സഹോദരിമാരാണെന്ന അറിവില്ലായിരുന്നെങ്കിൽ പോലും സഹോദരിമാരെപ്പോലെയാണ് ഇരുവരും കഴിഞ്ഞിരുന്നത്. മിക്കപ്പോഴും ഒരുമിച്ചായിരുന്ന അവർ തങ്ങൾ സഹോദരിമാരാണെന്നാണ് മറ്റുള്ളവരോടു തമാശയായി പറഞ്ഞിരുന്നതും. എന്നാൽ, തങ്ങൾ പറഞ്ഞിരുന്ന തമാശ സത്യം തന്നെയായിരുന്നുവെന്ന് അവർ തിരിച്ചറിഞ്ഞതു കസാന്ദ്ര തന്‍റെ യഥാർഥ മാതാപിതാക്കളെ കണ്ടെത്തിയതോടെയാണ്.അവൾ തന്‍റെ പിതാവിനോട് എനിക്ക് ഒരു സഹോദരി കൂടിയുണ്ടോ എന്നു ചോദിച്ചു. ഉണ്ടെന്നായിരുന്നു പിതാവിന്‍റെ ഉത്തരം.\nജൂലിയയും കസാന്ദ്രയും ഉൾപ്പെടെ ഒൻപത് മക്കളാണ് അവരുടെ മാതാപിതാക്കൾക്ക് ഉണ്ടായിരുന്നത്. മൂന്ന് ആണ്‍മക്കളും ആറു പെണ്‍മക്കളും. ദാരിദ്ര്യം കാരണം ഏതാനും മക്കളെ ദത്തു നൽകുകയായിരുന്നു. ഇവർക്കു പുറമെ മറ്റൊരു പെണ്‍കുഞ്ഞിനെയും അവർ ദത്തു നല്കിയിരുന്നു. എട്ടു വർഷം ഒരുമിച്ചു ജോലി ചെയ്ത ഞങ്ങൾ സഹോദരിമാരാണ്. ഒരേ അമ്മയും ഒരച്ഛനുമാണ് ഞങ്ങളുടേത്. എന്‍റെ സഹോദരിയെ ഞാൻ സ്നേഹിക്കുന്നു - കസാന്ദ്ര സന്തോഷത്താൽ വിളിച്ചു കൂവി.\nവിിനോദ സഞ്ചാരികൾക്ക് കൗതുക കാഴ്ച�


ദല്‍ഹിയില് നാലുനില കെട്ടിടത്തിന് തകര്‍ന്ന് വീണു :: Janmabhumi Daily\nWednesday 27 February 2019 4:28 pm IST\nന്യൂദല്‍ഹി : ദല്‍ഹിയില് നാല് നില കെട്ടിടം തകര്‍ന്നു വീണു. ആളപായമില്ല. ബുധനാഴ്ച രാവിലെ 8.40ന് കരോള് ബാഗില് പദ്മസിങ് റോജിന് സമീപമുള്ള കെട്ടിടമാണ് തകര്‍ന്നു വീണത്.\nകെട്ടിടത്തിന്റെ ഒന്നാം നിലയില് വീടുകളും കടകളുമാണ് ഉണ്ടായിരുന്നത്. അപകടത്തില് ആര്‍ക്കും പരിക്കില്ലെന്നാണ് പ്രാഥമിക വിവരം.\nസംഭവം നടക്കുമ്പോള് പല വീടുകളിലും ആള്‍താമസം ഇല്ലാതെ ഒഴിഞ്ഞുകിടക്കുകയായിരുന്നു. അതുകൊണ്ട് വന് ദുരന്തം ഒഴിവായെന്നും രക്ഷാപ്രവര്‍ത്തകര് അറിയിച്ചു.\nസൈനിക ഹെലികോപ്ടര് തകര്‍ന്ന് വീണു\nഇന്തോനേഷ്യന് വിമാനം തകര്‍ന്ന് വീണു\nപ്രചാരണത്തിനിടെ മുരളീധരന് സ്റ്റേജ് തകര്‍ന്ന് വീണു\nമരണാനന്തര ചടങ്ങുകള്‍ക്കിടെ വീട് തകര്‍ന്ന് വീണു\nതാജ്മഹലിന്റെ കവാടത്തിലെ തൂക്ക്‌വിളക്ക് തകര്‍ന്ന് വീണു\nദല്‍ഹിയില് കെട്ടിടത്തിന് തീപ്പിടിച്ചു മൂന്നു പേര് വെന്തുമരിച്ചു


SC on Gayatri Prajapati - ലൈംഗിക പീഡന കേസ് രാഷ്ട്രീയ ആയുധമാക്കുന്നതിനെ വിമർശിച്ച് സുപ്രീം കോടതി\nGayatri Prajapati Supreme Court Bail Rape Case Fir Bjp Samajwadi Party\nഉത്തർപ്രദേശ് മന്ത്രിക്കെതിരായ പീഡന കേസ്; ബിജെപിക്ക് സുപ്രീം കോടതിയുടെ പരോക്ഷ വിമർശനം\nവിഷയം ഉത്തർപ്രദേശ് തിരഞ്ഞെടുപ്പിലെ രാഷ്ട്രീയ ആയുധമാക്കി ബിജെപി മുന്നോട്ട് വന്നിരുന്നു.\nMarch 06, 2017 04:20:10 pm\nന്യൂഡൽഹി: ഉത്തർപ്രദേശ് മന്ത്രി ഗായത്രി പ്രസാദ് പ്രജാപതിക്കെതിരായ ലൈംഗിക പീഡന കേസിൽ ബിജെപിക്ക് സുപ്രീം കോടതിയുടെ പരോക്ഷ വിമർശനം. കേസിൽ ഗായത്രി പ്രജാപതിയ്‌ക്കെതിരെ എഫ്.ഐ.ആ സുപ്രീം കോടതി നിർദ്ദേശിച്ചിരുന്നു. ഈ കേസിനെ രാഷ്ട്രീയമായി ഉപയോഗിക്കാനുള്ള ശ്രമങ്ങൾ ദൗർഭാഗ്യകരമാണെന്ന് കോടതി നിരീക്ഷിച്ചു. എഫ്ഐആർ രജിസ്റ്റർ ചെയ്യുന്നതിനെതിരെ മന്ത്രി നൽകിയ ഹർജി പരിഗണിക്കുകയായിരുന്നു കോടതി. ഈ ഹർജി കോടതി തള്ളി.\nലൈംഗിക പീഡന കേസിൽ ആരരോപണ വിധേയനായ മന്ത്രിയെ തത്സ്ഥാനത്ത് നിന്ന് നീക്കാത്തത് എന്തുകൊണ്ടാണെന്ന് മുഖ്യമന്ത്രി അഖിലേഷ് യാദവിനോട് ഗവർണർ ചോദിച്ചിരുന്നു. വിഷയം ഉത്തർപ്രദേശ് തിരഞ്ഞെടുപ്പിലെ രാഷ്ട്രീയ ആയുധമാക്കി ബിജെപി മുന്നോട്ട് വന്നിരുന്നു. ആദ്യാവസാനം ഉത്തർപ്രദേശ് തിരഞ്ഞെടുപ്പിൽ ഈ വിഷയം സമാജ്‌വാദി പാർട്ടിക്കും കോൺഗ്രസ്സിനും എതിരായി ബിജെപി നേതാക്കൾ ഉയർത്തിക്കാട്ടി.\nസംസ്ഥാനത്ത് ബിജെപി അധികാരത്തിൽ എത്തിയാലുടൻ പ്രജാപതിയെ പിടികൂടി ജയിലിൽ അടയക്കുമെന്ന് പാർട്ടിയുടെ ദേശീയ അദ്ധ്യക്ഷൻ അമിത് ഷാ അംബേദ്കർ നഗറിൽ നടന്ന പ്രസസംഗത്തിൽ പ്രഖ്യാപിച്ചിരുന്നു. “മാർച്ച് 11 ന് അധികാരത്തിലെത്തിയാലുടൻ നരകത്തിൽ നിന്നാണെങ്കിലും പ്രജാപതി യെ പിടികൂടി ജയിലിൽ അടയ്ക്കു”മെന്നാണ് അമിത് ഷാ പറഞ്ഞത്. ഇതിന് തൊട്ട് മുൻപ് തെരഞ്ഞെടുപ്പ് റാലിയിൽ പ്രസംഗിച്ച മോദി സമാജ്‌വാദി പാർട്ടിയും കോൺഗ്രസും “ഗായത്രി പ്രജാപതി മന്ത്രം” ജപിക്കുകയാണെന്ന് പരിഹസിച്ചിരുന്നു.\nസമാജ്‌വാദി പാർട്ടി നേതാവും ഉത്തർപ്രദേശ് ഗതാഗത വകുപ്പ് മന്ത്രിയുമാണ് ഗായത്രി പ്രസാദ് പ്രജാപതി. ഇദ്ദേഹത്തിന്റെ ഔദ്യോഗിക വസതിയിൽ ഇയാളും കൂട്ടാളികളും ചേർന്ന് 2016 ജൂലൈയിൽ ദിവസങ്ങളോളം സംഘം ചേർന്ന് പീഡിപ്പിച്ചെന്നാണ് ഒരു സ്ത്രീ പരാതിപ്പെട്ടത്. ഇവരുടെ പ്രായപൂർത്തിയാകാത്ത മകളെയും മന്ത്രിയും സംഘവും പീഡിപ്പിച്ചെന്ന് പരാതിയിലുണ്ട്. ഉത്തർപ്രദേശ് സർക്കാർ അന്വേഷണത്തിന് തടസ്സം നിൽക്കുകയാണെന്നും പൊലീസ് കേസെടുക്കുന്നില്ലെന്നും പരാതിപ്പെട്ടാണ് സ്ത്രീ സുപ്രീം കോടതിയെ സമീപിച്ചത്. കേസിൽ എഫ്ഐആർ എടുക്കാൻ പൊലീസിന് കോടതി നിർദ്ദേശം നൽകി. ഇതേ തുടർന്ന് കേസ് രജിസ്റ്റർ ചെയ്തെങ്കിലും മന്ത്രിയെ അറസ്റ്റ് ചെയ്യാൻ പൊലീസ് തയ്യാറായില്ല. മന്ത്രി ഒളിവിൽ പോയതായാണ് റിപ്പോർട്ടുകൾ.\nഉംറയ്ക്കെത്തിയ തമിഴ്നാട് വെല്ലൂർ സ്വദേശി ഹൃദയാഘാതം മൂലം മരിച്ചു\nമുംബൈ ഭീകരാക്രമണം നടത്തിയത് പാക്കിസ്ഥാന് കേന്ദ്രമായ ഭീകര സംഘടന: പാക്ക് മുന് സുരക്ഷാ ഉപദേഷ്ടാവിന്റെ വെളിപ്പെടുത്തല്


(Aymanam panchayath declaredamodel responsible tourism village) | കോട്ടയം ജില്ലയിലെ അയ്മനത്തെ മാതൃക ഉത്തരവാദിത്ത ടൂറിസം ഗ്രാമമായി പ്രഖ്യാപിച്ചു | Kerala Travel Kottayam Aymanam panchayath declaredamodel responsible tourism village\nലോക ഉത്തരവാദിത്ത ടൂറിസം ഭൂപടത്തില് ഇടം പിടിച്ച് അയ്മനം ഗ്രാമ പഞ്ചായത്ത്\n18 Sep 2020 8:36 AM GMT\nഅയ്മനം ഗ്രാമ പഞ്ചായത്ത് ഇനി മാത്യക ഉത്തരവാദിത്ത ടൂറിസം ഗ്രാമം. കുട്ടനാട് പാക്കേജിന്റെ രണ്ടാം ഘട്ട പ്രവര്‍ത്തനങ്ങളുടെ ഭാഗമായി കോട്ടയം ജില്ലയിലെ അയ്മനത്തെ മാതൃക ഉത്തരവാദിത്ത ടൂറിസം ഗ്രാമമായി പ്രഖ്യാപിച്ചു. 2020 സെപ്റ്റംബര് 17 വൈകിട്ട് 3.30 ന് മുഖ്യമന്ത്രി പിണറായി വിജയന് കുട്ടനാട് പാക്കേജിന്റെ രണ്ടാം ഘട്ടത്തിന്റെ സംസ്ഥാന തല ഉത്ഘാടനം നിര്‍വ്വഹിച്ച വേദിയിലാണ് ഈ പ്രഖ്യാപനം നടന്നത്.\nഇതോടെ കുമരകത്തിന് പിന്നാലെ അയ്മനവും ലോക ഉത്തരവാദിത്ത ടൂറിസം ഭൂപടത്തില് ഇടം പിടിക്കുകയാണ്. ഓണ്‍ലൈനായി നടന്ന ' പ്രഖ്യാപന ചടങ്ങിനൊപ്പം അയ്മനം ഗ്രാമ പഞ്ചായത്ത് ഓഡിറ്റോറിയത്തില് നടന്ന ചടങ്ങില് പദ്ധതിയുടെ ഭാഗമായ 14 യൂണിറ്റുകളുടെ ഉദ്ഘാടനവും, അയ്മനത്തെ കള്‍ച്ചറല് എക്‌സ്പീരിയന്‍സ് പാക്കേജുകളുടെ പ്രഖ്യാപനവും, രണ്ടാം ഘട്ട പരിശീലന പരിപാടിയുടെ ഉത്ഘാടനവും നടന്നു.\nചടങ്ങില് ടൂറിസം - ദേവസ്വം - സഹകരണ വകുപ്പ് മന്ത്രി ശ്രീ കടകംപള്ളി സുരേന്ദ്രന് അദ്ധ്യക്ഷത വഹിച്ചു. അയ്മനത്തെ, മാതൃക ഉത്തരവാദിത്ത ടൂറിസം ഗ്രാമമായി പ്രഖ്യാപിക്കുന്നതില് അതിയായ സന്തോഷമുണ്ടെന്നും അയ്മനം മാതൃക ഉത്തരവാദിത്ത ടൂറിസം ഗ്രാമത്തിന്റെ മാതൃകയില് തന്നെ കുട്ടനാട് പാക്കേജിന്റെ രണ്ടാം ഘട്ടത്തില് ഉള്‍പ്പെടുന്ന എല്ലാ തദ്ദേശ സ്വയംഭരണ സ്ഥാപനങ്ങളിലേയ്ക്കും ഉത്തരവാദിത്ത ടൂറിസം മിഷന് പ്രവര്‍ത്തനങ്ങള് വ്യാപിപ്പിക്കുമെന്നും ശ്രീ കടകംപള്ളി സുരേന്ദ്രന് പ്രഖ്യാപിച്ചു.കെ സുരേഷ് കുറുപ്പ് എം എല് എ മുഖ്യ അതിയിയായി ഓണ്‍ലൈനില് പങ്കെടുത്തു\nടൂറിസം സെക്രട്ടറി ശ്രീമതി റാണി ജോര്‍ജ് ഐഎഎസ് ഡയക്ടര് ശ്രീ ബാലകിരണ് ഐ എ എസ്, അയ്മനം ഗ്രാമ പഞ്ചായത്ത് പ്രസിഡന്റ് ശ്രീ എ കെ ആലിച്ചന്, ഉത്തരവാദിത്ത ടൂറിസം സംസ്ഥാന കോര്‍ഡിനേറ്റര് ശ്രീ കെ രൂപേഷ് കുമാര് എന്നിവര് ചടങ്ങില് പ്രസംഗിച്ചു\nഅയ്മനം ഗ്രാമപഞ്ചായത്ത് ടൂറിസം മേഖലയില് നടത്തിയ ജനകീയ കൂട്ടായ്മയ്ക്ക് സംസ്ഥാന സര്‍ക്കാരിന്റെ അംഗീകാരം കൂടിയാണിത്. ഉത്തരവാദിത്ത ടൂറിസം പ്രവര്‍ത്തനങ്ങളെ സമ്പൂര്‍ണ്ണമായി ഗ്രാമപഞ്ചായത്തിന്റെ പദ്ധതികളായി സംയോജിപ്പിച്ച് പ്രവര്‍ത്തിക്കുക എന്നതാണ് മാതൃക ഉത്തരവാദിത്ത ഗ്രാമം എന്ന പദ്ധതിയിലൂടെ അയ്മനം പ്രാവര്‍ത്തിക മാക്കിയത്. സംസ്ഥാനത്ത് ഈ പദ്ധതി നടപ്പിലാക്കിയ 13 പഞ്ചായത്തുകളില് നിശ്ചയിച്ച എല്ലാ കാര്യങ്ങളും സമയബന്ധിതമായി പൂര്‍ത്തിയാക്കി വിജയിപ്പിച്ച ആദ്യ പഞ്ചായത്താണ്. അയ്മനം. അയ്മനത്തെ അന്തരാഷ്ട്ര ടൂറിസം കേന്ദ്രമായി ഉയര്‍ത്തുന്നതിനുള്ള നടപടി ഉത്തരവാദിത്ത ടൂറിസം മിഷന്റെ നേത്യത്വത്തില് സംസ്ഥാന സര്‍ക്കാര് ആരംഭിച്ചു കഴിഞ്ഞു.\nമാതൃക ഉത്തരവാദിത്ത ടൂറിസം ഗ്രാമം പദ്ധതിയിലൂടെ അയ്മനം നടത്തേണ്ടതും നടത്തിയതുമായ പ്രവര്‍ത്തനങ്ങളുടെ ചുരുങ്ങിയ വിവരണം താഴെ ചേര്‍ക്കുന്നു\n1: സ്‌പെഷ്യല് ടൂറിസം ഗ്രാമസഭ :- ഈ ഗ്രാമസഭനടന്നത് - 2018 ജനുവരി 18 ന് നടന്ന സ്‌പെഷ്യല് ടൂറിസം ഗ്രാമ സഭയിലൂടെയാണ് അയ്മനം പഞ്ചായത്തിന്റെ പ്രധാന ടൂറിസം പദ്ധതികള് രൂപം കൊണ്ടത്. ചീപ്പുങ്കല് ഹൗസ്‌ബോട്ട് ജെട്ടി നിര്‍മ്മാണ പദ്ധതിയും, വലിയമടക്കുഴി പദ്ധതിയും ഇതില് ഉള്‍പ്പെടും. ഇവയ്ക് രണ്ടിനും സര്‍ക്കാര് ഭരണാനുമതി നല്‍കിക്കഴിഞ്ഞു.\n2: രണ്ട് ഘട്ടമായി 1000 പേര്‍ക്ക് തൊഴില് പരിശീലനം - ആദ്യ ഘട്ടം :- 2020 മാര്‍ച്ച് 31 ന് മുമ്പ് 600 പേര്‍ക്ക് മാതൃകാ ഉത്തരവാദിത്ത ടൂറിസം ഗ്രാമമായി പ്രഖ്യാപിക്കുമ്പോള് പൂര്‍ത്തിയാക്കണം എന്നതായിരുന്നു ലക്ഷ്യം. ഇപ്പോള് വരെ 617 പേര്‍ക്ക് പരിശീലനം നല്‍കി. രണ്ടാം ഘട്ട പരിശീലനത്തിന്റെ ഉത്ഘാടനം മുഖ്യമന്ത്രി നിര്‍വ്വഹിച്ച് കഴിഞ്ഞു.\n3: പ്രദേശവാസികളുടെ ടൂറിസം സംരഭങ്ങള് ആരംഭിക്കണം. - ഉത്തരവാദിത്ത ടൂറിസം മിഷനുമായി ബന്ധപ്പെട്ട് വിവിധങ്ങളായ 118 സംരഭങ്ങള് പ്രവര്‍ത്തന സജ്ജമായി. 10 എണ്ണം പ്രവര്‍ത്തനം ആരംഭിച്ചു. 14 യൂണിറ്റുകള് പ്രവര്‍തനോത്ഘാടനം ഇന്ന് നടന്നു .\n4: പ്രാദേശിക ടൂറിസം പ്രവര്‍ത്തനങ്ങളും ഇവന്റുകളും ആരംഭിക്കണം - ആമ്പല് ഫെസ്റ്റ് 2019 ഡിസംബര് 17 ന് ടൂറിസം മന്ത്രി ഉത്ഘാടനം ചെയ്തു.\n5: പരിസ്ഥിതി സൗഹൃദ ടൂര് പാക്കേജുകള് ആരംഭിക്കണം :- വില്ലേജ് വാക്ക്, പാഡി ഫീല്‍ഡ് വാക്ക് പദ്ധതികള്, സൈക്കിള് ടൂര് പാക്കേജുകള് എന്നിവ നടന്ന് വരുന്നു.\n6: കള്‍ച്ചറല് എക്‌സ്പീരിയന്‍സ് പാക്കേജ് തുടങ്ങണം :- സംസ്ഥാനാടിസ്ഥാനത്തിലുള്ളപാക്കേജില് അയ്മനത്തെ ഉള്‍പ്പെടുത്തി പാക്കേജ് തയ്യാറായി. ദേശീയ, വിദേശ ടൂറിസം മേഖലകളില് അയ്മനത്തിന്റെ പരമ്പരാഗത കലാകാരന്‍മ്മാരെയും കള്‍ച്ചറല് പരിപാടികളും അതോടൊപ്പം ഗ്രാമഭംഗിയും ഒപ്പിയെടുത്ത് പ്രദര്‍ശിപ്പിക്കുകയുണ്ടായി.\n7: തദ്ദേശ ടൂര് സഹായികള് / ഗൈഡുമാര് ഉണ്ടാകണം :- ഒരു സ്റ്റേറ്റ് ലവല് ഗൈഡും 24 കമ്യൂണിറ്റി ടൂര് ലീഡര്‍മാരും ഉണ്ട്. വനിതാ കമ്മ്യൂണിറ്റി ടൂര് ലീഡര്‍മാരെ ക്കുറിച്ച് വലിയ മാധ്യമ വാര്‍ത്തകള് തന്നെ വന്നിട്ടുണ്ട്.\n8: ഗ്രാമീണ ടൂറിസം പാക്കേജുകള് തുടങ്ങണം :- നിരവധി പാക്കേജുകള് മാഞ്ചിറ ഉള്‍പ്പെടെയുള്ള ഭാഗത്ത് നടന്ന് വരുന്നു.\n9: വാട്ടര് ഔട്ട് ലറ്റുകള് സ്ഥാപിക്കണം :-4വീടുകളില് ഓപ്പണ്. ഐസ് പ്രോജക്ടുമായി ചേര്‍ന്ന് വാട്ടര് ഔട്ട് ലറ്റുകള് സ്ഥാപിച്ചു.\n10: മാലിന്യ സംസ്‌കരണത്തിന് പ്രത്യേക ഊന്നല് വേണം :- വീടുകളില് നിന്ന് മാലിന്യസംസ്‌കരണത്തിന് ഗ്രൂപ്പുകളുണ്ട്. വേമ്പനാട് കായല് ക്ലീനിങ്ങ് തൊഴിലുറപ്പ് പദ്ധതിയുമായി ബന്ധിപ്പിച്ച് നടപ്പാക്കി.\n11: ടൂറിസം മേഖല പ്ലാസ്റ്റിക് വിമുക്തമാക്കാന് പദ്ധതി വേണം :- ഹൗസ് ബോട്ടുകള്, ശിക്കാരകള്, മോട്ടോര് ബോട്ടുകള് എന്നിവയും റിസോര്‍ട്ടും 2020 ജനുവരി 1 ന് പ്ലാസ്റ്റിക് വിമുക്തമായി. ഇതിനായി തുണിസഞ്ചികള് RT മിഷന് നല്‍കി. വീടുകളിലേക്ക് പഞ്ചായത്തും നല്‍കി.\n12: ഡെസ്റ്റിനേഷന് കോഡ് ഓഫ് കോണ്ടക്ട് നടപ്പിലാക്കണം :- ടൂറിസ്റ്റുകള്‍ക്കും സ്ഥാപനങ്ങള്‍ക്കും സംരഭങ്ങള്‍ക്കുമുള്ള കരട് തയ്യാറാക്കി.\n13: പ്രാദേശിക ടൂറിസം റിസോര്‍സ് മാപ്പിങ്ങ് നടത്തി. കരട് ഡയറക്ടറി പഞ്ചായത്തിന് കൈമാറി.\nഈ പ്രവര്‍ത്തനങ്ങളിലൂടെയാണ് മാതൃകാ ഉത്തരവാദിത്ത ടൂറിസം ഗ്രാമം എന്ന വന് നേട്ടത്തിലേക്ക് അയ്മനം എത്തിയത്.\nKeralaTourism ResponsibleTourismMission Aymanam TourismIndia Travel


ന്യൂജേഴ്സിയിലെ പ്രഥമ ആരാധനാലയമായ 'ദി മാര്‍ത്തോമ്മ ചര്‍ച്ച് ഓഫ് ന്യൂജേഴ്സി'യുടെ റൂബി ജൂബിലി ആഘോഷം സമാപിച്ചു - Welcome to Kerala Express News Portal\nHome ന്യൂജേഴ്സിയിലെ പ്രഥമ ആരാധനാലയമായ ‘ദി മാര്‍ത്തോമ്മ ചര്‍ച്ച് ഓഫ് ന്യൂജേഴ്സി’യുടെ റൂബി ജൂബിലി ആഘോഷം സമാപിച്ചു\nന്യൂജേഴ്സിയിലെ പ്രഥമ ആരാധനാലയമായ ‘ദി മാര്‍ത്തോമ്മ ചര്‍ച്ച് ഓഫ് ന്യൂജേഴ്സി’യുടെ റൂബി ജൂബിലി ആഘോഷം ഏപ്രില് മാസം 23-ാം തീയതി പരിസമാപിച്ചു. നോര്‍ത്ത് അമേരിക്കന് ഭദ്രാസനാധിപന് റൈറ്റ് റവറന്‍റ് ഡോ. ഐസക് മാര് പീലക്സിനോസ് തിരുമേനിയുടെ അദ്ധ്യക്ഷതയില് കൂടിയ യോഗത്തില് വിവിധ ഇടവകകളിലെ വികാരിമാരും സഭാസ്നേഹികളും പങ്കെടുത്തു. പ്രതിസന്ധികളുടെയും ആശങ്കകളുടെയും ഇടയില് 40 വര്‍ഷം നടത്തിയ ദൈവത്തിനു നന്ദി പറഞ്ഞു കൊണ്ട്, ഇടവക വൈസ് പ്രസിഡന്‍റ് റജി ജോര്‍ജ്ജ് വിശിഷ്ടാതിഥികള്‍ക്കു സ്വാഗതം അര്‍പ്പിച്ചു. ഇടവകയുടെ താല്ക്കാലിക വികാരി റവ. സാം.റ്റി.മാത്യു ഉദ്ഘാടനപ്രസംഗം നടത്തി. ദൈവപുരുഷനായിരുന്ന മോശ ദൈവഹിതപ്രകാരം യിസ്രായേല് ജനത്തിന്‍റെ വിടുതലിനു നേതൃത്വം കൊടുക്കുന്നതിനു മുന്‍പ് ലഭിച്ച 40 വര്‍ഷത്തെ തന്‍റെ ജീവിതാനുഭവങ്ങള്, ഒരു വലിയ ശുശ്രൂഷ നിര്‍വ്വഹിക്കുന്നതിന്‍റെ പശ്ചാത്തലമായി മാറി.\nഓരോ ജൂബിലി ആഘോഷവും, ഇടവകയുടെയും, വ്യക്തികളുടെയും പുതുക്കത്തിന്‍റെ അവസരം ആകണമെന്നു തിരുമേനി തന്‍റെ പ്രസംഗത്തില് ഉത്ബോധിപ്പിച്ചു. ‘കൂട്ടായ്മ ഇല്ലാത്ത കുര്‍ബ്ബാന കുര്‍ബ്ബാനയും, ആശയവിനിമയം ഇല്ലാത്ത കൂട്ടായ്മ കൂട്ടായ്മയും ആകയില്ല എന്ന് സെന്‍റ് സ്റ്റീഫന് വികാരി റവ. തോമസ് കെ. തോമസ് തന്‍റെ പ്രസംഗത്തില് ഓര്‍മിപ്പിച്ചു. 40-ാം വര്‍ഷത്തില് എത്തി നില്ക്കുമ്പോള് പുതിയ അവസരങ്ങളിലേക്കു നാം കാലെടുത്തു വെക്കുകയാണെന്ന് യൂത്ത് ചാപ്ളയിന് ജയ്സണ് തോമസ് അച്ചന് ഓര്‍മിപ്പിച്ചു.\nസ്വദേശത്തേക്കു തിരിച്ചു പോകുന്ന ഭദ്രാസന സെക്രട്ടറി അച്ചന് റവ. അജു എബ്രഹാമിനു യാത്രയയപ്പു\nനല്കി. ഒരു ചെറിയ തുടക്കത്തില് നിന്നും ഇവിടെ വരെ എത്തിച്ച ദൈവത്തിനു നന്ദി സൂചകമായി, ആലംബ ഹീനര്‍ക്കു തുണയായി തീരുന്ന വലിയ ദൗത്യത്തിലേക്ക് എത്താന് ഇടവക ജനങ്ങളോട് അജു അച്ചന് ആഹ്വാനം ചെയ്തു. ഇടവക സെക്രട്ടറി ബറ്റ്സി രഞ്ജന് ഇടവകയുടെ റിപ്പോര്‍ട്ടും, ജൂബിലി കണ്‍വീനര് അലക്സ് മാത്യു ജൂബിലി റിപ്പോര്‍ട്ടും അവതരിപ്പിച്ചു. റൂബി ജൂബിലിയുടെ ഭാഗമായി പ്രസിദ്ധീകരിച്ച സുവനീറിന്‍റെ പ്രകാശനം തിരുമേനി നിര്‍വ്വഹിച്ചു. സഭാ കൗണ്‍സില് അംഗങ്ങളായ സണ്ണി എബ്രഹാം, ചേച്ചാ ജോണ്, ഭദ്രാസന കൗണ്‍സില് അംഗം ജയ്സണ് ജോര്‍ജ് എന്നിവര് പങ്കെടുത്തു. റാന്‍ഡോല്‍ഫ് ടൗണ്‍ഷിപ്പ് കൗണ്‍സില് മെമ്പര് ജോവാന് വീച്ച് ഇടവകയ്ക്കു വേണ്ടിയുള്ള പുരസ്കാരം തിരുമേനിക്കു നല്കി. തിരുമേനിയുടെ ദര്‍ശനത്തില് ഉടലെടുത്ത ‘ലൈറ്റ് റ്റു ലൈഫ് ‘ എന്ന പ്രൊജക്റ്റിന്‍റെ ഭാഗമായി നിര്‍ദ്ദനരായ 40 വിദ്യാര്‍ത്ഥികള്‍ക്കുള്ള5വര്‍ഷത്തെ വിദ്യാഭ്യാസ സഹായം ഇടവക വാഗ്ദാനം ചെയ്തു.\nഇടവകയുടെ സ്ഥാപകാംഗങ്ങളെയും ആതുരസേവനത്തിലേര്‍പ്പെട്ടിരിക്കുന്ന ഇടവകാംഗങ്ങളെയും ഇടവക പ്രത്യേകം ആദരിച്ചു. ഇടവകയുടെ അക്കൗണ്ടന്‍റ് ഷാജി ജോര്‍ജ് കൃതഞ്ജത അര്‍പ്പിച്ചു. അലക്സ് മാത്യു ജൂബിലി കണ്‍വീനറും, ബൈജു വര്‍ഗ്ഗീസ് സുവനീര് കണ്‍വീനറായും പ്രവര്‍ത്തിച്ചു. ഇടവക ക്വയര് മനോഹരമായ ഗാനങ്ങള് ആലപിച്ച് ഈ സമ്മേളനം അനുഗ്രഹപ്രദമാക്കി. വിവിധ കമ്മിറ്റി മെമ്പര്‍സ് റൂബി ജൂബിലിയുടെ വിവിധ പ്രൊജക്റ്റുകളില് പ്രവര്‍ത്തിച്ചു.


ജാഗ്രത: സംഗീതയുടെ കുടുംബത്തിന് വിമാനക്കൂലി നല്‍കിയത് യുഎസ്\nഇന്ത്യന് നയതന്ത്രജ്ഞ ദേവയാനി ഖൊബ്രഗഡെയ്ക്ക് എതിരായി പരാതി നല്‍കിയ സംഗീത റിച്ചാര്‍ഡിന്റെ കുടുംബാംഗങ്ങള്‍ക്ക് ന്യൂഡല്‍ഹിയില്‍നിന്ന് ന്യൂയോര്‍ക്കിലേക്കുള്ള വിമാനടിക്കറ്റിന് പണം നല്‍കിയത് അമേരിക്കന് എംബസി. സംഗീതയുടെ ഭര്‍ത്താവ് ഫിലിപ്പ് റിച്ചാര്‍ഡ്, മക്കളായ ജന്നിഫര്, ജതിര് എന്നിവര് ഡിസംബര് പത്തിനാണ് ഡല്‍ഹിയില്‍നിന്ന് പറന്നത്. ഇവരെ ഇന്ത്യയില്‍നിന്ന് രക്ഷപ്പെടുത്തുകയായിരുന്നുവെന്ന് ന്യൂയോര്‍ക്ക് അറ്റോര്‍ണി പ്രീത് ഭരാര പ്രസ്താവിച്ചത് വിവാദമായിരുന്നു. ദേവയാനിയെ കേസില്‍പ്പെടുത്തിയതിലും അപമാനിച്ചതിലും ഗൂഢാലോചനയുണ്ടെന്ന പരാതി ശരിവയ്ക്കുന്നതാണ് പുതിയ വിവരം. ഇതിനോട് പ്രതികരിക്കാന് അമേരിക്കന് എംബസി തയ്യാറായില്ല.\nന്യൂഡല്‍ഹിയിലെ അമേരിക്കന് എംബസിയുടെ ഔദ്യോഗിക ട്രാവല് ഏജന്‍സിയാണ് ഫിലിപ്പ് റിച്ചാര്‍ഡിന്റെയും മക്കളുടെയും ടിക്കറ്റുകള് ശരിയാക്കിയത്. നയതന്ത്രപരിരക്ഷയുള്ളവര്‍ക്ക് ലഭിക്കുന്ന രീതിയില് ടിക്കറ്റ് നിരക്കില്‍നിന്ന് 4.5 ശതമാനം സേവനനികുതി ഒഴിവാക്കുകയുംചെയ്തു. ഫിലിപ്പും മക്കളും ഡിസംബര് 12നാണ് ന്യൂയോര്‍ക്കില് എത്തിയത്. ദേവയാനിയെ അറസ്റ്റുചെയ്തതും അന്നാണ്. ഇതിനിടെ, ഇന്ത്യയിലെ അമേരിക്കന് നയതന്ത്ര കാര്യാലയങ്ങള്‍ക്ക് പേരെഴുതാതെ നല്‍കിയ തിരിച്ചറിയല്‍കാര്‍ഡുകള് പിന്‍വലിച്ചതായി കേന്ദ്രസര്‍ക്കാര് അറിയിച്ചു. കാര്‍ഡുകള് മടക്കിനല്‍കാന് ഇന്ത്യ മുന്നോട്ടുവച്ച സമയപരിധി കഴിഞ്ഞദിവസം അവസാനിച്ചിരുന്നു. ഇനി നയതന്ത്രജ്ഞര്‍ക്കു മാത്രമാണ് പരിരക്ഷയുള്ള തിരിച്ചറിയല് കാര്‍ഡുകള് നല്‍കുകയെന്ന് വിദേശ വകുപ്പ് പറഞ്ഞു. കുടുംബാംഗങ്ങള്‍ക്കും ജീവനക്കാര്‍ക്കും നയതന്ത്രപരിരക്ഷ ഉണ്ടാകില്ല. ദേവയാനിക്ക് എതിരായ കേസ് ഒബാമ സര്‍ക്കാര് പിന്‍വലിക്കണമെന്ന് ആവശ്യപ്പെട്ട് ആന്ധ്രപ്രദേശിലെ ഗുണ്ടൂര് ജില്ലയിലെ കൊക്കകോള പ്ലാന്റിലെ തൊഴിലാളികള് ഒന്നടങ്കം പണിമുടക്കി. ഇതിനെത്തുടര്‍ന്ന് പ്ലാന്റിന്റെ പ്രവര്‍ത്തനം നിലച്ചു. പ്രതിദിനം 60,000 ലിറ്റര് കൊക്കകോള ഉല്‍പ്പാദിപ്പിക്കുന്ന പ്ലാന്റില് ഏകദേശം 1200 തൊഴിലാളികളുണ്ട്.


ജ്യോതിഷത്തിലെ ബാല പാഠങ്ങള്-16 രവീന്ദ്രന് നായര് (ജ്യോതിഷ് അലങ്കാര്) ഫോണ്-9871690151\nജ്യോതിഷത്തിലെ ബാല പാഠങ്ങള്-16 രവീന്ദ്രന് നായര് (ജ്യോതിഷ് അലങ്കാര്)\nസൂര്യന് പന്ത്രണ്ടാം ഭാവത്തില് ഇരുന്നാല് ഉള്ള ഫലങ്ങളാണ് ഇനി പറയാന് പോകുന്നത്.\nപന്ത്രണ്ടാം ഭാവത്തിലാണ് സൂര്യന് എങ്കില് ജാതകന് ബുദ്ധിമാന്ദ്യമുള്ള വ്യക്തിയായിരിക്കും. അല്ലെങ്കില് പ്രവര്‍ത്തിക്കുന്നതൊന്നും ബുദ്ധിപരമായ കാര്യങ്ങള് ആയിരിക്കുകയില്ല.\nഈ ജാതകന് മറ്റുള്ളവരുടെ ഭാര്യമാരുമായി രഹസ്യവെഴ്ചയ്ക്ക് ശ്രമിക്കുന്നതായിരിക്കും. ശാരീരികമായി വളരെ മെലിഞ്ഞ രൂപമായിരിക്കും. സര്‍ക്കാരില്‍നിന്നും മറ്റ് ബന്ധപ്പെട്ട സ്ഥാപനങ്ങളില് നിന്നും ധനം സമ്പാദിക്കാന് സാധിക്കുമെങ്കിലും, മാനസികമായി മറ്റുള്ളവരെ സഹായിക്കാനുള്ള മനസ്ഥിതി ഉണ്ടായിരിക്കുകയില്ല.\nഈ വ്യക്തിക്ക് സ്വന്തം അച്ഛനുമായും ശത്രുത ഉണ്ടായിരിക്കും. കാഴ്ചശക്തി പ്രശ്നങ്ങള് ഉണ്ടാകാവുന്നതാണ്. സന്താനഗുണങ്ങള് കുറയും. ജാതകന് മുപ്പത്തിയാറാം വയസ്സില് അപ്പെന്‍ഡിസിറ്റിസ് രോഗം വരാനുള്ള സാധ്യതയുണ്ട്. ധനം സമ്പാദിച്ചാലും അനാവശ്യ കാര്യങ്ങള്‍ക്കായി ചിലവഴിക്കാന് സാധ്യതയുണ്ട്. അതുകൊണ്ട് ഇത്തരക്കാര്‍ക്ക് ധനവാനാകാന് സാധിക്കുകയില്ല.\nവിദേശ സഞ്ചാരത്തിനും അവിടെ പോയി ജോലി ചെയ്യാനും ധാരാളം സാധ്യതകളുണ്ട്. എന്തായാലും ജാതകത്തില് സൂര്യന് പന്ത്രണ്ടില് ഇരിക്കുന്നത് നല്ല കാര്യമായി കണക്കാക്കുന്നില്ല. ഇത് പുരുഷന്മാരെ പോലെ തന്നെ സ്ത്രീകള്‍ക്കും ബാധകമാണ്.\nഅടുത്തതായി ചന്ദ്രന് വ്യത്യസ്ത ഭാവങ്ങളിലിരുന്നാല് ഉള്ള ഫലങ്ങളെ പറ്റി നോക്കാം.\nചന്ദ്രന് ലഗ്നത്തില് ബലവാനായി ഇരുന്നാല് ജാതകന് ധനികനും, സന്തോഷവാനും, ധൈര്യമുള്ള വ്യക്തിയുമായിരിക്കും. കാണാന് നല്ല സൗന്ദര്യമുള്ളയാളായിരിക്കും. അതുപോലെ ധനപരമായി വളരെയധികം അഭിവൃദ്ധി നേടും.\nപക്ഷെ ചന്ദ്രന് നീചനോ, ബലമില്ലാതെ ഇരിക്കുകയോ ചെയ്താല് ഫലങ്ങള്‍ക്ക് വ്യത്യാസം വരും. അങ്ങനെവരുമ്പോള് സാമ്പത്തിക നേട്ടം, ബുദ്ധിശക്തി, മാനസിക സ്ഥിരത എന്നീ കാര്യങ്ങളില് വളരെ മോശമായിരിക്കും എന്നര്‍ത്ഥം. നല്ല ഗുണങ്ങള് കിട്ടണമെങ്കില് ചന്ദ്രന് ലഗ്നത്തില് ഇരിക്കുകയും ലഗ്നം(ഒന്നാംഭാവം) മേടം, എടവം, കര്‍ക്കിടകം എന്നിവയില് ഏതെങ്കിലും ഒന്നായിരിക്കുകയും വേണം.\nപക്ഷെ ചിലപ്പോള് മേടലഗ്നത്തിലെ ചന്ദ്രനോടൊപ്പം സൂര്യന് ഇരിക്കുകയും ജനനം അമാവാസി കഴിഞ്ഞ ഉടനെയുള്ള ദിവസങ്ങളില് ആവുകയും (പ്രഥമ, ദ്വിതിയ) ചെയ്താല് ആ വ്യക്തിക്ക് രാജയോഗം ഉണ്ടാകാന് സാധ്യതയുണ്ട്. കാരണം അഞ്ചാം ഭാവാധിപതിയായ സൂര്യനും നാലാം ഭാവാധിപതിയായ ചന്ദ്രനും (കേന്ദ്രാധിപതിയും, ത്രികോണാധിപതിയും) ഒന്നിച്ചു നില്ക്കുന്നതുകൊണ്ടാണ്.\nചന്ദ്രന് രണ്ടാം ഭാവത്തിലാണെങ്കില് വ്യക്തി ബുദ്ധിമാന്, ധനികന് എന്നീ നിലകളില് ശോഭിക്കുന്നയാളായിരിക്കും. അതുകൂടാതെ ജാതകന് വളരെയധികം ഉദരമനസ്കനുമായിരിക്കും. പക്ഷെ, കാര്യങ്ങള്‍ക്ക് സ്ഥിരത കുറവായിരിക്കും.\nഎപ്പോഴും മനസ്സിന്‍റെ ചന്ജലതയും, മനംമാറ്റവും ഉണ്ടാകാന് സാധ്യതയുണ്ട്. ജീവിത സൗകര്യങ്ങള് പരിപൂര്‍ണ്ണമായി ആസ്വദിക്കുന്ന ആളായിരിക്കും. വളരെ മധുരമായി സംസാരിക്കുന്ന ആളായിരിക്കും. എങ്കിലും ശരീരത്തില് ഏതെങ്കിലും ഒരു അവയവത്തിന് പ്രശ്നം ഉണ്ടാകാന് സാധ്യതയുണ്ട്.\nഈ ജാതകന് കൂട്ടുകാര് ധാരാളം ഉണ്ടായിരിക്കും. പൂര്‍ണ്ണചന്ദ്രനുള്ള ദിവസം ആണെങ്കില് ജാതകന് വളരെ കുറവ് മാത്രമേ സംസാരിക്കുകയുള്ളൂ. പക്ഷെ വളരെയധികം സ്വാധീനശക്തിയുള്ള ആളായിരിക്കും. അതുപോലെ ചന്ദ്രന് ഏതെങ്കിലും തരത്തിലുള്ള ദൌര്‍ഭാഗ്യങ്ങള് ഉണ്ടെങ്കില് അത് ജാതകന്റെ പഠിപ്പിനെബാധിക്കുന്നതാണ്. അതുമല്ലെങ്കില് വിദ്യാഭ്യാസത്തിന് ഇടയ്ക്ക് വച്ചു തടസ്സം വന്ന് വീണ്ടും തുടരാന് സാധ്യതയുണ്ട്.\nഅതുപോലെതന്നെ ചന്ദ്രന്‍റെ ബലക്കുറവു കാരണം പലര്‍ക്കും “കോങ്കണ്ണ്” വരാനും മതി. മൊത്തത്തില് രണ്ടിലെ ചന്ദ്രന് ലക്ഷ്മിയും, സരസ്വതിയെയും ഒന്നിച്ച് നല്കാന് പര്യാപതനാണ്. പക്ഷെ, ചന്ദ്രന് പൂര്‍ണ്ണബലം, ശുഭദൃഷ്ടി എന്നിവ ഉണ്ടായിരിക്കണമേന്നര്‍ത്ഥം.\nചന്ദ്രന് മൂന്നാം ഭാവത്തിലാണെങ്കില് ജാതകന് പതുക്കെയും സമാധാനത്തിലും സംസാരിക്കുന്ന പ്രകൃതക്കാരനായിരിക്കും. താഴെയുള്ള സഹോദരങ്ങള്‍ക്ക് ഗുണം ചെയ്യില്ല. ചന്ദ്രന് ഏതെങ്കിലും ശുഭ സ്ഥാനത്താണ് ഇരിക്കുന്നതെങ്കില് ജാതകന് നല്ല സന്തോഷകരമായ ജീവിതമായിരിക്കും. ജീവിതത്തിലെ എല്ലാ സുഖസൗകര്യംങ്ങളും ലഭ്യമായിരിക്കും.അതുപോലെതന്നെ ജാതകന് കലാസാഹിത്യം, കാവ്യാദി കാര്യങ്ങളില് തല്പരനായിരിക്കും.\nചന്ദ്രന് മൂന്നാം ഭാവത്തിലിരിക്കുന്ന ജാതകന് സഹോദരിമാര് കുറവായിരിക്കും. വാതസംബന്ധമായ രോഗങ്ങളെ അഭിമുഖികരിക്കേണ്ടിവരും. 24 വയസ്സുവരെ മോശകാലമായിരിക്കുമെങ്കിലും പിന്നീട് സമയം തെളിയാന് സാധ്യതയുണ്ട്. ഈ ജാതകന് വയറു സംബന്ധമായ ധാരാളം പ്രശ്നങ്ങള് ഉണ്ടാകാവുന്നതാണ്. ഈ ജാതകന് കൂടപിറപ്പുകളെ സംരക്ഷിക്കുന്നവനായിരിക്കും എന്നാണ് പറയേണ്ടത്. പഠനകാര്യങ്ങളില് തല്പരനായിരിക്കും. ജാതകനെ ധാരാളം രോഗങ്ങള് അലട്ടികൊണ്ടിരിക്കും എന്നു വേണം പറയാന്.\nചന്ദ്രന് നാലാം ഭാവത്തിലിരിക്കുകയാണെങ്കില് ജാതകന് എല്ലാ വിധ സുഖസൗകര്യങ്ങളും ലഭിക്കുന്നതാണ്. അതുപോലെ ഈ വ്യക്തി മറ്റുള്ളവരുടെ നല്ലതിന് വേണ്ടി പ്രവര്‍ത്തിക്കുന്ന ആളായിരിക്കും. അതുപോലെ ഭംഗിയുള്ള സുന്ദരികളായ സ്ത്രീകളിലും ഇയാള്‍ക്ക് വളരെയധികം താല്പര്യം ഉണ്ടായിരിക്കും. ഈ ജാതകന് ധാരാളം സമ്പത്ത്, വീടുകള് എന്നിവ ഉണ്ടായിരിക്കും. പക്ഷെ ആരോഗ്യപരമായി എന്തെങ്കിലും പ്രശ്നങ്ങള് ഉണ്ടായിക്കൊണ്ടിരിക്കുകയും ചെയ്യും. ഇയാള്‍ക്ക് ധാരാളം കൂട്ടുകാര് ഉണ്ടായിരിക്കും. ഉദാരമതിയായിരിക്കും. സ്വന്തമായി എന്നാല് സുഖസൗകര്യങ്ങള്, ധാരാളം വാഹനങ്ങള് എന്നിവ ഉണ്ടായിരിക്കും.\nജലയാത്രകള് ചെയ്യാന് വളരെ തല്പരനായിരിക്കാന് സാധ്യധയുണ്ട്. സര്‍ക്കാര് ജോലികളില് നല്ല പദവിയിലിരിക്കാന് ഭാഗ്യമുണ്ടായിരിക്കും. ധാരാളം സുഗന്ധദ്രവ്യങ്ങള് ഉപയോഗിക്കുന്ന ആളായിരിക്കും. എല്ലാവര്‍ക്കും സഹായം ചെയ്യുന്നവനും, ധനികനും, ജീവിതവിജയം കൈവരിച്ചയാളും ആയിരിക്കും. നാലാം ഭാവം കര്‍ക്കിടകം, വൃശ്ചികം, മകരം, കുംഭം ഇവയില് ഏതെങ്കിലും ഒന്നാണെങ്കില്, അയാള് ജലസംബന്ധമായ ഉല്പന്നങ്ങളില് കച്ചവടം ചെയ്യുന്നവനായിരിക്കും. ജോലികളില് ഇത്തരക്കാര് അമ്പലത്തിലെ പൂജാരികള് ആകാറുണ്ട്.\nരാഷ്ട്രിയത്തില് ഇവര്‍ക്ക് മന്ത്രി പദവി വരെ പ്രതീക്ഷിക്കാവുന്നതാണ്. സ്ത്രീകള്‍ക്കാണേങ്കില് ചെറുപ്പക്കാലത്ത് ഗുണം കിട്ടിയിട്ടില്ലെങ്കിലും, വിവാഹശേഷം നല്ല കുടുംബജീവിതവും സന്തോഷകരമായി സന്താനഭാഗ്യത്തോടെ ഇരിക്കാറുണ്ട്. നാലാംഭാവം ശുഭഭാവമായി ചന്ദ്രന് അവിടെ നിന്നാല് ഉള്ള ഗുണങ്ങളാണ് മേല്‍പ്പറഞ്ഞത്. അതിനു വിപരീതമായി നാലാംഭാവം പാപസ്ഥാനമോ, ചന്ദ്രന് നീചത്തിലോ ഇരുന്നാല് മേല്‍പ്പറഞ്ഞ ഗുണങ്ങള് അതുപോലെ കിട്ടിക്കൊള്ളണമെന്നില്ല.\nചന്ദ്രന് അഞ്ചാം ഭാവത്തില് ശുഭനായി, ശുഭയോഗദൃഷ്ടികളോടെയോ, ഉച്ചസ്ഥാനത്തോ ഇരുന്നാല് താഴെപ്പറയുന്ന നല്ല ഗുണങ്ങള് ജാതകന് അനുഭവപ്പെടും.\nഈ ജാതകന് ധാരാളം സ്വത്ത് ഉണ്ടായിരിക്കും. പുത്രകളത്രാദി ഗുണങ്ങള്, വളരെയധികം ദൈവവിശ്വാസിയായ ഭാര്യ/ഭര്‍ത്താവ് എന്നിവരെ ലഭിക്കുന്നതാണ്. ജാതകന് നടക്കുന്നത് വളരെ പതുക്കെ ആയിരിക്കും. ജാതകന് മന്ത്രിയാകാനുള്ള എല്ലാ സാധ്യതകളും ഉണ്ട്. പഠനത്തില് മുന്നിലായിരിക്കും. ഭക്ഷണം, വസ്ത്രം മുതലായ കാര്യങ്ങളില് വളരെയധികം തല്പര്യമുണ്ടായിരിക്കും. അതായത് സുഖലോലുപത ധാരാളം ഉണ്ടായിരിക്കും.\nഅയാളുടെ ഭാര്യ/ഭര്‍ത്താവ് വളരെയധികം സൌന്ദര്യമുള്ള ആളായിരിക്കും. അഞ്ചാംഭാവത്തില് ചന്ദ്രന് ഇരുന്നാല് സന്താനഭാഗ്യത്തില് ആണ്‍കുട്ടികള് കുറഞ്ഞും, പെണ്‍കുട്ടികള് കൂടുതലും ഉണ്ടായിരിക്കുമെന്നാണ് അഭിമതം. പക്ഷെ ഇന്നത്തെക്കാലത്ത് ആണായിട്ടും, പെണ്ണായിട്ടും ഒന്നുമതി എന്ന് പറയുന്നവര്‍ക്ക് ഇത് പ്രസക്തമല്ല.\nആറാം ഭാവത്തില് ചന്ദ്രന് ഇരിക്കുകയാണെങ്കില് ജാതകന് സന്തോഷം കുറഞ്ഞിരിക്കും. കാരണം ശുഭഗ്രഹങ്ങള് ദുസ്ഥാനത്തിരുന്നാല് നല്ല ഗുണങ്ങള് തരില്ല എന്നുള്ള നിയമം തന്നെ.\nചന്ദ്രന് ആറിലാണെങ്കില് ജാതകന് ധാരാളം രോഗങ്ങള് കൊണ്ടുള്ള പീഡകള് അനുഭവിക്കേണ്ടിവരും. പക്ഷെ ചന്ദ്രന് ആറില് ഇരിക്കുന്നത് പൌര്‍ണ്ണമി ദിവസമാവുകയും അത് ഉച്ചത്തിലോ സ്വക്ഷേത്രത്തിലോ ആവുകയും ചെയ്താല് അത്ര മോശഫലങ്ങള് അനുഭവിക്കേണ്ടിവരില്ല. മാത്രമല്ല വളരെയധികം ഗുണങ്ങള് അനുഭവിക്കാന് സാഹചര്യമോരുക്കുകയും ചെയ്യും.\nമേല്‍പ്പറഞ്ഞ രീതിയിലല്ല ചന്ദ്രന് ഇരിക്കുന്നതെങ്കില് ജാതകന് ഉദരസംബന്ധമായ അനേക രോഗങ്ങള് ഉണ്ടാകാനിടയുണ്ട്. അതുപോലും പലപ്പോഴും ആയുസ്സിനെപ്പോലും ബാധിക്കാവുന്നതാണ്. അതുപോലെ ജീവിതത്തില് പലപ്പോഴായി അപമാനങ്ങള് സഹിക്കേണ്ടി വരും. അതുപോലെ ജാതകന് ലൈംഗികമായി താല്പര്യക്കുറവ് ഉണ്ടാവാന് ഇത് കാരണമാകും. പെട്ടെന്ന് ദേഷ്യം വരുന്ന ആളായിരിക്കും.\nകാര്യങ്ങളില് വ്യക്തത ഉണ്ടായിരിക്കുകയില്ല. തെറ്റിദ്ധാരണങ്ങള് ധാരാളം ഉണ്ടായിരിക്കും. അതുപോലെ ഇയാള്‍ക്ക് 36 വയസ്സിന് ശേഷം വിധവകളുമായി ബന്ധമുണ്ടാവാനും സാധ്യതയുണ്ട്. സ്വന്തം അമ്മയുമായി നല്ല സ്നേഹബന്ധത്തിലായിരിക്കാന് സാധ്യത കുറവാണ്. മൊത്തത്തില് 6-ല് ചന്ദ്രന് നല്ലതല്ല എന്ന് പറയാം.


ജി. കാർത്തികേയൻ - വിക്കിപീഡിയ\nഇതേ പേരിലുള്ള സി.പി.ഐ. നേതാവിനെക്കുറിച്ചറിയാൻ, ദയവായി ജി. കാർത്തികേയൻ (ഒന്നാം കേരള നിയമസഭാംഗം) കാണുക.\nസ്പീക്കർ കേരള നിയമസഭ\n02 ജൂൺ 2011  –7മാർച്ച് 2015\nപ്രതിപക്ഷത്തിന്റെ ഉപനേതാവ്, ആര്യനാട് എം.എൽ.എ.\nഭക്ഷ്യ പൊതുവിതരണ മന്ത്രി\n(1949-01-20)20 ജനുവരി 1949\nവർക്കല, കേരളം, ഇൻഡ്യ\n7 മാർച്ച് 2015(2015-03-07) (പ്രായം 66)\nഡോ. എം.ടി. സുലേഖ\nAs of Nov 7, 2012\n1949 ജനുവരി 20-ന് തിരുവനന്തപുരം ജില്ലയിലെ വർക്കലയിൽ എൻ.പി ഗോപാല പിള്ളയുടെയും വനജാക്ഷി അമ്മയുടെയും മൂത്ത മകനായി ജനനം. ഏഴ് സഹോദരങ്ങളുണ്ട്. ബിരുദത്തിന് ശേഷം എൽ.എൽ.ബിയും പൂർത്തിയാക്കി. കെ.എസ്.യു.-വിലൂടെയാണ് രാഷ്ട്രീയ രംഗത്ത് എത്തിയത്. 1978-ൽ കോൺഗ്രസിലുണ്ടായ പിളർപ്പിൽ കാർത്തികേയൻ കെ. കരുണാകരനൊപ്പം അടിയുറച്ചു നിന്നു. കെ.എസ്.യു. സംസ്ഥാന പ്രസിഡണ്ട് , യൂത്ത് കോൺഗ്രസ് സംസ്ഥാന ജനറൽ സെക്രട്ടറി, യൂത്ത് കോൺഗ്രസ് സംസ്ഥാന പ്രസിഡണ്ട് എന്നീ സ്ഥാനങ്ങൾ വഹിച്ചിട്ടുള്ള അദ്ദേഹം 1980-ൽ ആദ്യമായി നിയമസഭാ തെരഞ്ഞെടുപ്പിൽ മൽസരിച്ചെങ്കിലും പരാജയപ്പെട്ടു. വർക്കല മണ്ഡലത്തിൽ വർക്കല രാധാകൃഷ്ണനോടായിരുന്നു തോൽവി. 1982-ൽ തിരുവനന്തപുരം നോർത്ത് മണ്ഡലത്തിൽ മത്സരിച്ച ഇദ്ദേഹം സി.പി.എം. നേതാവ് കെ. അനിരുദ്ധനെ പരാജയപ്പെടുത്തി ആദ്യമായി നിയമസഭയിലെത്തി. എന്നാൽ 1987-ൽ ഇതേ മണ്ഡലത്തിൽ എം.വിജയകുമാറിനോട് പരാജയപ്പെട്ടു. പിന്നീട് തുടർച്ചയായി അഞ്ചു തവണ ജി. കാർത്തികേയൻ നിയമസഭയിലേക്ക് തെരഞ്ഞെടുക്കപ്പെട്ടു. 1991, 1996, 2001, 2006 വർഷങ്ങളിൽ ആര്യനാട് നിന്നും 2011-ൽ അരുവിക്കരയിൽ നിന്നുമാണ് നിയമസഭയിലെത്തിയത്. തുടർന്ന് കേരള നിയമസഭയുടെ പതിനെട്ടാമത് സ്പീക്കറായി അദ്ദേഹം തിരഞ്ഞെടുക്കപ്പെട്ടു. സ്പീക്കർ പദവിയിലിരിയ്ക്കേ 66-ആം വയസ്സിൽ, അർബുദബാധയെത്തുടർന്ന് ബെംഗളൂരുവിലെ എച്ച്.സി.ജി. ആശുപത്രിയിൽ വച്ച് 2015 മാർച്ച് ഏഴിന് രാവിലെ പതിനൊന്നുമണിയ്ക്ക് അദ്ദേഹം അന്തരിച്ചു. മൃതദേഹം വിമാനമാർഗ്ഗം തിരുവനന്തപുരത്തെത്തിയ്ക്കുകയും പൂർണ്ണ ഔദ്യോഗിക ബഹുമതികളോടെ തൈക്കാട് ശാന്തികവാടം വൈദ്യുതിശ്മശാനത്തിൽ സംസ്കരിയ്ക്കുകയും ചെയ്തു. മുഖ്യമന്ത്രി ഉമ്മൻ ചാണ്ടി, സംസ്ഥാന മന്ത്രിമാർ, ഗവർണർ പി. സദാശിവം തുടങ്ങി നിരവധി പ്രമുഖർ അദ്ദേഹത്തിന് അന്ത്യാഞ്ജലി അർപ്പിച്ചു. അദ്ദേഹത്തിന്റെ മരണത്തെ തുടർന്ന് ഉപതിരെഞ്ഞെടുപ്പിലൂടെ രണ്ടാമത്തെ മകൻ കെ.എസ്.ശബരീനാഥൻ വൻ ഭൂരിപക്ഷത്തോടെ വിജയിച്ചു എം.എൽ.എ ആയി.\n2011 അരുവിക്കര നിയമസഭാമണ്ഡലം ജി. കാർത്തികേയൻ കോൺഗ്രസ് (ഐ.), യു.ഡി.എഫ്. അമ്പലത്തറ ശ്രീധരൻ നായർ ആർ.എസ്.പി., എൽ.ഡി.എഫ്.\n2006 ആര്യനാട് നിയമസഭാമണ്ഡലം ജി. കാർത്തികേയൻ കോൺഗ്രസ് (ഐ.), യു.ഡി.എഫ്. ടി.ജെ. ചന്ദ്രചൂഡൻ ആർ.എസ്.പി., എൽ.ഡി.എഫ്.\n2001 ആര്യനാട് നിയമസഭാമണ്ഡലം ജി. കാർത്തികേയൻ കോൺഗ്രസ് (ഐ.), യു.ഡി.എഫ്. ജി. അർജുനൻ ആർ.എസ്.പി., എൽ.ഡി.എഫ്.\n1996 ആര്യനാട് നിയമസഭാമണ്ഡലം ജി. കാർത്തികേയൻ കോൺഗ്രസ് (ഐ.), യു.ഡി.എഫ്. കെ.പി. ശങ്കരദാസ് ആർ.എസ്.പി., എൽ.ഡി.എഫ്.\n1991 ആര്യനാട് നിയമസഭാമണ്ഡലം ജി. കാർത്തികേയൻ കോൺഗ്രസ് (ഐ.), യു.ഡി.എഫ്. കെ. പങ്കജാക്ഷൻ ആർ.എസ്.പി., എൽ.ഡി.എഫ്.\n1987 തിരുവനന്തപുരം നോർത്ത് നിയമസഭാമണ്ഡലം എം. വിജയകുമാർ സി.പി.എം., എൽ.ഡി.എഫ്. ജി. കാർത്തികേയൻ കോൺഗ്രസ് (ഐ.), യു.ഡി.എഫ്.\n1982 തിരുവനന്തപുരം നോർത്ത് നിയമസഭാമണ്ഡലം ജി. കാർത്തികേയൻ കോൺഗ്രസ് (ഐ.), യു.ഡി.എഫ്. കെ. അനിരുദ്ധൻ സി.പി.എം., എൽ.ഡി.എഫ്.\nഇന്ദിരാഗാന്ധി നാഷണൽ ഓപ്പൺ യൂണിവേഴ്‌സിറ്റി ഡയറക്ടർ ഡോ. എം.ടി. സുലേഖയാണ് ഭാര്യ . കെ.എസ്. അനന്തപത്മനാഭൻ, കെ.എസ്.ശബരീനാഥൻ എന്നിവർ മക്കളാണ്.\n↑ "സ്പീക്കറുടെ ജീവിതരേഖയും വ്യക്തിവിവരണവും". കേരള നിയമസഭയുടെ ഔദ്യോഗിക വെബ്‌സൈറ്റ്. മൂലതാളിൽ നിന്നും 2014-07-25-ന് ആർക്കൈവ് ചെയ്തത്. ശേഖരിച്ചത് 2011-06-14.\n↑ 1980-ലെ നിയമസഭാ തെരഞ്ഞെടുപ്പ് ഫലം, കേരള സർക്കാരിന്റെ ഔദ്യോഗിക വെബ്‌സൈറ്റ്\n↑ 1982-ലെ തെരഞ്ഞെടുപ്പ് ഫലം,തിരുവനന്തപുരം നോർത്ത് മണ്ഡലം, കേരള നിയമസഭ തെരഞ്ഞെടുപ്പ് വിവരശേഖരം\n↑ 1987-ലെ തെരഞ്ഞെടുപ്പ് ഫലം,തിരുവനന്തപുരം നോർത്ത് മണ്ഡലം, കേരള നിയമസഭ തെരഞ്ഞെടുപ്പ് വിവരശേഖരം\n"https://ml.wikipedia.org/w/index.php?title=ജി._കാർത്തികേയൻ&oldid=3631886" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 11:02, 13 ഓഗസ്റ്റ് 2021.


Rajasenan's reaction about prithviraj aashiq abu movie variyamkunnan | പൃഥ്വിരാജും ആഷിക്ക് അബുവും കമ്മ്യൂണിസ്റ്റ് പാര്‍ട്ടിയുടെ വക്താക്കള്! വിമര്‍ശനവുമായി രാജസേനന് - Malayalam Filmibeat\n| Updated: Friday, July 3, 2020, 16:07 [IST]\nപൃഥ്വിരാജ് സുകുമാരനെ നായകനാക്കി ആഷിക്ക് അബു സംവിധാനം ചെയ്യുന്ന വാരിയംകുന്നന്റെ പ്രഖ്യാപനം അടുത്തിടെയായിരുന്നു നടന്നത്. ചരിത്ര പശ്ചാത്തലത്തില് ഒരുങ്ങുന്ന സിനിമയെ അനുകൂലിച്ചും പ്രതികൂലിച്ചും നിരവധി പേരാണ് എത്തിയിരുന്നത്. വാരിയംകുന്നന് സിനിമയുമായി ബന്ധപ്പെട്ട് സംവിധായകന് രാജസേനന്റെതായി വന്ന പ്രതികരണം സോഷ്യല് മീഡിയയില് വൈറലായിരുന്നു. ഒരു യൂടൂബ് ചാനലിന് നല്‍കിയ അഭിമുഖത്തിലായിരുന്നു രാജസേനന് ഇതേക്കുറിച്ച് പ്രതികരിച്ചത്.\nകമ്മ്യൂണിസ്റ്റ് പാര്‍ട്ടിയുടെ വക്താക്കളാണ് പൃഥ്വിരാജും ആഷിക്ക് അബുവുമെന്ന് സംവിധായകന് പറയുന്നു. വാരിയംകുന്നന് എന്ന സിനിമയുമായി ഇവര് മുന്നോട്ട് വന്നാല് ചരിത്രം വളച്ചൊടിക്കുമെന്ന കാര്യത്തില് ഒരു സംശയവുമില്ലെന്നും രാജസേനന് പറയുന്നു. രാജസേനന്റെ വാക്കുകളിലേക്ക്: കഴിഞ്ഞ രണ്ട് മൂന്ന് വര്‍ഷത്തിനിടെ രാജ്യത്ത് സംഭവിച്ച നല്ല കാര്യങ്ങളെ എല്ലാം എതിര്‍ത്തവരാണ് ഈ ആഷിക്ക് അബുവും പൃഥ്വിരാജും.\nഅവരുടെ രാഷ്ട്രീയം അതാണ്. കാരണം അവര് കമ്മ്യൂണിസ്റ്റുകാരാണ്. കമ്മ്യൂണിസ്റ്റുകാര്‍ക്ക് ഒരിക്കലും രാജ്യം നന്നാകാന് താല്‍പര്യം കാണില്ല. അവര്‍ക്ക് എന്നും ജനങ്ങള് പട്ടിണിയിലും വിദ്യഭ്യാസമില്ലാതെയും ബുദ്ധി വികസിക്കാതെയും ജീവിക്കുന്നതിലാണ് താല്‍പര്യം. അല്ലെങ്കില് അവര്‍ക്ക് വോട്ട് കിട്ടില്ല.\nബുദ്ധി വളര്‍ന്നിടത്ത് കമ്മ്യൂണിസം നശിച്ചിട്ടുണ്ട് അതാണ് അതിന്റെ സത്യം. കമ്മ്യൂണിസ്റ്റ് പാര്‍ട്ടിയുടെ വക്താക്കളായ ആഷിക്ക് അബുവും പൃഥ്വിരാജും സിനിമയുടെ ആള്‍ക്കാരായി മാറിയപ്പോള് ചരിത്രം വളച്ചൊടിക്കുമെന്ന കാര്യത്തില് യാതൊരു സംശയവുമില്ല. ചരിത്രം വളച്ചൊടിക്കുന്നവരാണ് കമ്മ്യൂണിസ്റ്റുകാര്. ടിവിയില് ഒകെ ഇവര് ഇരുന്ന് സംസാരിക്കുന്നത് കണ്ടിട്ടില്ലെ. ആദ്യം നമുക്ക് തോന്നും കേരളാണ് ഇന്ത്യയെന്ന്. കോവിഡിന്റെ കാര്യത്തില് കേരളം ഒന്നാമതാണെന്ന് പറയും.\nകഴിഞ്ഞ ദിവസം കണ്ണൂരില് ഫ്‌ളൈറ്റ് ഇറങ്ങിയ പ്രവാസികള് കഷ്ടപ്പെടുന്നത് ഞാന് കണ്ടതാണ്. ഇതൊക്കെ കൊണ്ടുതന്നെ ഈ സിനിമയും ചരിത്രം വളച്ചൊടിക്കും. അവര് പറയുന്ന പ്രസ്താവനകളില് തന്നെ ഇത് കാണാം. അതുകൊണ്ടുളള വിമര്‍ശനങ്ങളാണ് ഇവര്‍ക്കെതിരെ ഉയര്‍ന്നത്. അവര്‍ക്ക് സിനിമ എടുക്കാനുളള അവകാശം ഉളളത് പോലെ ഇതിനെ വിമര്‍ശിക്കാനുളള അവകാശവും നമുക്കുണ്ട്. രാജസേന് അഭിമുഖത്തില് പറഞ്ഞു.\nRead more about: prithviraj aashiq abu\nRajasenan's reaction about prithviraj aashiq abu movie variyamkunnan


ദക്ഷിണാഫ്രിക്കന് ജനതയുടെ മനം നിറച്ച് കോഹ്ലിപ്പട – East Coast Daily Malayalam\nദക്ഷിണാഫ്രിക്കന് ജനതയുടെ മനം നിറച്ച് കോഹ്ലിപ്പട\nFeb 28, 2018, 10:33 am IST\nസെഞ്ചൂറിയന്: ദക്ഷിണാഫ്രിക്കന് പര്യടനം അവസാനിക്കുമ്പോള് ടെസ്റ്റിലൊഴികെ മറ്റ് രണ്ട് ഫോര്‍മാറ്റുകളിലും പരമ്പര ഇന്ത്യ നേടി. ദക്ഷിണാഫ്രിക്കന് ജനതയുടെ മനം കവര്‍ന്നാണ് ഇന്ത്യന് ടീം മടങ്ങിയത്. കളിക്കളത്തിന് പുറത്തുള്ള ഇന്ത്യന് ടീമിന്റെ പ്രകടനമാണ് ഇതിന് കാരണം.\nഅവസാന ട്വന്റി20 പരമ്പരയ്ക്ക് ശേഷം അതിരൂക്ഷ ജലക്ഷാമം നേരിടുന്ന ദക്ഷിണാഫ്രിക്കന് സിറ്റി കേപ്ടൗണിന് ഒരു ലക്ഷം രൂപ സംഭാവന ചെയ്തിരിക്കുകയാണ് ഇന്ത്യന് ക്രിക്കറ്റ് ടീം. ദക്ഷിണാഫ്രിക്കന് ടീമും കേപ്പ്ടൗണ് വാട്ടര് ക്രൈസിസ് ഫണ്ടിലേക്ക് സംഭാവന നല്‍കി.\nനേരത്തെ ടെസ്റ്റ് മത്സരത്തിന് കേപ്പ്ടൗണിലെത്തിയ ഇന്ത്യയ്ക്കും ജലമുപയോഗത്തിന് കര്‍ശന നിയന്ത്രണങ്ങള് നല്‍കിയിരുന്നു. കേപ്പ്ടൗണിലെ ജലക്ഷാമത്തിന്റെ രൂക്ഷത ഇരു ടീമുകളും അനുഭവിച്ചതാണ്. വിരാട് കോഹ്ലിയുമായി ഇതുസംബന്ധിച്ച് സംസാരിക്കുകയും ഇരു ടീമുകളും സംഭാവന നല്‍കാന് സന്നദ്ധരാവുകയുമായിരുന്നുവെന്ന് ദക്ഷിണാഫ്രിക്കന് ക്യാപ്റ്റന് ഡുപ്ലെസി വ്യക്തമാക്കി.\nസംഭാവനയ്ക്ക് പുറമെ, ഇരു ടീമിലെയും താരങ്ങള് ഒപ്പുവെച്ച ജെഴ്സികളും വാട്ടര് ക്രൈസിസ് ഫണ്ടിന് നല്‍കിയിട്ടുണ്ട്. ഇത് ലേലം ചെയ്ത് കിട്ടുന്ന തുകയും ജലക്ഷാമം പരിഹരിക്കുന്നതിനായി ഉപയോഗിക്കും.


ഗൾഫിൽ ബാർ നടത്തി; സുഹൃത്തിനൊപ്പം നാട്ടിലേക്ക് മുങ്ങി | swapna suresh family-life\nഗൾഫിൽ ബാർ നടത്തി; സുഹൃത്തിനൊപ്പം നാട്ടിലേക്ക് മുങ്ങി\n# ബി. അജിത്ത്‌രാജ്\nതിരുവനന്തപുരം: സ്വർണക്കടത്ത് കേസിൽ കസ്റ്റംസ് തിരയുന്ന സ്വപ്‌നയുടെ കുടുംബജീവിതത്തിലും താളപ്പിഴകളേറെ. ഗൾഫിൽവെച്ച് 2002-ലായിരുന്നു വിവാഹം. ഭർത്താവിനൊപ്പം ഗൾഫിൽ ബാർ ബിസിനസ് നടത്തുകയായിരുന്നു. അപ്രതീക്ഷിതമായാണ് നാട്ടിലേക്ക് മടങ്ങിയത്. ഭർത്താവിനെപ്പോലും അറിയിക്കാതെയുള്ള മടക്കം വിവാഹമോചനത്തിൽ കലാശിച്ചു.\nഭർത്താവിന്റെ സുഹൃത്തായ സിനിമാനടനുമായുള്ള അടുപ്പമാണ് നാട്ടിലേക്കുള്ള യാത്രയ്ക്ക് പ്രേരണയായത്. ഈ ബന്ധം ഏറെനാൾ നീണ്ടില്ല. നടന്റെ വീട്ടുകാർ എതിർത്തതോടെ വേർപിരിഞ്ഞു. ഈ ബന്ധത്തിന്റെ പേരിൽ കുടുംബവുമായുള്ള ബന്ധത്തിലും ഉലച്ചിലുണ്ടായി. സഹോദരനുമായി പിണങ്ങി. പിന്നെ ഗൾഫിലേക്ക് മടങ്ങിയില്ല.\n2012 മുതൽ തലസ്ഥാനത്ത് തങ്ങി. ഇതിനിടെ ട്രാവൽ ഏജൻസികളിൽ മാറിമാറി ജോലിചെയ്തു. പിന്നീട് എയർ ഇന്ത്യയിലെ ഒരു ഉദ്യോഗസ്ഥന്റെ സഹായത്തിൽ ഗ്രൗണ്ട് ഹാൻഡ്‌ലിങ്ങ് വിഭാഗമായ സാറ്റ്‌സിൽ ജോലിക്കെത്തി. ഈ കാലയളവിലാണ് ക്രിമിനൽ കേസിൽ പ്രതിയാകുന്നത്. വീണ്ടും വിവാഹിതയായി. അതിന് ശേഷം കോൺസുലേറ്റിലെ ജീവനക്കാരിയുമായി.\nഗൾഫിൽനിന്ന് കാര്യമായ സമ്പാദ്യമില്ലാതെ നാട്ടിലെത്തിയ സ്വപ്‌നയുടെ ഇപ്പോഴത്തെ നിക്ഷേപങ്ങൾക്ക് കോടികളുടെ മതിപ്പുണ്ട്. നഗരത്തിൽ പ്രധാനഭാഗത്ത് ഒരു കെട്ടിടത്തിന്റെ നിർമാണം നടക്കുന്നുണ്ട്. കാർ ഷോപ്പിലെ നിക്ഷേപത്തിനുപുറമെ മറ്റു റിയൽ എസ്റ്റേറ്റ് ബിസിനസിലും മുടക്കുമുതലുണ്ട്. എയർ ഇന്ത്യാ സാറ്റ്‌സിൽ പ്രവർത്തിക്കുമ്പോൾ 24,000 രൂപയായിരുന്നു മാസശമ്പളം. കോൺസുലേറ്റിലെ ശമ്പളത്തിനും വ്യക്തമായ രേഖകളുണ്ട്. ഇതിനുശേഷം ഇവരുടെ സമ്പാദ്യത്തിലുള്ള വർധനവാണ് കസ്റ്റംസ് അനേഷിക്കുന്നത്. ഒരുതവണ സ്വർണം കടത്തുമ്പോൾ 15 ലക്ഷമായിരുന്നു പ്രതിഫലം. സ്വർണക്കടത്തിലൂടെ ആർജിച്ച സ്വത്ത് കണ്ടുകെട്ടാനാണ് അന്വേഷണ ഏജൻസികളുടെ നീക്കം.\nContent Highlights: swapna suresh family-life\nസര്‍ക്കാരിനെ പ്രതിക്കൂട്ടിലാക്കി കസ്റ്റംസ്; കോണ്‍സല് ജനറലിന് മന്ത്രിമാരുമായി വഴിവിട്ട ബന്ധം


75 ബോട്ടുകള് മുംബൈ തീരത്ത് അടുത്തു :: Janmabhumi Daily\nSaturday2December 2017 2:08 am IST\nപള്ളുരുത്തി: കൊച്ചിയില് നിന്നും മത്സ്യ ബന്ധനത്തിനു പുറപ്പെട്ട് വിവരങ്ങളൊന്നുമറിയാതിരുന്ന ഇരുന്നൂറ്റിപതിനൊന്ന് ബോട്ടുകളില് എഴുപത്തിയഞ്ചു ബോട്ടുകള് മഹാരാഷ്ട്രയിലെ ഹാര്‍ബറില് അടുത്തതായി വിവരം ലഭിച്ചു. അഞ്ചു ബോട്ടുകള് ലക്ഷദ്വീപിലും എത്തി. രണ്ടു ബോട്ടുകള് യന്ത്രതകരാറിനെ തുടര്‍ന്ന് ലക്ഷദ്വീപ് തീരത്ത് അടുത്തിട്ടുണ്ട്. പതിനാറു ബോട്ടുകള് വ്യാഴാഴ്ച രാത്രി വൈകി തോപ്പുംപടി ഹാര്‍ബറില് അടുത്തിരുന്നു. വെള്ളിയാഴ്ച ആറു ബോട്ടുകളും ഹാര്‍ബറിലെത്തി.\nഇനി നൂറ്റിയൊമ്പതു ബോട്ടുകളാണ് കരയിലടുക്കുവാനുള്ളത്. ഇവയില് എണ്‍പതോളം ബോട്ടുകള് മഹാരാഷ്ട്രാ മേഖലയിലുണ്ടെന്നാണ് കൊച്ചിയിലെത്തിയ ബോട്ട് ജീവനക്കാര് പറയുന്നത്. ലക്ഷദ്വീപിലും ചില ബോട്ടുകള് അടുത്തതായി വിവരമുണ്ട്.\nഓഖി ചുഴലിക്കാറ്റ് കേരള തീരത്ത് ശക്തി പ്രാപിച്ചതോടെയാണ് ജാഗ്രതാ നിര്‍ദ്ദേശം നല്‍കി കൊണ്ട് ബോട്ടുകള് തിരിച്ച് കരക്ക് കയറ്റുവാന് സര്‍ക്കാര് നിര്‍ദ്ദേശം നല്‍കിയത്. എന്നാല് മുനമ്പം, കൊച്ചി ഫിഷറീസ് ഹാര്‍ബര് എന്നിവിടങ്ങള് കേന്ദ്രീകരിച്ചു മത്സ്യ ബന്ധനം നടത്തുന്ന മുന്നൂറോളം ബോട്ടുകള് കരക്കടുത്തുവെങ്കിലും ഇരുന്നൂറ്റി പതിനൊന്ന് ബോട്ടുകള് കരക്കടുക്കുകയോ ഇവരെ കുറിച്ച് വിവരം ലഭിക്കാതിരിക്കുകയും ചെയ്തത് ആശങ്ക പരത്തി. ഒരാഴ്ചക്ക് മുന്‍പ് ഹാര്‍ബറില് നിന്നും മത്സ്യ ബന്ധനത്തിന് പോയതായിരുന്നു ഈ ബോട്ടുകള്. ഏതാണ്ട് രണ്ടായിരത്തോളം തൊഴിലാളികളാണ് ബോട്ടുകളില് ഉള്ളത്.\nഓഖി ചുഴലികാറ്റ് വിതച്ച ഭീതിയില് ഈ ബോട്ടുകള് കരക്കടുക്കാതിരുന്നത് ഇവരുടെ ബന്ധുക്കളെ ആശങ്കയിലാക്കിയിരുന്നു. ബോട്ടുകള് പലയിടങ്ങളിലായിട്ടുള്ള വിവരം അറിഞ്ഞു വരികയാണെന്ന് ലോംഗ് ലൈന് ബോട്ട് ആന്റ് ഗില് നെറ്റ് ഏജന്റ്‌സ് അസോസിയേഷന് പ്രസിഡന്റ് എ.എം.നൗഷാദ് സെകട്ടറി എം. മജീദ് എന്നിവര് പറഞ്ഞു. ലക്ഷദ്വീപിലേക്ക് പോയ ബോട്ടുകളുടെ കാര്യത്തിലാണ് ഏറെ ആശങ്കയെന്നും ഇവര് പറഞ്ഞു.\nമുംബൈ തീരത്ത് ബോട്ട് മറിഞ്ഞു; 25 പേരെ രക്ഷപ്പെടുത്തി\nഗുജറാത്ത് തീരത്ത് പാക് മത്സ്യബന്ധന ബോട്ടുകള് ഉപേക്ഷിച്ച നിലയില് കണ്ടെത്തി\nമത്സ്യബന്ധന ബോട്ടുകള് കത്തിനശിച്ചു


3 പന്തിൽ4റൺസ് വേണം, മൂന്ന് വിക്കറ്റുമുണ്ട് ; ഒടുവിൽ അയർലൻഡിന് മുന്നിൽ കൂപ്പുകുത്തി വിൻഡീസ് പട! - Samakalika Malayalam\n3 പന്തിൽ4റൺസ് വേണം, മൂന്ന് വിക്കറ്റുമുണ്ട് ; ഒടുവിൽ അയർലൻഡിന് മുന്നിൽ കൂപ്പുകുത്തി വിൻഡീസ് പട!\nBy സമകാലിക മലയാളം ഡെസ് | Published: 16th January 2020 10:36 AM |\nLast Updated: 16th January 2020 10:36 AM | A+A A- |\nഗ്രനേഡ (വെസ്റ്റിൻഡീസ്): ആവേശം വാനോളമുയർന്ന ട്വന്റി20 മത്സരത്തിൽ ലോക ചാംപ്യൻമാരായ വെസ്റ്റിൻഡീസിനെ അവരുടെ തട്ടകത്തിൽ അട്ടിമറിച്ച് ഐറിഷ് പട. ക്രിക്കറ്റ് കളത്തിൽ താരതമ്യേന കുഞ്ഞൻമാരായ അയർലൻഡ് ടീം നാലു റൺസിനാണ് വിൻഡീസിനെതിരെ ജയം പിടിച്ചത്.\nടോസ് നേടി ബാറ്റിങ് തിരഞ്ഞെടുത്ത അയർലൻഡ് നിശ്ചിത 20 ഓവറിൽ ഏഴു വിക്കറ്റ് നഷ്ടത്തിൽ 208 റൺസെടുത്തു. മറുപടി ബാറ്റിങ്ങിനിറങ്ങിയ വിൻഡീസ് റൺവേട്ട 204 റൺസിൽ അവസാനിച്ചു. 20 ഓവറിൽ ഏഴു വിക്കറ്റ് നഷ്ടത്തിൽ ലോകചാംപ്യന്മാർ തോൽവി സമ്മതിക്കുകയായിരുന്നു. മൂന്നു മത്സരങ്ങളുള്ള പരമ്പരയിൽ 1–0ന് അയർലൻഡ് ആണ് ഇപ്പോൾ മുന്നിൽ.\nഅവസാന ഓവർ വരെ നിലനിന്ന ജയസാധ്യതയാണ് ഒടുവിൽ വിൻഡീസിന് നഷ്ടപ്പെട്ടത്. 18-ാം ഓവർ തുടങ്ങുമ്പോൾ 43 റൺസായിരുന്നു ജയിക്കാൻ വേണ്ടിയിരുന്നത്. റുഥർഫോർഡും നിക്കോളാസ് പുരാനുമായിരുന്നു ക്രീസിൽ. ഗാരി മക്കാർത്തി എറിഞ്ഞ ഓവറിൽ മൂന്നു സിക്സും രണ്ടു ഫോറും സഹിതം 27 റൺസ് പിറന്നു. ഇതോടെ രണ്ടോവർ ബാക്കിനിൽക്കെ ജയിക്കാൻ വേണ്ടത് 16 റൺസ് എന്ന നിലയിലേക്കെത്തി. എന്നാൽ അടുത്ത ഓവറിൽ പുരാൻ ക്രെയ്ഗ് യങിന് അടിയറവ് പറഞ്ഞ് ക്രീസ് വിട്ടു. ആ ഓവറിൽ പിറന്നത് മൂന്നു റൺസ് മാത്രം.\nഅവസാന ഓവറിൽ 13 റൺസ് എന്ന നിലയിലേക്കെത്തി കളി. ഓവറിന്റെ ആദ്യ പന്തിൽ റുഥർഫോർഡും പുറത്തായി. ക്രീസിൽ ബ്രാവോയും ഹെയ്ഡൻ വാൽഷും ചേർന്നു. രണ്ടാം പന്ത് ബ്രാവോ സിക്സറിനു പറത്തി. അടുത്ത പന്തിൽ ഡബിൾ. വിജയലക്ഷ്യം മൂന്നു പന്തിൽ നാലു റൺസായി കുറഞ്ഞു. ആദ്യ പന്തിൽ റണ്ണൊന്നുമെടുക്കാനായില്ല. രണ്ടാം പന്തിൽ ബ്രാവോയും പുറത്ത്. കിടിലനൊരു യോർക്കറിന്റെ രൂപത്തിലെത്തിയ അവസാന പന്തിന് മുന്നിൽ നിസഹായനായി ഹെയ്ഡൻ വാൽഷ്. നാലു റൺസിന്റെ തകർപ്പൻ ജയം സ്വന്തമാക്കി അയർലൻഡിന്റെ മധുരപ്രതികാരവും.\n53 റൺസെടുത്ത എവിൻ ലൂയിസാണ് വിൻഡീസിന്റെ ടോപ് സ്കോറർ.9പന്തിൽ ആറു ഫോറും മൂന്നു സിക്സും സഹിതമായിരുന്നു ലൂയിസിന്റെ പ്രകടനം. ലെൻഡ്‌ൽ സിമ്മൺസ് (22റൺസ് (14)), ഷിമ്രോൺ ഹെറ്റ്മയർ (28റൺസ് (18)) എന്നിങ്ങനെയായിരുന്നു മറ്റ് ബാറ്റിങ് പ്രകടനങ്ങൾ. വിൻഡീസ് നായകൻ കീറോൺ പൊള്ളാർഡ് 15 പന്തിൽ 3റൺസാണ് അടിച്ചത്. അയർലൻഡിനായി ജോഷ്വ ലിറ്റിൽ നാല് ഓവർ എറിഞ്ഞപ്പോൾ 29 റൺസ് വഴങ്ങി മൂന്നു വിക്കറ്റ് നേടി. ക്രെയ്ഗ് യങ് നാല് ഓവറിൽ 31 റൺസ് വഴങ്ങി രണ്ട് വിക്കറ്റും സ്വന്തമാക്കി.\nWest Indies Ireland ireland vs west indies T20I


സർക്കാർ അനുമതിയായാൽ ഉടൻ ബുക്കിങ് തുടങ്ങും; ആപ്പിന് സർവ്വീസ് ചാർജ്ജ് വാങ്ങുന്നില്ല, ആരോപണം നിഷേധിച്ച് ഫെയർകോഡ് | Kerala | Deshabhimani | Saturday May 23, 2020\nസർക്കാർ അനുമതിയായാൽ ഉടൻ ബുക്കിങ് തുടങ്ങും; ആപ്പിന് സർവ്വീസ് ചാർജ്ജ് വാങ്ങുന്നില്ല, ആരോപണം നിഷേധിച്ച് ഫെയർകോഡ്\nകൊച്ചി > മദ്യവിൽപ്പനയ്ക്കായി ബിവറേജസ് കോർപ്പറേഷനുവേണ്ടി തയ്യാറാക്കിയ ബെവ് ക്യൂ ആപ്പ് നിർമാണത്തിൽ അഴിമതിയുണ്ടെന്ന വാർത്ത വസ്‌തുതാ വിരുദ്ധമാണെന്ന് ഫെയർകോഡ് ടെക്‌നോളജീസന്റെ ചീഫ് ടെക്നോളജി ഓഫീസർ രജിത് രാമചന്ദ്രൻ. ആരോപണം ഉന്നയിക്കുന്നവർക്ക് എപ്പോൾ വേണമെങ്കിലും വിവരങ്ങൾ പരിശോധിക്കാമെന്നും അദ്ദേഹം പറഞ്ഞു.\nസൗജന്യമായി ആപ്പ് വികസിപ്പിക്കാനാണ് തീരുമാനിച്ചത്. എന്നാൽ സമയ പരിധി കുറവായതിനാൽ കൂടുതൽ സംവിധാനങ്ങൾ ഉപയോഗിക്കേണ്ടി വന്നു. ഇതിനായി 2,84,000 രൂപ മാത്രമാണ് സർക്കാരിൽ നിന്ന് കൈപ്പറ്റിയത്. നിർമാണ കമ്പനിക്ക് മുൻപരിചയമില്ലെന്ന വാദം പരിഹാസ്യമാണ്. സ്റ്റാർട്ട്‌അപ്പ് കമ്പനികൾക്ക് മുൻപരിചയം വേണമെന്ന് കേട്ടുകേൾവിയില്ലാത്ത കാര്യമാണ്. ഒരുവർഷത്തേക്ക് ആപ്പ് പരിപാലിക്കുന്നത് സൗജന്യമായാണ്. അടിസ്ഥാനമില്ലാത്ത ആരോപണങ്ങൾ സ്റ്റാർട്ട്‌അപ്പ് മേഖലയിലേക്ക് കടന്നുവരുന്നവരെ പിന്നോട്ടടിപ്പിക്കുമെന്നും രജിത് രാമചന്ദ്രൻ പറഞ്ഞു.\nസർക്കാർ നിർദേശപ്രകാരം അഞ്ചുദിവസം കൊണ്ട് ആപ്പിന്റെ നിർമാണം പൂർത്തിയാക്കിയിരുന്നു. ശനിയാഴ്ച രാവിലെ നാലിന് ഗൂഗിൾ പ്ലേസ്റ്റോറിൽ ആപ്പ് അപ്പ്‌ലോഡ് ചെയ്‌തിട്ടുണ്ട്. സർക്കാരിന്റെ കത്തോടുകൂടിയാണ് അനുമതി ആവശ്യപ്പെട്ടിട്ടുള്ളത്. അനുമതി ലഭിച്ചാലുടനെ ആപ്പ് പുറത്തിറക്കും. ആദ്യഘട്ടത്തിൽ രജിസ്ട്രേഷൻ നടപടികളുണ്ടാകും. പേര്, ഫോൺ നമ്പർ, പിൻകോഡ് എന്നിവ ഉപയോഗിച്ച് രജിസ്റ്റർ ചെയ്യാം. സർക്കാർ അനുമതിയായൽ ബുക്കിങ് തുടങ്ങും. ബുക്ക് ചെയ്‌തതിന്റെ അടുത്ത ദിവസം ഔട്ട്‌ലറ്റുകളിൽ നിന്ന് മദ്യം വാങ്ങാം. ഒരു ഔട്ട്‌ലറ്റുകളിൽ നിന്ന് ദിവസേന 450 പേർക്കാണ് വാങ്ങാനാവുക.\nസ്റ്റാർട്ട്‌അപ്പ് കമ്പനികളെ പ്രോത്സാഹിപ്പിക്കുക എന്ന സർക്കാർ നയത്തിന്റെ ഭാഗമായാണ്‌ഫെയർകോഡിന് അനുമതി നൽകിയത്. എസ്‌എംഎസ്‌ചാർജ് ഉൾപ്പെടെയുള്ള കാര്യങ്ങൾക്കായി ഉപഭോഗക്‌താക്കളിൽ നിന്നു സർവ്വീസ് ചാർജ് വാങ്ങുന്നത് ബീവറേജ് കോർപ്പറേഷനാണ്.\nBev q application


18 April 2019 3:52 PM GMT\nശബരിമലയെ പേരെടുത്ത് പറയാതെ ഇടതുപക്ഷത്തെയും കോൺഗ്രസിനെയും കടന്നാക്രമിച്ച് പ്രധാന മന്ത്രിയുടെ തിരുവന്തപുരത്തെ പ്രസംഗം. വക്കം അബ്ദുൾ ഖാദർ മൗലവിയെയും ശ്രീനാരായണ ഗുരുവിനെയും അനുസ്കമരിച്ചായിരുന്നു പ്രധാനമന്ത്രി എൻഡിഎ സംഘടിപ്പിച്ച വിജയ് സങ്കൽപ് റാലിയിൽ പങ്കെടുത്ത് സെൻഡ്രൽ സ്റ്റേഡിയത്തിലെ തന്റെ പ്രസംഗം ആരംഭിച്ചത്. 2014 മുതൽ എൻഡിഎയോട് അടുത്തുനിന്ന പ്രദേശമാണ് തിരുവന്തപുരം. അതിന് നന്ദി അറിയിക്കുന്നതായി അറിയിച്ച അദ്ദേഹം ഇന്ത്യയുടെ സാങ്കേതിക വിദ്യയുടെ വളർച്ചയും ഉപഗ്രഹ വേധ മിസൈൽ നേട്ടം ഉള്‍പ്പെടെ പരാമർശിച്ചായിരുന്നു പ്രവർത്തകരെ അഭിസംബോധന ചെയ്ത് സംസാരിച്ചത്.\nചാരക്കേസിൽ കുറ്റവിമുക്തനാക്കപ്പെട്ട ഐഎസ്ആർഒ ശാസ്ത്രജ്ഞൻ നമ്പിനാരായണനെയും അദ്ദേഹം പ്രസംഗത്തിൽ പരാമർശിച്ചു. കേരളത്തിന്റെ അഭിമാനമായിരുന്ന അദ്ദേഹത്തെ കോൺഗ്രസ് എന്താണ് ചെയ്തത്. രാഷ്ട്രീയ വിദ്വേഷത്തിന്റെ ഇരയായിരുന്നു അദ്ദേഹം. അദ്ദേഹത്തോട് കോൺഗ്രസ് ചെയത കാര്യങ്ങൾ നമുക്ക് മറക്കാനാവുമോ എന്നും മോദി പ്രസംഗത്തിൽ ചോദിച്ചു. എന്നാൽ നിങ്ങളുടെ കാവൽക്കാരനാണ് ഞാൻ. കാവൽക്കാരൻ എല്ലാവരെയും സംരക്ഷിക്കുമെന്നും അദ്ദേഹം വ്യക്തമാക്കുന്നു. നമ്പി നാരായണനെതിരെ നിലപാടെടുത്ത ടി പി സെൻകുമാറിനെ വേദിയില് ഇരുത്തിയായിരുന്നു പരാമർശം.\nഇന്ത്യയെ ലോകത്തെ ഏറ്റവും വലിയ സാമ്പത്തിക ശക്തികളിൽ ഒന്നാക്കും. ഈ തിര‍ഞ്ഞെടുപ്പ് ഒരു പുതിയ ഇന്ത്യുടെ പ്രത്യാശയുടെ തിരഞ്ഞെുടുപ്പാണ്. വികസന പ്രവർത്തനങ്ങൾ തുടരാൻ ഈ ഭരണം തുടരണമെന്നും മോദി പറയുന്നു. സംസ്ഥാനത്തെ വിശ്വാസികൾക്ക് വിരുദ്ധമായ നിലപാടാണ് സംസ്ഥാനത്തെ ഇടത്പക്ഷവും കോൺഗ്രസും സ്വീകരിക്കുന്നത്. അക്രമരാഷ്ട്രീയമാണ് ഇരു പാർട്ടികളും കേരളത്തിൽ സ്വീകരിക്കുന്നത്. കുട്ടികൾ അനാഥരാക്കപ്പെടുന്നു, അമ്മമാരുടെ കണ്ണുനീർ തോരുന്നില്ല. ഇത് കേരളത്തിന്റെ പാരമ്പര്യമല്ല. ഇന്ത്യ മുന്നേറുമ്പോൾ കേരളം അക്രമങ്ങളാണ് വളരുന്നത്. രാജ്യത്തിനൊപ്പം മുന്നേറാൻ സംസ്ഥാനത്തെ രാഷ്ട്രീയ സാഹചര്യം മാറണമെന്നും മോദി പ്രസംഗത്തിൽ പറയന്നു.\nപ്രസംഗത്തിൽ വയനാടിനെ പരാമർശിക്കാനും അദ്ദഹം തയ്യാറായി. കോൺഗ്രസ് പ്രസിഡന്റിന് പാർലമെന്റിലെത്താൻ വയനാട്ടിൽ വരേണ്ടിവരുന്നു. ഇത് തികഞ്ഞ അവസരവാദമാണ്. ഇടത് പക്ഷത്തിനെതിരെ ഒരുവാക്കും പറയില്ലെന്ന് അദ്ദേഹം പറയുന്നു. ഇവിടെ പരസ്പരം മൽസരിക്കുന്നു, ഡൽഹിൽ ഒന്നിച്ചു നിൽക്കുന്നു. ഇന്ത്യക്ക് സാഹോദര്യത്തിന്റെ സന്ദേശം നൽകാനാണ് വയനാട്ടിൽ മൽസരിക്കുന്നതെന്നാണ് രാഹുല് ഗാന്ധിയുടെ വാദം. എന്നാൽ എന്ത് കൊണ്ട് തിരുവനന്തപുരത്തെയും പത്തനംതിട്ടയെയും തിര‍ഞ്ഞെടുക്കാതിരുന്നതെന്നും മോദി ചോദിത്തുക്കുന്നു. അമേഠിയിൽ പരാജപ്പെട്ട നേതാവനാണ് രാഹുൽ ഗാന്ധിയെന്നും മോദി ആരോപിച്ചു. എന്നാൽ ന്യൂനപക്ഷ വിരുദ്ധ നിലപാടുകൾ തിരുവനന്തപുരത്തെ പ്രസംഗത്തിൽ മോദി പരാമർശിച്ചില്ല.\nസംസ്ഥാനത്ത് ഈശ്വരന്റെ പേര് പോലും പറയാൻ പറ്റാത്ത സാഹചര്യമാണ് നിലനിൽക്കുന്നത്. ആചാരങ്ങളെ തകർക്കാനാണ് കമ്മ്യൂണിസ്റ്റ് കാർ ശ്രമിക്കുന്നത്. ആചാരങ്ങളെ തകർക്കാൻ ബിജെപി അനുവദിക്കില്ല. ഇത്തരം നീക്കങ്ങളെ പ്രതിരോധിക്കാൻ കേരളത്തിലെ ഓരോ കുട്ടിക്കൊപ്പവും ബിജെപി ഉണ്ടാകും. കോടതി മുതൽ പാർലമെന്റിൽ വരെ വിശ്വാസ സംരക്ഷണതത്തിനായി പോരാടും. ഈ വിഷയത്തിൽ ബിജെപിയുടെ നിലപാട് വ്യക്തമാണെന്നും അദ്ദേഹം പറയുന്നു.\nവിശ്വാസം സംരക്ഷിക്കാന് ശ്രമിക്കുന്നവരെ ഇവിടെ കള്ളക്കേസില് കുടുക്കുന്നു, ലാത്തിച്ചാര്‍ജ് നടത്തുന്നു. ആചാരവിശ്വാസങ്ങളെ രാഷ്ട്രീയക്കളികളുടെ പേരില് നശിപ്പിക്കാന് അനുവദിക്കില്ല. കേരളത്തിലെ ഓരോ ചെറുപ്പക്കാരും ആ ആചാര വിശ്വാസങ്ങളുടെ ചൗക്കീദാറാായി നില്‍ക്കുമെന്ന് പ്രതീക്ഷിക്കുന്നു. വിശ്വാസം സംരക്ഷിക്കാനായി പോരാടും. ഭരണഘടനാപരമായ സംരക്ഷണം നല്‍കാന് പ്രതിബദ്ധരാണ്. കോണ്‍ഗ്രസ് കളിക്കുന്നത് അപകടരമായ ഇരട്ടത്താപ്പാണ് ഡല്‍ഹിയില് ഒരു നിലപാട്. കേരളത്തില് എത്തുമ്പോള് മറ്റൊരു നിലപാടാണ് അവര് സ്വീകരിക്കുന്നത്.\nഇതിന് പുറത്താണ് കേരളത്തിലെ ഇടത് സർക്കാർ. ജാതിയുടേയും മതത്തിന്റെയും പേരില് അഴിമതി നടത്തുന്ന മോശം ഭരണസംവിധാനമാണ് കേരളത്തില് നിലനില്‍ക്കുന്നത്. ഇത്രയും കാര്യക്ഷമതയില്ലാത്ത സര്‍ക്കാരിന് ഭരണത്തില് തുടരാന് ധാര്‍മികമായ അവകാശമില്ല. മത്സ്യത്തൊഴിലാളികളാണ് സ്വന്തം ജീവന് പോലും പണയം വച്ച് മറ്റുള്ളവരെ രക്ഷിക്കാന് ഇറങ്ങിയത്. അവരാണ് ഈ നാടിന്റെ യഥാര്‍ത്ഥ ചൗക്കീദാര്‍മാർ എന്നും അദ്ദേഹം പ്രസംഗത്തിൽ വ്യക്തമാക്കി.\ncongress cpm loksabha election 2019 PM Narendra Modi thiruvanathapuram


ബഹ്‌റൈനില് ഓണ്‍അറൈവല് വിസയ്ക്ക് നിയന്ത്രണം; സൗദിയിലേക്കുള്ള നിരവധി മലയാളികളെ തിരിച്ചയച്ചു |Bahrain on arrival visa regulation\nHome Gulf Bahrain ബഹ്‌റൈനില് ഓണ്‍അറൈവല് വിസയ്ക്ക് നിയന്ത്രണം; സൗദിയിലേക്കുള്ള നിരവധി മലയാളികളെ തിരിച്ചയച്ചു\nബഹ്‌റൈനില് ഓണ്‍അറൈവല് വിസയ്ക്ക് നിയന്ത്രണം; സൗദിയിലേക്കുള്ള നിരവധി മലയാളികളെ തിരിച്ചയച്ചു\nMarch 20, 2021, 8:11 pm\nമനാമ: ബഹ്‌റൈനില് ഓണ് അറൈവല് വിസക്ക് നിയന്ത്രണം ഏര്‍പ്പടുത്തിയത് മലയാളികള് ഉള്‍പ്പെടെയുള്ള നിരവധി സൗദി പ്രവാസികള്‍ക്ക് കുരുക്കായി. സൗദിയിലേക്ക് നേരിട്ട് വിമാനം ഇല്ലാത്തിനാല് ബഹ്‌റൈന് വഴി അങ്ങോട്ട് പോകാനെത്തിയ നിരവധി മലയാളികള് തിരിച്ചു പോവേണ്ടി വന്നു. മനാമ രാജ്യാന്തര വിമാനത്താവളത്തില് എത്തിയ നൂറോളം പേരെ തിരിച്ചയച്ചു.\nയുഎഇയില് കുടുങ്ങിയ മലയാളികള് അടക്കമുള്ള വിദേശികള്‍ക്കാണ് വിസ ലഭിക്കാതെ ബഹ്‌റൈനില്‍നിന്നു മടങ്ങേണ്ടിവന്നത്. നിലവില് ഡോക്ടര്, എന്‍ജിനീയര്, ആരോഗ്യപ്രവര്‍ത്തകര്, നയതന്ത്ര ഉദ്യോഗസ്ഥര്, ജേണലിസ്റ്റ്, മാനേജര് തസ്തികയ്ക്കു മുകളിലുള്ളവര് തുടങ്ങി ഉന്നത പ്രൊഫഷണലുകള്‍ക്കു മാത്രമാണ് ഓണ് അറൈവല് വിസ നല്‍കുന്നത്. കുവൈത്ത്, ഒമാന്, സൗദി അറേബ്യ, യുഎഇ രാജ്യങ്ങളിലെ വിസക്കാര്‍ക്ക് ബഹ്‌റൈനില് തസ്തികയനുസരിച്ച് ഓണ്‍അറൈവല് വീസ ലഭിക്കും.\nഇവിടെ ക്ലിക്ക് ചെയ്ത് വ്യക്തിഗത, വിസ വിവരങ്ങള് നല്‍കിയാല് ഓണ് അറൈവല് വിസയ്ക്കു അര്‍ഹരാണോ എന്നറിയാം. അര്‍ഹരല്ലാത്തവര് വന്നാല്, അതത് രാജ്യത്തേക്ക് തന്നെ മടങ്ങേണ്ടി വരും.\nPrevious articleവീട്ടില് കയറി ബലാല്‍സംഗത്തിന് ശ്രമിച്ച 45 വയസ്സുകാരന്റെ ജനനേന്ദ്രിയം യുവതി അരിഞ്ഞെടുത്തു\nNext articleകേരളത്തില് ഇന്ന് 2078 പേര്‍ക്ക് കോവിഡ്; 2211 പേരുടെ ഫലം നെഗറ്റീവായി


കൊവിഷീല്‍ഡിന് 215 രൂപ - കൊവാക്‌സിന് 225 ; വാക്‌സിന്റെ വില പുതുക്കി കേന്ദ്രം | Pathanamthitta Media\nകൊവിഷീല്‍ഡിന് 215 രൂപ – കൊവാക്‌സിന് 225 ; വാക്‌സിന്റെ വില പുതുക്കി കേന്ദ്രം\nന്യൂഡൽഹി : കേന്ദ്ര സര്‍ക്കാര് കമ്പനികളില് നിന്ന് വാങ്ങുന്ന കൊവിഡ് വാക്‌സിന്റെ വില പുതുക്കി. സെറം ഇന്‍സ്റ്റിറ്റ്യൂട്ടില് നിന്ന് വാങ്ങുന്ന കൊവിഷീല്‍ഡിന് നികുതി ഉള്‍പ്പെടെ 215.15 രൂപയും ഭാരത് ബയോടെക്കില്‍നിന്നു വാങ്ങുന്ന കൊവാക്‌സിന് 225.75 രൂപയുമാണ് പുതിയ വില. നേരത്തെ ഇത് 150 രൂപയായിരുന്നു.\nഓഗസ്റ്റ് മുതല് ഡിസംബര് വരെ വിതരണം ചെയ്യുന്ന 66 കോടി ഡോസ് വാക്‌സിനുള്ള ഓര്‍ഡര് സര്‍ക്കാര് കമ്പനികൾക്ക് നല്‍കി. കൊവിഷീല്‍ഡിന്റെ 37.5 കോടിയും കൊവാക്‌സിന്റെ 28.5 കോടിയും ഡോസ് ആണ് വാങ്ങുക. നികുതി ഇല്ലാതെ 205 രൂപയാണ് കൊവിഷീല്‍ഡിന്റെ വില, കൊവാക്‌സിന് 215 രൂപയും. നിലവില് 150 രൂപയ്ക്കാണ് കമ്പനികൾ കേന്ദ്ര സര്‍ക്കാരിന് രണ്ടു വാക്‌സിനും നല്‍കുന്നത്.\nകേന്ദ്ര സര്‍ക്കാരിനും സംസ്ഥാന സര്‍ക്കാരുകള്‍ക്കും സ്വകാര്യ ആശുപത്രികള്‍ക്കും വ്യത്യസ്ത വിലയ്ക്കാണ് കമ്പനികള് വാക്‌സിന് നല്‍കുന്നത്. ജൂണ് 21ന് പുതിയ വാക്‌സിന് നയം നിലവില് വന്ന ശേഷം സംസ്ഥാനങ്ങള്‍ക്കു വാക്‌സിന് പൂര്‍ണമായും കേന്ദ്ര സര്‍ക്കാര് നല്‍കുകയാണ്. സ്വകാര്യ ആശുപത്രികള് മാത്രമാണ് ഇപ്പോള് കമ്പനികളില് നിന്ന് നേരിട്ടു വാങ്ങുന്നത്. പുതിയ നയം അനുസരിച്ച് ഉത്പാദനത്തിന്റെ 75 ശതമാനവും കേന്ദ്ര സര്‍ക്കാര് വാങ്ങും.\nPrevious articleവയോധികയെ വീട്ടില് ദുരൂഹ സാഹചര്യത്തില് മരിച്ച നിലയില് കണ്ടെത്തി\nNext articleതൊണ്ടയില് മിക്സച്ചര് കുടുങ്ങി കുഞ്ഞ് മരിച്ച സംഭവത്തില് ആശുപത്രിക്കെതിരെ കുട്ടിയുടെ പിതാവ്


മന്‍മോഹന്‍സിങ്ങിനെതിരെയുള്ള മോദിയുടെ പരമര്‍ശം നാണം കെട്ടതെന്ന് രാഹുല്‍ഗാന്ധി; സ്വന്തം പദവിയുടെ അന്തസ് കെടുത്തുന്നു\nന്യൂഡല്‍ഹി: മന്‍മോഹന്‍സിങ്ങിനെതിരെയുള്ള പ്രധാനമന്ത്രി മോദിയുടെ പരാമര്‍ശം നാണംകെട്ടതും ദുഃഖകരവുമാണെന്ന് കോണ്‍ഗ്രസ് ഉപാധ്യക്ഷന് രാഹുല് ഗാന്ധി. തന്നേക്കാള് മുതിര്‍ന്ന മുന്‍ഗാമിയെ പരിഹസിച്ചതിലൂടെ പ്രധാനമന്ത്രി സ്വയം ചെറുതായിരിക്കുകയാണ്. മോദി പാര്‍ലമെന്റിന്റെയും രാജ്യത്തിന്റെയും അന്തസ് മുറിപ്പെടുത്തിയിരിക്കുകയാണെന്നും രാഹുല് ട്വീറ്റ് ചെയ്തു. സ്വയം താഴുന്നതോടൊപ്പം സ്വന്തം പദവിയുടെ അന്തസ് കെടുത്തുകയായിരുന്നു അദ്ദേഹത്തിന്റെ പ്രസ്താവന എന്നും രാഹുല് ഗാന്ധി പറഞ്ഞു.\n‘ഏറ്റവും അഴിമതി നടത്തിയ സര്‍ക്കാറിനെ നയിച്ചിട്ടുപോലും മന്‍മോഹന് സിങ്ങിനുനേരെ ഒരു അഴിമതിയാരോപണം പോലുമുയര്‍ന്നില്ല. ഇത്രയും അഴിമതികളുണ്ടായിട്ടും മുന് പ്രധാനമന്ത്രിയുടെ മേല് ഒരു കറുത്ത പാട് പോലുമില്ല. മഴക്കോട്ടിട്ട് കുളിമുറിയില് പോയി കുളിക്കുന്ന വിദ്യ ഡോക്ടര് സാബില്‍നിന്നുതന്നെ പഠിക്കണം’ എന്നായിരുന്നു കഴിഞ്ഞ ദിവസം പ്രധാനമന്ത്രി രാജ്യസഭയില് പറഞ്ഞത്.\nമന്‍മോഹന്‍സിങ് നയിച്ച സര്‍ക്കാറിലെ മറ്റംഗങ്ങളെല്ലാം അഴിമതിക്കാരാണെന്ന ധ്വനി നല്‍കുന്ന പരാമര്‍ശം പിന്‍വലിക്കണമെന്നും പ്രധാനമന്ത്രി മാപ്പു പറയുന്നതു വരെ ഇരുസഭകളും ബഹിഷ്‌കരിക്കുമെന്നും കോണ്‍ഗ്രസ് അംഗങ്ങള് അറിയിച്ചു. എന്നാല് രാജ്യസഭാംഗമായ മന്‍മോഹന് സിങ്ങ് മോദിയുടെ പരാമര്‍ശത്തോട് പ്രതികരിച്ചിട്ടില്ല.